
PUHEENJOHTAJALTA 


Kesätervehdys jäsenistölle! 


Flattiviesti-lehden sähköinen erikoisnumero, 
Flattiviestin NOME-Extra on ilmestynyt. Olkaapa hyvä! 


Tällä kertaa Flattiviestin säh- 
köisen Extra -numeron ajatuk- 
sena on koota yhteen julkai- 
suun Flattiviesteissä vuosien 
varrella julkaistuja NOME-ai- 
heisia artikkeleita ja treeni- 
vinkkejä. Avausnumerona on 
Jyry Tuomisen jo vuosia sitten 
kirjoittama, mutta edelleen 
niin ajankohtainen ja ajatuksia 
herättävä — kirjoitus noutajan 
koulutuksesta. Jyryn artikke- 
lissa pohditaan muun muassa 
mitä on opettaminen, mitä on 
harjoitteleminen ja mitä on 
treenaaminen — niillä kullakin 
on eronsa, mutta mitä ne erot 
ovat? 


Asiaa on myös perustaidoista, 
joista on hyötyä ihan jokaiselle 
koiralle, onhan flatti iloinen ja 
energinen rotu, joka rakastaa 
kaikkea yhdessä tekemistä omistajansa kanssa. Miten onnellinen voikaan olla 
flatti, joka on saanut tehdä kaikkea mahtavaa, uida, noutaa ja oppia uusia asioita 
rakkaalta omistajaltaan. Sitä lokoisaa ja leppoisaa tunnelmaa ja rauhallista flatin 
tuhinaa voisi jäädä tunnelmoimaan pidemmäksikin aikaa. 


Uiminen on erinomainen treenimuoto vettä ja noutamista rakastaville flateil- 
lemme! Näin kesällä helteen helliessä moni flatti pääseekin toteuttamaan tätä 
ihanuutta mökkirannoilla päivittäin. Uiminen kasvattaa koiran fyysistä kuntoa, 
ja kun monella tähtäimenä syksyllä on linnustus, sekä muut jahtimuodot, tulee 
kesän uimisella kuin varkain hankittua hyvä peruskunto myös koiralle hyvään 
tarpeeseen. 


Flattiviestin painetussa numerossa 2/2023 on artikkeli uimaan totuttelemisesta, 
joka kannattaa lukaista, jos uimaan meno jostain syystä on pennulle tai nuorelle 
flatille jännittävää. 

Olettehan myös huomanneet ja ottaneet seurantaan Suomen sileäkarvaiset nou- 
tajat facebook-sivut, instagramin ja YouTube-kanavan, joissa julkaistaan mate- 
riaalia, erilaisia vinkkejä ja virikkeitä jäsenistömme ja flattiemme iloksi. Jaathan 
myös omia harjoituksiasi sosiaalisen median kanavillamme muiden flattiharras- 
tajien iloksi ja innovoimiseksi. 


Keep up the positive flattitude! 


Innostavia lukuhetkiä NOME-Extran parissa ja oikein hyvää kesää kaikille! 


- Mari 


Ajatuksia 


Teksti: Jyry Tuominen, kuvat: Juho Pajari ja Elisa Pekki 


NOUTAjAankouluttajan näkökulmasta 


Pyydettiin juttua aiheesta noutajien metsästyskoe ja metsästyskäyttö kouluttajan näkökulmasta ja sain melko vapaat kädet kir- 
joittaa. Tarkoitus ei ole kertoa kuinka toteutetaan erilaisia treenikaavioita, kun pyritään johonkin onnistuneeseen suoritukseen; 
niistä aiheista on tarjolla juttuja ja artikkeleita varmasti riittävästi. Kerron tässä enemmänkin irrallisia ajatuksia aiheesta. 


HYVÄ METSÄSTYSNOUTAJA 

Olen viimeaikoina ollut lukuisia kertoja kou- 
luttamassa erilaisia ryhmiä ja yksityisopetus- 
takin on tullut annettua. Joka kerta törmään 
samaan asiaan; ei ole ajatusta siitä mitä ollaan 
tekemässä. Teetetään kaavamaisia temppuja 
koirilla ja uskotaan vakaasti, että se on oiko- 
tie onneen. Oikotietä ei ole, itse uskon vah- 
vasti systemaattisuuteen ja johdonmukaiseen 
etenemiseen. Asetetaan itselle ja koiralle ta- 
voite ja se siintää silmissä ja ajatuksissa kai- 
ken aikaa. 

Minä lähestyn asioita aina metsästyksen 
näkökulmasta, millainen koiran pitää olla, 
että se on hyvä metsästyskoira. Tämä on mi- 
nun johtoajatukseni. Hyvän metsästyskoiran 
kriteerit voivat olla hyvinkin erilaiset eri oh- 
jaajien välillä. Näitä kriteerejä pystyy kuiten- 
kin määrittelemään vain sellainen ohjaaja, 
joka metsästää itse aseen ja koiran kanssa. 

On täysin eri asia olla passissa koiran 
kanssa ilman, että joutuu ampumaan, kuin 
olla passissa aseen ja koiran kanssa. Koira 
joka on ollut tällaisessa metsästystilanteessa 
ja on ns. syttynyt, käyttäytyy yleensä erilailla 
kuin koira joka on vain silloin tällöin seuru- 
een mukana noutavana koirana. Tämän me 
kaikki tiedämme, jotka metsästämme vie- 
tikkään koiran kanssa. Koira, jolla on korkea 
metsästysvietti ei esimerkiksi pysty nukku- 
maan kuono hännän alla passitustilanteessa. 
Se skannaa ympäristöä aistiensa avulla tau- 
koamatta ja se on ominaisuus, jota suuresti 
arvostan. No, tätä ei varsinaisesti harjoitella, 
vaan se syntyy kokemuksen myötä, jos on 
syntyäkseen. 

Tämä edellä kirjoitettu on osa minun ta- 
voitettani minne olen pyrkimässä, eli koira 
jolla on korkea viettitaso. 

Metsästysvietti on moottori, jolla koira 
tekee töitä, ja jos tämä moottori puuttuu, ei 
koira pysty työskentelemään riittävästi ja se 
haittaa myös sen opetusta ja harjoittamista, 
koska paukut loppuvat liian nopeasti. Tie- 
dän, että monet ajattelevat juuri tästä asiasta 
eritavoin, mutta ehkä heidän tavoitteensakin 
on toisenlainen. 

Mainitsin aiemmin hyvän metsästys- 
koiran kriteereistä. Välillä keskusteluissa 
nousee esiin se ikuinen selitys toimimat- 
tomalle koiralle: ”kyllä tää mettällä pelaa, 
mutta ei nää tokotemput ole tarpeellisia, 
riittää että linnut tulee talteen”. No juu kyllä 


näinkin, mutta onko tuollainen koira hyvä 
metsästyskoira? No ei ole. Hyvällä metsästys- 
koiralla on kaikki ominaisuudet ja taidot hy- 
vässä tasapainossa. Se metsästää ja saalistaa 
ja on samalla yhteistyöhaluinen ja kuuliai- 
nen. En näe noissa asioissa mitään ristiriitaa, 
jos koira on sellainen kuin rotumääritelmä 


kertoo. Ja tästä päästäänkin mieliaiheeseeni, 
koekoira ja metsästyskoira, onko niillä eroa? 
Fi ole, hyvin koulutettu metsästysnoutaja sel- 
vittää kokeissa eteen tulevat noutotehtävät 
helposti. Ja mikään koemuoto ei aseta hyväl- 
le metsästysnoutajalle minkäänlaisia fyysisiä 
ongelmia, kuten esimerkiksi väsyminen. 

PERUSTUKSET 
Miten sitten lähdetään etenemään, että pääs- 
tään tavoitteeseen? Aloitetaan vaikka siitä, 
kun pentu tulee taloon. Tuolloin on tärkeää 
lähteä rakentamaan sitä paljon puhuttua yh- 
teistyötä. Tällä yhteistyöllä ja ennen kaikkea 
sen puutteella selitetään yleensä kaikki kou- 
lutuksessa ilmenevät ongelmat. 

Avataanpa asiaa hiukan, eli mitä on yh- 
teistyö. Koiran on ensin opittava luottamaan 
täydellisesti ohjaajaansa ja miten se onnis- 
tuu? Se onnistuu kohtelemalla koiraa aina 
niin, että se ymmärtää saamansa kohtelun, 
eli oikeudenmukaisesti ja niin, että koiran 
oikeustaju sen hyväksyy. On tuiki harvinais- 
ta, että koira tekisi jotain väärin ilkeyttään. 
Se voi tehdä väärin tietämättömyyttään 
tai osaamattomuuttaan tai jopa toimimal- 
la koiralle luonnollisella tavalla, ja jos näin 
käy, niin kenen syy? Kun koiraa kohdellaan 
oikein ja johdonmukaisesti, se oppii luotta- 
maan ohjaajaansa ja sen myötä haluaa aina 
tehdä oikein sen mitä siltä pyydetään. Tästä 
seuraa se, että ohjaaja alkaa myös luottamaan 
koiraansa ja syntyy molemmin puolinen 
luottamus. Kun ollaan näin pitkällä, on opet- 
taminen helppoa ja harjoitteleminen kivaa 
kummastakin. Syntyy kaveruus ja toveruus 
ja muodostuu tiimi, joka tekee töitä yhdessä, 
siis yhteistyö on kunnossa ja todennäköisesti 
ei tarvitse vaivata päätään pohdiskelemisella 
johtajuuden saloja. 

Fi pidä myöskään unohtaa sitä, että pen- 
nulle on annettava aikaa tutustua ympä- 
ristöönsä, sisätiloihin, pihapiiriin, perheen 
muihin jäseniin ja kodin ulkopuolella oleviin 
alueisiin ynnä muihin uusiin asioihin. Tähän 
kaikkeen on varattava riittävästi aikaa, että 
kotiutuminen tapahtuu kunnolla ja koira 
tuntee olonsa turvalliseksi ja kaikki muuttuu 
tutuksi. 

Koiraa ei pidä aktivoida liikaa, koska sillä 
saadaan vain aikaiseksi koira, joka on kai- 
ken aikaa jonkinlaisessa stressitilassa, mikä 
ilmenee yliaktiivisuutena ja levottomuutena. 
Tämä virhe tulee jatkossa heijastumaan li- 
kipitäen kaikkeen. Pahinta yliaktivointia on 
se, kun pennun tai nuoren koiran annetaan 
leikkiä ilman minkäänlaista valvontaa hal- 
litsemattomasti toisten koirien kanssa. Itse 
asiassa koiran ei ole välttämätöntä leikkiä 
lainkaan toisten koirien kanssa. Toki sitä voi 
hiukan sallia, mutta tilannetta pitää seurata, 
ettei homma mene överiksi. 

Leikkiä ei kuitenkaan pidä unohtaa ja 
paras leikkikaveri onkin oma ohjaaja, tämä 
useimmilta unohtuu. Leikki tapahtuu vain 
toisten koirien kanssa ja sitten kun ohjaaja 
on kuvioissa mukana, kaikki on yhtä sul- 
keista. Istu — paikalla — seuraa — paikalle — 
ei sinne — mene pois — odota — sivulle, ovat 
ainoita sanoja, joita koira yleensä kuulee 
ohjaajaltaan, eikö kuulostaakin tutulle? Tree- 

Kun koiraa kohdellaan oikein ja johdonmukaisesti, se oppii luottamaan 
ohjaajaansa ja sen myötä haluaa aina tehdä oikein sen, mitä siltä pyyde- 
tään. Tästä seuraa se, että ohjaaja alkaa myös luottamaan koiraansa ja 
syntyy molemmin puolinen luottamus... 


neissä sitten ehkä saatetaan kehua, jos jokin 
juttu onnistuu. Monesti jokapäiväisessä ar- 
jessa kaikki on totista ja välillä painostavaa- 
kin koiran näkövinkkelistä. Itse hellittelen 
koiraani usein, enkä yleensä osoita ”johta- 
juuttani” työntämällä sitä pois, jos se haluaa 
haleja ja rapsutuksia. Olen tehnyt monesta 
tietyn pienen asian harjoittelemisesta pelin, 
jota me kahdestaan pelaamme, eli leikimme. 
Toki näilläkin harjoitteilla on tarkoituksen- 
sa, mutta ne on rakennettu niin, että koirani 
kokee ne hauskaksi peliksi. Pikku painitkin 
otamme joskus ja se on meille leikkiä. Yh- 
teenvetona siis paras leikki ja pelikaveri on 
oma ohjaaja ja koira ei osaa kaivatakaan leik- 
kiä toisten koirien kanssa, koska ei tiedä siitä, 
eikä näin ollen välitä. 


HERÄTTELY 
Kun ollaan niin pitkällä, että koira kokee 
olonsa luottavaiseksi ja turvalliseksi, on aika 


edetä tiellä kohti tavoitetta. Minä aloitan 
sen tarjoamalla koiralle tilaisuuden käyttää 
nenäänsä oikeaan tarkoitukseen. On monia 
tapoja tutustuttaa koira riistaan. Itse teen sen 
aina tekemällä laahausjälkiä maastoon ja jä- 
tän riistan jäljen päähän. Sitten ohjaan koiraa 
omalla liikkumisellani jäljen päällä. Tämän 
jälkeen jään seuraamaan mitä tapahtuu ja lä- 
hes poikkeuksetta koira kiinnostuu hajusta, 
joku enemmän ja joku vähemmän. Tarvitta- 
essa tuen koiraa omalla liikkeellä saadakseni 
sen etenemään. 

Kun se tulee riistalle, sijoitun niin, että 
koiralla ei ole näköyhteyttä minuun, näin 
pääsen näkemään sen oma-aloitteisuuden. 
Tähän asti kaikki ovat ottaneet riistan tal- 
teen, loppu on sitten mennyt eritavoin, 
riippuen siitä kuinka kaikki aiemmin mai- 
nitsemani valmistelutyö on tehty. Tärkein 
oppi koiralle tämän kokemuksen kautta on 
kuitenkin se, että sinulla on nenä, käytä sitä 


ja samalla herätellään viettiä, joka on se tar- 
vittava moottori. Koiran opittua käyttämään 
nenäänsä, se ehkä pääsee tekemään noutoja- 
kin, jotka kaikki tapahtuvat niin, että nou- 
dettava löytyy vain nenällä. 

Nyt tuli varmaankin selväksi, että hyvä 
nenä ja sen oikea käyttö on minulle erittäin 
tärkeä ominaisuus koirassa. 


ITSELUOTTAMUS 
Itseluottamusta ei voi riittävästi korostaa, 
kun ollaan rakentamassa hyvää metsästys- 
noutajaa. Rakentaminen alkaa siitä, että 
koiralle annetaan mahdollisuus työskennellä 

ja liikkua vaativissa olosuhteissa. Jos tähän 
liittyy noutotyöskentely, on noutojen oltava 
vahvasti motivoituja, koska ollaan ainoas- 
taan totuttamassa olosuhteisiin. Esimerk- 
kinä tapaus, kun oma nykyinen koirani oli 
6kk vanha ja meille tuli ensimmäinen syys- 
myrsky. Menimme heti rantaan ja annoin 
sille mahdollisuuden noutaa tyrskyjen läpi 
helppoja ykkösmarkkeerauksia, ja näin se 
huomasi, että sinne voi rynnätä. Ensimmäi- 
set 30m vesimarkkeeraukset tehtiin harvaan 
kaislikkoon koirani ollessa 12vkoa. Käy- 
tin hyväkseni luontaisesti rohkean pennun 
hulluutta. Mutta kaiken aikaa oli kyse vain 


itseluottamuksen — kasvattamisesta. Pitkät 
uintimatkat veneen edellä ja vieressä ovat 
liittyneet samaan asiaan, olen vain osoittanut 
koiralle, että sinulla ei ole rajoja uintimatkan 
suhteen. 

Itseluottamusta kasvatan myös toimimal- 
la koirani kanssa niin, että se ei koe tulleensa 
ns. lytätyksi. Kannustan, tuen ja rohkaisen 
enemmän kuin äkseeraan sen ollessa nouto- 
työssä. Ohjakset ovat kuitenkin minulla, sitä 
ei pidä unohtaa. Toki ajoittain on mentävä 
rajoittimelle asti, että tiedetään millä tasolla 
ollaan. Ja sen selvitessä mietitään mitä seu- 
raavaksi. 

MALTTI 

Koiran malttia pitää luonnollisesti kasvat- 
taa, jokainen pudotus tai heitto ei ole sille 
tarkoitettuja. Jokainen laukaus ei tarkoita 
automaattisesti noutoa jne. Oman maltin 
kehittäminen on vähintäänkin yhtä tärkeää. 
On olemassa koulukunta joka on sitä miel- 
tä, että koiran tulee joskus tehdä väärinkin ja 
epäonnistua, jotta se oppisi mikä on väärin. 
Itse suosin ajatusmallia, että opetetaan vain 
yksi oikea tapa toimia ja koira ei edes tiedä 
kuinka tehdään väärin. Jos jokin asia ei sattu- 
malta lähde menemään haluamallani tavalla, 
minä keskeytän koko homman ja rakennan 
sen uudelleen niin, että tulee onnistuminen. 
Ja koska en tuossa tilanteessa huutanut ja 
juossut koiran luokse, se ei edes tajua, että oli 
syntymässä virhe. Tällöin koira ei myöskään 
ahdistu ja stressaannu, mikä tekisi kyseisestä 
sessioista ikävän molempien mielestä. 

Tähän päästään, kun kaikkia asioita opete- 
taan periaatteella, vahvista enemmän, korjaa 

vähemmän. Esimerkki vahvistamisesta; olen 
opettanut koiralleni luoksetulon niillä kaikil- 
la positiivisilla keinoilla jotka me tunnemme. 
Olen totuttanut sen ulkoilemaan pitkä liina 
perässään. Lopulta tulee päivä jolloin näytän 
sille, että kun pilli soi sinä tulet nopeasti, lii- 
naa apuna käyttäen. Näin vahvistan lopulta 
luoksetulon ja sitä toistetaan lukuisia kertoja 
pitkällä ajalla. Mukana on nyt pakko, mutta 
ei epämiellyttävällä tavalla. Koira vain oppii, 
että ei ole vaihtoehtoja. Vastaavia menetel- 
miä käytän toki muussakin opettamisessa, 
missä haen ehdottomuutta. 

Jouduin käyttämään liinaa apuna uu- 
delleen pari vuotta sitten, kun koirani oppi 
jahdeissa lähtemään haavoittuneen ja mata- 
lalla liitäneen linnun perään. Liina oli sille 
tuttu, joten se ei vaikuttanut koirani käyttäy- 
tymiseen jahtitilanteessa. Kevään kuluessa 
se rupesi ottamaan linnulle seisontoja ja ei 
enää lähtenyt liidokkien perään. Seisonnat 
tulivat varmaankin siitä, että se ei enää toh- 


Pitäisi aina pystyä erottelemaan 
mitä on opettaminen, mitä on har- 


” joitteleminen ja mitä on treenaa- 


minen — niillä kullakin on eronsa. 
Uusi asia opetetaan huolella, ja 
kun koira ymmärtää mitä siltä 
halutaan, asiaa harjoitellaan, jotta 
saadaan varmuus. Sitten kun koira 
hallitsee kaiken, sitä ylläpidetään 
treenaamalla. 


tinut mennä suoraan vainuamalleen elävälle 
linnulle, odottamalla tai kehottamalla sekin 
tapahtuu. Ja lintujen merkkaus maastossa ta- 
pahtuu edelleen varmasti. 

Pyrin useimpien asioiden kohdalla otta- 
maan aina mukaan vahvistavan pakotteen, 
jota ei edelleenkään pidä ajatella negatiivi- 
sena. En missään tapauksessa kohtele koi- 
raani opetus- tai harjoitustilanteessa kova- 
kouraisesti. Minulla on näiden vahvistavien 
keinojen myötä lähes joka asiaan työkalu, 
jolla hoitaa mahdollinen puute pois päiväjär- 
jestyksestä. Tämä perustuu ajatuksen kans- 
sa tapahtuneeseen portaittain etenemiseen. 
Portaat etenevät sellaisessa järjestyksessä, 
että aina on mahdollisuus ottaa askelma tai 
useampi takaisin väkisin vääntämisen sijaan. 
Tämä kaikki helpottaa oman maltin säily- 
mistä ja yhdessä harjoitteleminen ja opet- 
teleminen on molemmista kivaa, niin kuin 
kavereiden kesken kuuluu ollakin. 


MARKKEERAUS 

Haluttiin tähän juttuun tarinaa markkeeraus- 
kyvystä ja ohjattavuudesta. Ohjattavuudesta 
en voi lehteen kirjoittaa, koska tila ei riitä, tai 
jos se tähän mahdutetaan jää juttu pintaraa- 
paisuksi. Markkeerausta ehkä pystyy hiukan 
avaamaan ja samalla avaan omaa ajatusmaa- 
ilmaani kaikessa koiran opettamisessa. 

Kaikki tarvittavat taidot ja ominaisuudet 
ovat mielestäni yhtä tärkeitä. Hyvä ohjatta- 
vuus on tärkeää, kyky metsästää itsenäisesti 
on tärkeää ja kyky markkeerata on tärkeää. 
Itse arvostan hyvää markkeerauskykyä aivan 
käytännön syistä. Jos koira on hyvä mark- 
keeraaja, voin lähettää sen noutoon ja itse 
keskittyä edelleen metsästykseen. Jos joudun 
hihkumaan ja heilumaan passin ulkopuolella 
saadakseni linnun talteen, menee todennä- 
köisesti joku ampumatilanne ohi minulta, ja 
muilta mahdollisesti samassa jahdissa olevil- 
ta, ei hyvä. 

Noutajan markkeerauskyky on jalostettu 
ominaisuus ja jotkut kasvattajat jopa huomi- 
oivat sen kasvatustyössään. Miksi näin? Kyky 
markkeerata koostuu useammasta asiasta: 
tarvitaan hyvä hermorakenne jonka myötä 


koira pystyy keskittymään, tarvitaan hyvä 
näkökyky, jota emme valitettavasti pysty 
tutkimaan, mutta jos eivät markkeeraukset 
oikeasta opetuksesta huolimatta suju, voi tä- 
täkin mahdollisena syynä pohtia. 

Koiran kyky nähdä liike on aivan uskoma- 
ton. Tämä on helppo todeta metsästyksessä, 
kun koira rekisteröi lähestyvät linnut niin 
kaukaa, ettei se voi niitä kuulla, mutta näkee 
liikkeen. Hämärässä ja pimeässä metsästet- 
täessä näkee usein hämmästyttäviä noutoja, 
kun koira on seurannut putoavaa tai liitävää 
lintuja osumahetkestä putoamiseen saakka 
ja juoksee suoraan linnulle. Toki se käyttää 
tällaisissa tilanteissa muitakin aistejaan eikä 
pelkästään näköaistia. Opetuksella sitten li- 
sätään pakettiin tarkkuus. Ja tarkkuudessa 
tarvitaan jälleen sitä nenää, jota tarvitaan lä- 
hes kaikissa mahdollisissa noudoissa. 

Itse aloitankin markkeerauskyvyn kehit- 
tämisen tekemällä ensimmäiset heitot paik- 
kaan, josta on mahdotonta löytää damia tai 
riistaa silmillä. Jos koira juoksee putoamis- 
paikalle ja alkaa siinä etsimään, annan sen 
etsiä. Jos se irrottaa nenän putoamisalueesta, 
kutsun sen heti pois ja uusin heiton ja näin 
jatketaan kunnes se kaivaa damin nenällään 
talteen. Ja tätä jatketaan, kunnes koira selväs- 
ti osoittaa, että se käyttää nenäänsä ja pää on 
alhaalla putoamisalueella. 

Seuraavaksi opetellaan tarkka paikallista- 
minen. Aloitan heittämällä damin paikkaan 
joka ei poikkea ympäristöstä mitenkään, eli 
ei mitään kiintopistettä. Nyt koira saa löytää 
myös silmillään tullessaan alueelle, mutta mi- 
tään kiintopisteitä ei ole apuna. Jos se ei löydä 
damia heti ja jättää alueen, kutsun sen jälleen 
pois ja uusin heiton. Tähän päivään mennes- 
sä en ole tavannut koiraa, joka ei kolmannella 
lähetyksellä juokse suoraan damille. 

Nyt on siis opetettu nenän käyttö ja tark- 
kuus = markkeerausnoudossa. Seuraavaksi 
opetan suoraviivaisen etenemisen ja katseen 
pitämisen siellä missä tapahtuu. Avustaja on 
heittopaikalla ja voi liikkua tai antaa ääntä 
ja minä samalla seurautan koiraa askeleen 
eteen, askeleen taakse, askeleen oikealle ja 
en missään tapauksessa katso alas koiraan. 
Haluan, että se ei markkeeraustilanteessa 
pälyile vaan naulaa katseellaan paikan jossa 
putoaa jotain. Suoraviivaisuus pudotukselle 
etenemisessä saadaan helposti rakennettua, 
kun avustaja ensimmäisen heiton jälkeen 
ampuu ja heittää samaan paikkaan lisää da- 
meja koiran etenemisen aikana niin kauan 
kunnes koira on siellä. Näin koira ei hellitä 
juostessaankaan katsetta putoamispaikasta ja 
rynnistää suorinta tietä sinne. 

Ajan kuluessa sitten harvennetaan näi- 
tä heittoja, kunnes niitä ei enää tarvita. Jos 
tässä tilanteessa tapahtuu damin vaihto tai 
hamstrausyritys, ei siihen pidä puuttua, nyt 
opetellaan suoraviivaisuutta ja vaihtaminen 
otetaan pois muualla. Yleensäkin toimin 


- AJATUKSIA NOUTAJANKOULUTTAJAN NÄKÖKULMASTA - 


opetuksessa niin, että jos tapahtuu jotain 
joka ei liity suoranaisesti siihen mitä ollaan 
opettelemassa, niin rekisteröin sen ja korjaan 
sen muualla myöhemmin. Keskitytään vain 
siihen tiettyyn asiaan mitä ollaan opettele- 
massa ja pidetään tilanne kivana. 

Kun nämä tässä mainitut asiat on tehty 
huolella, on meillä koira joka käyttää hyvin 
vainuaan, keskittyy, paikallistaa tarkasti ja 
etenee suoraviivaisesti. Nyt voidaan aloittaa 
markkeerausten harjoitteleminen ja ruveta 
myös kehittämään paikallistamiskyvyn li- 
säksi muistia. Kaiken aikaa täytyy pitää mie- 
lessä mitä ollaan tekemässä, pelkkä damien 
heittely ja koiran lähettäminen niille ei johda 
mihinkään. Puhumattakaan siitä, että teete- 
tään se tehtävä joka ei viime viikonloppuna 


hänelle hopeisen kunniamerkin ja viirin. 


Kirjoittaja, Jyry Tuominen on aina ollut ja tulee aina olemaan oman tiensä kulkija. Hän 
on metsästänyt noutavien koirien kanssa yli 35 vuotta. Jyry on aloittanut metsästyksen 
labradorinnoutajilla ja toi amerikkalaisen käyttölinjaisen labradorinnoutajan Suomeen 
vuonna 1994. Seuraava Amerikan tuonti oli chesapeakelahden noutaja narttu, joka on en- 
simmäinen ja edelleen ainoa rotunsa edustaja Suomessa tittelillä KVA. Jyryn intohimoinen 
metsästysharrastus on laajentunut ja hänellä on nyt myös lahjakas karkeakarvainen mäy- 
räkoira, joka on jo näyttänyt kykynsä niin kokeissa, kuin jahdeissakin. Lisäksi noutajamie- 
hellä on aina noutaja, tällä hetkellä 5-kuinen chessinarttu, jonka Jyry on tuonut Saksasta. 
Jyry Tuominen on pitkän linjan noutajaharrastaja, sekä arvostettu noutajien kouluttaja ja 
noutajien rodunomaisten kokeiden tuomari. Tuomarinuraan mahtuu useita arvokokeita, 
kuten SM NOMEn arvostelu kuudesti. Lisäksi hänellä on ura noutajien rodunomaisten 
kokeiden tuomaritoimikunnassa, sekä uusien tuomareiden kouluttajana. Yhdistysuransa 
Jyry on luonut Suomen Noutajakoirajärjestössä, jossa hän on toiminut pitkään hallituksen 
jäsenenä ja varajäsenenä, sekä järjestön puheenjohtajana, jonka lisäksi hän on toiminut 
Nuusku-lehden päätoimittajana ja työvaliokunnan puheenjohtajana. Jyryn kädenjälkeä 
on koulutusohjaajakoulutus, jota hän on ollut luomassa Suomen Noutajakoirajärjestössä. 
Hän on Suomen Noutajakoirajärjestön kunniajäsen. Suomen Kennelliitto on luovuttanut 


onnistunut kokeessa ja vieläpä ilman ajatuk- 
sen häivääkään siitä miksi se ei onnistunut. 

Minun ajatukseni kaikessa opettamises- 
sa on, että kehitetään koiran ominaisuuksia, 
valmiuksia ja taitoja ja sen myötä saadaan 
aikaiseksi koira, joka selvittää eteen tulevat 
tehtävät. En kouluta teettämällä suorituksia 
ja opettamalla temppuja. Pitäisi aina pystyä 
erottelemaan mitä on opettaminen, mitä on 
harjoitteleminen ja mitä on treenaaminen, 
niillä kullakin on eronsa. Uusi asia opetetaan 
huolella, ja kun koira ymmärtää mitä siltä 
halutaan, asiaa harjoitellaan, jotta saadaan 
varmuus. Sitten kun koira hallitsee kaiken, 
sitä ylläpidetään treenaamalla. // 


Teksti on julkaistu aiemmin Nuusku-lehdessä 4/2015 

- HAUN OPETTAMINEN KOIRALLE - Teksti Anne Kolsi, kuvat Tanja Siltanen 


HAUN OPETTAMINEN koiralle 


Noutajien rodunomaisissa kokeissa hakutehtävällä matkitaan metsästystilannetta, jossa tietylle alueelle on pudonnut useampia 
riistoja joiden tarkka sijainti ei ole tiedossa. Koira lähetetään alueelle, josta sen tulisi itsenäisesti ja järjestelmällisesti vainuaan 
käyttäen löytää riistat ja palauttaa ne ohjaajalle. Kokeissa varsinkin ylemmissä luokissa hakualue voi olla suurempi ja ohjaajan 
liikkuminen alueella rajoitetumpaa kuin todellisessa metsästystilanteessa, mutta hyvä hakukoira on metsästäjälle kullan arvoinen. 
Tämän vuoksi haun opettamiseen kannattaa kiinnittää huomiota jo koiran ollessa nuori. 


| 


p Hu. | KUINKA ALOITTAA 


| Hyvän hakukoiran koulutuksessa tärkeää on 
herättää koirassa suuri halu hakea ja metsäs- 
tää. Ensimmäisissä harjoituksissa opetetaan 
pennulle, että seuraamalla vainuansa se löy- 
tää kivoja asioita. Nämä kivat jutut voivat 
olla pennun omia leluja, dummyja tai myös 
riistaa, jos niin halutaan. Jatkossa käytän 
— dummy-sanaa, mutta voit käyttää noudos- 
sa haluamiasi esineitä tai riistaa. Dummyjen 
väreissä kannattaa huomioida koirien kyky 
erottaa värejä. Koirien voi ajatella olevan 
puna-vihersokeita eli punainen ja vihreä 
dummy näyttävät koiran silmissä samalta. 
Hakuharjoittelussa tätä voi hyödyntää niin, 
että ihmisen on helpompi löytää metsästä 
punaiset dummyt, mutta koira ei niitä kovin 
selkeästi maastosta erota. Keltaisen ja sinisen 
värin koira näkee hyvin samalla tavalla kuin 
ihminen. 


v 


Dumnyy piilotetaan helppokulkuiseen maas- 
toon etukäteen pennun tietämättä. Jotkut 
kouluttajat tekevät maastoon lyhyitä jälkiä 
dummyillä ja jättävät ne jälkien päähän. Tä- 
män jälkeen pennun kanssa lähdetään nor- 
maalille kävelylle mielellään niin, että tuuli 
käy dummyistä päin eli itse ollaan tuulen 
alapuolella. Näin pentu saa hajun dummyistä 
helpommin. Seuraa pennun käytöstä, mutta 
anna sen löytää dummy itsenäisesti. Tarvit- 
taessa voit rauhallisesti rohkaista pentua, 
jos se vaikuttaa epäröivän. Kun pentu löytää 
dummyn, kehu sitä valtavasti. Jos olet käyttä- 
nyt lelua, voit nyt leikkiä sillä pennun kanssa. 
Riistasta kannattaa myös kehua vuolaasti, 
erityisesti, jos pentu ottaa sen suuhunsa. Täs- 
sä vaiheessa ei kuitenkaan kannata houkutel- 
la pentua riistan kanssa, jos se ei sitä oma- 
aloitteisesti poimi. 


Vähitellen voit piilottaa alueelle useampia 
dummyja. Ole kuitenkin tarkkana niiden si- 
joittelussa. Liian lyhyet välimatkat voivat roh- 
kaista pentua metsästämään dummy suussa 
ja vaihtamaan, jos se löytää toisen dummyn 
palauttaessaan. Ennen vaikeampia harjoituk- 
sia varmista, että koirasi osaa luoksetulon ja 
luovutuksen. Hakua ei oikein voi harjoitella, 
jos koira dummyn tai riistan löytäessään läh- 
tee rallattelemaan se suussaan pitkin metsiä. 


Edellä kuvattujen harjoitusten lisäksi voit 
käyttää myös näköärsykettä motivoimaan 

Tässä mallissa noutoesineet viedään alueelle 
pennun nähden. Voit viedä dummyt yhdessä 
pennun kanssa tai se voi katsella alueen reu- 
nalla kun sinä tai avustajasi viette dummyt. 
Tässäkin harjoituksessa dummyja kannat- 
taa piilottaa hieman, jotta koira oppisi, että 
sen pitää käyttää nenäänsä eikä silmiään. Eli 
dummyt laitetaan esimerkiksi osittain jon- 
kun oksan alle, korkeampaan heinään tms. 
Liian näkyvillä olevilla dummyillä koira 
oppii helposti vain juoksemaan ja etsimään 
silmillään. Tällainen hakutyöskentely voi olla 
vauhdikasta ja jopa näyttävän näköistä, mut- 
ta tehokasta se ei ole. 


Vähitellen näköärsykettä tulee vähentää niin, 
että koira oppii lähtemään alueelle ilman eril- 
listä motivointia. Tätä voit harjoitella vaikka 
tekemällä haun samalla alueella useampana 
päivänä peräkkäin. Pyydä avustajaa liikku- 
maan laajahkolla alueella ja jättämään sinne 
pari dummyä. Niiden paikat kannattaa mer- 
kitä vaikka kreppinauhalla seuraavan päivän 
harjoitusta varten. Lähetä koira hakuun. Jos 
harjoitus menee hyvin, lopeta sillä kertaa ja 
palaa seuraavana päivänä. Jos harjoitus ei 
suju toivomallasi tavalla, tee se uudestaan. 


Seuraavana päivänä vie dummyt samoihin 
paikkohin koiran tietämättä ja lähetä koi- 
ra hakuun. Alue on nyt koiralle tuttu ja sen 
pitäisi innokkaasti edetä alueelle ja löytää 


dummyt. 


Seuraava askel on viedä dummyt samalle 
alueelle, mutta eri paikkoihin. Tämän jäl- 
keen voit siirtyä lähettämään koiraa samalle 
alueelle eri paikasta. Uuteen paikkaan siir- 
tyessäsi käy läpi nämä samat vaiheet. Jossain 
vaiheessa voit testata uudella alueella lähtee- 
kö koira hakuun pelkän suullisen vihjeen 
avulla ilman, että se on nähnyt dummyjen 
vientiä. Jos tämä onnistuu, voit luopua nä- 
köärsykkeestä kokonaan. Huolehdi siitä, että 
edellinen harjoitus onnistuu aina ennen seu- 
raavalle tasolle siirtymistä. 


LISÄÄ INTOA HAKUUN! 
Varsinkin alkuvaiheessa on tärkeää, että 
haku on koiralle helppoa ja kivaa eikä se 
joudu puurtamaan etsiessään yhtä dummyä 
laajalta alueelta. Kokeneemman koiran toki 
tulee siitäkin selvitä, mutta ensin tulee herät- 
tää koiran halu hakea. Seuraavaa harjoitusta 
voit käyttää lisäämään koiran intoa käyttää 
vainuaan. 


Harjoituksessa viedään paljon noudettavaa 
pienelle alueelle, esimerkiksi 15-20 dummyä 
100x100m alueelle. Maaston tulee olla peit- 
teistä, jotta koira löytää dummyt nenällään. 
Kun noudettavaa on paljon, pysyy harjoitus 
helppona. Muista huomioida myös tuuli- 
olosuhteet. Tämän harjoituksen voi tehdä 
myös pellolla, jolloin monet koirat luontai- 
sesti laajentavat hakua. Muista kuitenkin, 
että koiran tulee käyttää tehtävässä nenäänsä 
eikä silmiään. 


ominaisuuksista ja sen voimakkuus 


vaihtelee koirakohtaisesti. Hyvänkin ma 4 


| N hakukoiran työskentelyä voi kuitenkin w 
harjoittelulla parantaa, ja taas heikom- | 
pi ilman muuta kehittyy harjoittelun | ol 


myötä.” 


VESIHAKU 

Niin kokeissa kuin metsällä noutajan kanssa 
tulee tilanteita, joissa hakua on suoritettava 
vedessä, kaislikossa tai suolla. Vesielemen- 
tin ei pitäisi olla ongelma noutajalle, jonka 
uimahalu ja hakuinto ovat kunnossa. En- 
simmäiset harjoitukset vedessä on kuitenkin 
syytä pitää helppoina aivan kuten maallakin. 
Aloita heittämällä 10-15 dummyä pienelle 
alueelle. Lähimmät dummyt voivat tässä olla 
vaaleita eli koiralle erottuvia, kauempana 
olevat, tummat dummyt erottuvat vasta kun 
koira on uimassa. Haetuta alkuun vain muu- 
tama dummy, jotta koira ymmärtää ja oppii 
luottamaan siihen, että käyttämäsi käsky 
tarkoittaa samaa myös vedessä. Koiran kehit- 
tyessä harjoitusta on helppo vaikeuttaa lisää- 
mällä noutojen määrää, pidentämällä mat- 
koja, vaikeuttamalla maastoa, yhdistämällä 
maa- ja vesihakua. Ensimmäiset harjoitukset 
tehdään helpoissa sääolosuhteissa, mutta vai- 
keampiakin olosuhteita on syytä harjoitella. 


HAKUTYON HAASTEITA 

Joskus hakualueella tuntuu olevan kuin sei- 
nä, joka estää koiria etenemästä. Seinä voi 
olla maaston muutos pellolta metsään tai 
päinvastoin, oja tai metsäautotie. Tällöin 
on kyse usein koiran kokemattomuudesta. 
Tämä tulisi ottaa huomioon harjoittelussa ja 
pyrkiä harjoittelemaan monipuolisesti erilai- 
sissa maastoissa. Harjoittele alueilla, joissa 
koira joutuu ylittämään maastoesteitä. Aseta 
dummyjä maastoesteen eteen ja seuraavat ai- 
van muutaman metrin päähän esteen toiselle 
puolelle. Tässäkin muista hyödyntää tuulen 
suuntaa! Näin koiran on helpompi saada 
vainu esteen toisella puolella olevista dum- 
myistä ja sen hakuinto auttaa sitä tehtävän 
ratkaisemisessa. Tässäkin vaikeuta tehtäviä 
pikkuhiljaa ja harjoittele mahdollisimman 
monipuolisissa maastoissa. 


Joskus koira on oppinut tulemaan pois ha- 
kualueelta tyhjänä. Tämä voi johtua opitusta 
tavasta tai koiran puutteellisesta hakuinnos- 
ta. Koiralla tulee myös olla riittävä fyysinen 
kunto jaksaakseen tehdä hakua innokkaasti 
pitkiäkin aikoja. Jos tiedät varmasti, että koi- 
ralla on kaikki hyvin ja olosuhteet ovat hyvät, 
voit pysäyttää tyhjänä palaavan koiran ja lä- 
hettää sen takaisin hakutyöhön innostavalla 
käskyllä. Älä kuitenkaan ala toistella käskyä 
vaan tarvittaessa auta koiraa. Voit itse kävellä 
muutaman metrin hakualueelle ja katsoa läh- 
teekö koira uudestaan tekemään hakua. 


Ole tässä varovainen, ettei koirasi ota tavak- 
seen tulla hakemaan sinua apuun. Joskus toi- 
sen, innokkaan koiran lähettäminen alueelle 
voi auttaa, kun koirasi joutuu kateellisena 
katsomaan vierestä kaverin noutaessa. Jolla- 
kin koiralla voi toimia harjoituksen lopetta- 
minen siltä päivältä, olettaen että koira vielä 
haluaisi jatkaa. Kokeile mikä toimii oman 
koirasi kohdalla. 


Dummyjen sijoittelulla ja hakuruudun muo- 
dolla voit ohjata koiraa hakemaan tehok- 
kaammin haluamiltasi alueilta. Koira, joka 
hakee mielellään kaukaa voi hyötyä siitä, 
että enemmän dummyjä on sijoitettu ha- 
kuruudun etuosaan ja että hakuruutu itses- 
sään on leveä ja lyhyt. Jos taas koira tarvitsee 
rohkaisua laajentaakseen hakua kauemmas, 
kannattaa suurin osa dummyistä sijoitella sy- 
vän ja kapean hakuruudun takaosaan. 


Hakuinto on yksi koiran luontaisista omi- 
naisuuksista ja sen voimakkuus vaihtelee 
koirakohtaisesti. Hyvänkin hakukoiran työs- 
kentelyä voi kuitenkin harjoittelulla parantaa 
ja taas heikompi ilman muuta kehittyy har- 
joittelun myötä. // 

- MARKKEERAUKSET - 


Markkeeraukset 


Koira kannattaa opettaa heti siihen, 
että se lähtee noutoon vasta, kun saa 
luvan. Jos on kovin kuumana käyvä 
koira, sen voi aluksi pitää taippariot- 
teessa ja kun rauhoittuu, niin päästää 
vasta sitten noutamaan. Ääntelevää 
koiraa ei kannata päästää nouta- 
maan. 


Jos koira on luonteeltaan rauhalli- 


nen, se kannattaa päästää noutamaan 
melko pian sen jälkeen, kun dami 

tippuu maahan. Noutoinnon kasva- 
essa, odotusaikaa pidennetään. 


Markkeerauksia treenatessa on hyvä 
olla mukana avustaja, joka heittää 
damit. Aluksi koiralle heitetään eri- 
pituisia ykkösmarkkeerauksia erilai- 
siin maastoihin, jotta se oppii paikal- 
listamaan pudotukset. Aluetta, johon 
dami tippuu voidaan hajustaa ja 
myöhemmin hajustettua aluetta pie- 
nentää. Hajustamalla opetetaan koira 


Teksti: Heli Pitkäjärvi, kuvat: Juho Pajari 


pysymään markkeerausalueella, jotta 
se ei lähde laajentamaan liikaa. 


Alueelle voi laittaa myös varadamin 
sijoittamalla sen siten, että kun koi- 
ra tulee markkeerausalueelle tuulen 
väärältä puolen, se saa kuitenkin va- 
radamista vainun ja onnistuu nou- 
dossa. Fi koira tiedä, että siellä oli 
varadami. Näin vahvistetaan oikealla 
alueella pysymistä. 


- MARKKEERAUKSET - 


On tärkeää, että koiran itseluottamus vahvistuu ja se pysyy alueella, kun etsii damia. 
Rakennetaan treenit siten, että koira onnistuu ja helpotetaan tarvittaessa. 
Pikkuhiljaa lisätään haastetta treeneihin. 


Markkeeraukset veteen 

Vesimarkkeerauksia opetellaan myös 
aluksi ykkösmarkkeerauksilla. Heit- 
toja tulee rannalta ja veneestä, avove- 
teen ja myös kasvillisuuden sekaan. 
Niitä kannattaa tehdä eripituisina, 
jotta koira ei totu aina uimaan sa- 
manpituisen matkan, vaan oppii heti 
alkuun, että matkan pituus vaihtelee. 


Vesimarkkeeraukset aloitetaan siten, 
että pudotus tulee kohtisuoraan ran- 
nasta, jolloin koira opetetaan mene- 
mään suoraan veteen. Tällä pyritään 
välttämään se, ettei koira opi kiertä- 
mään rantaa ja hyppäämään damin 
kohdalla veteen. Myöhemmin, kun 


veteenmeno varmistuu, tulee pudo- 
tukset enemmän rannan suuntaisesti. 


Kakkosmarkkeeraus 

Kun koiran suorittaminen on ykkös- 
markkeerauksissa varmaa, voidaan 
heittää sille kakkosmarkkeeraus. Mo- 
nimarkkeeraukset ovat oikeastaan 
muistitehtäviä. Ensiksi heitetty dami 
jää koiralle muistiin ja se markkeeraa 
viimeksi heitetyn. 


Kakkosmarkkeerauksia opeteltaessa 
heitetään aluksi molemmat heitot en- 
sin ykkösmarkkeerauksina isolla kul- 
malla, jotka koira noutaa. Sen jälkeen 
heitetään samoille paikoille kakkos- 


markkeeraus. Myöhemmin heitetään 
vain toinen heitto ykkösmarkkeera- 
uksena. Kun koira on noutanut sen, 
heitetään uudelleen sille alueelle ja 
toinen dami alueelle, jossa koira ei 
ole käynyt. Koiran osaamisen ja it- 
seluottamuksen kasvaessa heitetään 
molemmat heitot sokkona. 


Tärkeää on, että koiran itseluotta- 
mus vahvistuu ja se pysyy alueella, 
kun etsii damia. Rakennetaan treenit 
siten, että koira onnistuu ja helpote- 
taan tarvittaessa. Pikkuhiljaa lisätään 
haastetta treeneihin. 

- LÄHIALUEHAUN PERUSTEET - 


Teksti Kirsi Launomaa, kuvat Juho Pajari ja Mikko Tusa 


LähialuEHAUN PERUSTEET JA VAINUN käyttö 


Lähialuehaku tai lähihaku tarkoittaa sitä, että 
koira opetetaan vainuaan käyttäen etsimään 
ympäriltään rajatulla pienellä, noin muu- 
taman neliön alueella. Lähialuehaku eroaa 
varsinaisesta laajasta metsästyshausta sillä, 
että koira ei saa laajentaa hakua rajatulta alu- 
eelta, vaan sen tulee keskittyä metsästämään 
rauhallisesti pienellä alueella. Metsästyksessä 
ja noutajien metsästyskokeissa lähialueha- 
kua tarvitaan yleisemmin ohjaustehtävän 
yhteydessä, jolloin koira on ohjattu tietylle 
alueelle ja siellä sen pitää etsiä tarkasti ha- 
lutulla alueella. Joskus metsästystilanteissa 
riista ei olekaan siellä, missä kuvittelemme 
sen olevan, se on esimerkiksi saattanut olla 
haavakko, joka koiran tulee jäljestää. Tällöin 
on tärkeää, että koira myös oppii jättämään 
alueen, jossa sille on annettu lähialuehaun 
avulla käsky metsästää. Ohjaajan onkin siis 

osattava lukea koiraa ja antaa koiran tehdä 
itsenäistä työtä haavakon etsinnässä. Alueen 
jättämiseen on eri harjoitteita, tässä artikke- 
lissa keskityn kertomaan, miten lähialuehaun 
alkeita opetetaan. Haluan tähdentää, että 
vaikka lähihakuharjoitteilla koiraa pidetään 
tiukasti metsästämässä tietyllä alueella, pi- 
tää aina muistaa, että koiran itsenäistä met- 
sästystä ei saa ”tappaa”. Lähihaulla pyritään 
auttamaan koiraa löytämään riista tai dami 
nopeasti sen sijaan, että se joutuisi etsimään 
laajalta alueelta. Kun koiralle on opetet- 
tu vahva lähialuehaku, se yleensä keskittyy 
myös kaikissa nouto- ja metsästystilanteissa 
etsimään paremmin ja luottamaan tarkem- 
min nenäänsä, kun se saa vainun riistasta tai 
damista. Tämän vuoksi suosittelen harjoitte- 
lemaan lähialuehakua todella paljon erilaisin 
variaatioin. Usein lähialuehaku on koiralle 
myös mieluisaa tekemistä. 


Lähialuehakua kannattaa opettaa heti pik- 
kupennulle. Jos opettaminen on jäänyt 
pikkupentuvaiheessa, sen voi tehdä koska 
vaan myöhemminkin. Ensin koiralle pitää 
opettaa pillikäsky, jolla sen tulee tehdä lähi- 
aluehakua. Itse käytän pillikäskynä pi-piuu- 
pi-piuu-pi-piuu. Lähihakupillityksen tulee 
erottua selkeästi luoksetulo- tai pysäytyspilli- 
tyksestä. Pillin opettamiseen on monia eri ta- 
poja, tässä muutama esimerkki. Opettamisen 
voi aloittaa sisätiloissa laittamalla makupalo- 
ja pienelle alueelle esimerkiksi karvalanka- 
matolle, mistä koira ei havaitse makupaloja 
suoraan silmillään. Koiran annetaan alkaa 
etsimään makupaloja ja samalla vihelletään 
toistuvasti lähihakupillitystä. Saman voi teh- 
dä myös ulkona, ripottelemalla nurmikol- 
le pienelle alueelle makupaloja tai kumota 
koiran päivittäisestä ruoka-annoksesta osan 


nurmikolle. Tämän voi tehdä kahdella eri 
tavalla. Joko niin, että koira näkee, kun ma- 
kupalat tai ruoka laitetaan maahan tai siten, 
että makupalat laitetaan koiran näkemättä. 
Itse käytän useammin jälkimmäistä tapaa 
sen vuoksi, että koira oppii käyttämään vai- 
nuaan, saa lisää itseluottamusta ja vahvistus- 
ta luottaa vainuunsa. Laitan siis makupalat 
nurmikolle koiran näkemättä. Haen koiran 
paikalle ja lähden kävelemään koiran kanssa, 
koira vapaana tuulen alapuolelle, jolloin se 
saa helposti vainun maassa olevista makupa- 
loista tai ruoasta. Yleensä noutaja on innokas 
kaiken ruoan perään, jolloin se seuraa vainu- 
aan ja menee alueelle, jossa makupalat ovat. 
Heti lähihakupillitystä, kun koiran nenä on 
maassa ja se alkaa nuuskuttelemaan. Pillitys- 
tä annetaan koko ajan, kun koira nuuskutte- 
lee maata. Jos koira poistuu alueelta, pillitys 
lopetetaan. Pillitystä jatketaan, kun se palaa 
takaisin alueelle. Kun koira alkaa oppimaan, 
mitä pillitys tarkoittaa, pillitystä vähennetään 
ja annetaan koiran tehdä rauhassa työtänsä. 
Aluksi kannattaa suosia samaa lähihakupaik- 
kaa ja lyhyttä etsimisaikaa. Kun päätät lopet- 
taa harjoituksen, ota koira hihnaan ja pois- 
tutte alueelta. Lisää aikaa ja vaihtele alueita 
eri maastoihin sitä mukaa, kun koiran koke- 
mus lisääntyy. Varmuus lähihakuun syntyy 
vain useilla toistoilla. 


HARJOITTELU MAASTOSSA 
Kun koira on oppinut mitä lähihakupillitys 
tarkoittaa, voit aloittaa harjoittelun maastos- 
sa pienillä dameilla tai tennispalloilla. Nou- 
toesineiden tulee olla pienempiä kuin nor- 
maalit damit, jotta ne saa kunnolla piiloon. 
Itse suosin heinikkoista aluetta, koska sinne 
saa piilotettua noutoesineet hyvin. Hajusta 
rajattu alue heittelemällä damia tai karva- 
damia alueen reunoille ja myös alueen kes- 
kelle. Hajustamisen tarkoitus on, että koira 
saa kunnon motivaation pysyä alueella. Ha- 
justamisen jälkeen piilotan noutoesineet oi- 
kein hyvin heinikon sisään, jotta koira oppii 
metsästämään pitkäjänteisesti ja luottamaan 


(motivoitu lähialuehaku) 


a ana. Ca Jun 


Damit piilotetaan lähihakualueelle koiran nähden 
/ Kuva Mikko Tusa 


vainuunsa käyttäen sitä sitkeästi sekä periksi- 
antamattomasti. Muista taas, että aluksi vaa- 
dit koiraa etsimään lyhyempiä aikoja — lisää 
aikaa, kun kokemus lisääntyy. 

Lähialuehakua voi harjoitella maastossa- 
kin useilla eri variaatioilla, tässä muutamia 
esimerkkejä. Näissä harjoitteissa on tarkoi- 
tuksena opettaa koiralle lähihakukäskyn 
noudattaminen. Harjoitan myös koiralleni 
lähihaun etsimisen tietystä suunnasta, oike- 
alta tai vasemmalta. Mutta näiden harjoit- 
teiden aika on vasta, kun koiralla on vahva 
perusta pelkkään lähihakuun lähihakupil- 
lityksen avulla. Eli aluksi en käytä lähihaun 
yhteydessä käsimerkkejä lainkaan, koiran 
pitää tehdä etsimistä ainoastaan pillikäskyn 
avulla. Vaikka lähihaku vaatii tarkkaa alu- 
eella pysymistä, haluan, että koirani on aina 
itsenäinen metsästäjä eikä tukeudu metsästä- 
essään liikaa ohjaajaan. Eli, kun koiralle an- 
netaan käsky metsästää, sen tulee tehdä sitä 
itsenäisesti niin pitkään, että saalis löytyy tai 
ohjaaja toisin käskee. Tämän vuoksi varioin 
lähihakuharjoitteita itsenäisen ja motivoidun 
lähihaun välillä. 


ITSENÄINEN LÄHIALUEHAKU 
Itsenäisen lähialuehaun teen niin, ettei koira 
näe, kun hajustan alueen ja piilotan alueelle 
kaksi-kolme damia. Haen koiran paikalle, 
kun alue on hajustettu ja damit piilotettu. 
Koira vapaaksi ja lähdetään kävelemään 
tuulen alapuolelle, jolloin koira saa jossain 
kohtaa hajun alueesta ja dameista. Heti, kun 
koira menee alueelle, annetaan sille etsimi- 
sen merkiksi lähihakupillitystä. Taas alku- 
harjoitteissa pillitystä useammin, pillitystä 
vähennetään, kun kokemus karttuu. Lopulta, 
useiden toistojen jälkeen, on tarkoitus, että 
pillitys annetaan kerran ja heti, kun koira 
etsii, lopetetaan pillitys. Aluksi myös riittää, 
että koira löytää alueelta yhden damin, jonka 
jälkeen harjoitus lopetetaan. Koira hihnaan 
ja poistutaan alueelta. Vaatimusta useamman 
damin hakemisesta lisätään, kun kokemusta 
ja sitkeyttä on tullut lisää menemällä koiran 


Koira metsästää damia peitteisestä heinikosta 
/ Kuva Mikko Tusa 


- LÄHIALUEHAUN PERUSTEET - 


kanssa uudelleen alueen läheisyyteen tuulen 
alapuolelle, jolloin koira saa vainun ja alkaa 
etsimään seuraavaa damia. 


MOTIVOITU LÄHIALUEHAKU 
Motivoidussa lähialuehaussa koira näkee, 
kun damit piilotetaan alueelle. Kokemukseni 
mukaan koirilla on usein ohjaustehtävän py- 
säytyksen ja siitä seuraavan lähihakukäskyn 
jälkeen tapana valua ohjaajaa kohti. Tämän 
vuoksi pääsääntöisesti piilotan lähihakuda- 
mit koiran taakse, jolloin koira alkaa teke- 
mään lähihakua minusta poispäin. Koira lai- 
tetaan istumaan lähihakualueen etureunaan 
ja piilotetaan damit heinikkoon. Huom! 
Koiran tulee tässä vaiheessa jo osata pysyä 
paikallaan istumassa, vaikka ohjaaja piilotte- 
lee dameja. Jos paikallaolo ei ole varma, tee 
aiemmin mainittua itsenäisen lähihaun har- 
joitteita tai käytä tässä harjoitteessa avustajaa, 
joka hajustaa alueen ja piilottaa damit. Alu- 
een hajustamisen ja damien piilottamisen 
jälkeen koira käännetään selin piilotettuihin 
dameihin nähden, ohjaaja siirtyy koiran 
eteen ja antaa lähihakupillitystä. Kun koira 
on löytänyt ensimmäisen damin se viedään 
takaisin samaan paikkaan istumaan, josta se 
lähetettiin ensimmäisen damin etsimiseen. 
Jälleen poistutaan koiran luota koiran eteen 
ja annetaan lähihakukäsky. Aluksi kannattaa 
suosia lyhyempää etsimisaikaa, aikaa piden- 
netään, kun kokemus lisääntyy. Kun koiralle 
on tehty useita harjoitteita motivoidusti, voi- 
daan alkaa vaatimaan lähialuehakuun sitke- 
yttä ja kestoa vähentämällä alueen hajusta- 
mista tai damien määrää. 


MITÄ SEURAAVAKSI? 
Kun perusasiat lähialuehaussa alkavat olla 
kunnossa, tulee ennemmin tai myöhemmin 
eteen kysymyksiä. Mitä teen, jos koira ei pidä 
aluetta? Mitä sitten, jos koira ei etsi itsenäi- 
sesti ja tukeutuu liikaa ohjaajaan? Alueen 
jättäminen ohjaajan käskystä? Useampi lä- 
hihakualue? Muun muassa näistä voit lukea 

- LÄHIALUEHAUN HARJOITTELU - 


Teksti: Santtu Narkilahti, kuva: Juho Pajari 


Lähialuehaun harjoitteleminNEN 


Lähihakuharjoitus on ensisijaisesti maa- 
vainun käyttöharjoitus. Noutajan yleisin 
vainunkäyttö tapahtuu ilmavainun avulla, 
mutta lähihaussa pitäisi pääpaino olla maa- 
vainussa. Toisin sanoen, kun perusteet on 
kunnossa, eli koira osaa käyttää maavainua 
lähihakukäskyn jälkeen, on kaikki maavai- 
nuun perustuva harjoittelu tukevaa harjoi- 
tusta myös lähihaun osalta. 
MAAVAINUN VAHVISTAMINEN 

Viime Flattiviestissä lähihaun perusteissa 
kerrottiin, että dameja on hyvä piilottaa 


14 Flattiviesti NOME-Extra 2023 


kunnolla heinien alle, jotta koira joutuisi oi- 
keasti työntämään ”kuononsa turpeeseen” 
löytääkseen damin. Tätä metodia voidaan 
käyttää muissakin harjoituksissa lisäämään 
nenänkäyttöä ja maavainun käyttöä koiran 
työskentelyssä. Erityisesti motivoitujen lin- 
jojen kanssa tämä on hyödyllinen lisä har- 
joitukseen. 


Jäljestys auttaa myös maavainun kanssa, 
mikäli koira jäljestää maavainun avulla. 
Kaikki koirat ei näin tee, mutta jos sinul- 
la on maavainun avulla jäljestävä koira, 


niin jälkiharjoitukset lisäävät myös koiran 
maavainun käyttöä. Lähihakuun voi liittää 
myös pienen jäljestysosuuden, jossa lähiha- 
kualueelta vedetään lyhyt jälki 5 — 10 met- 
riä sivuun, minkä päästä dami löytyy. Täl- 
lainen harjoitus kannattaa tehdä niin, että 
jälki on vedetty etukäteen koiran näkemättä 
ja tämän jälkeen koiralle motivoidaan vain 
lähihakualue. Tämä auttaa myös haavakoi- 
den kanssa varsinaisessa metsästyksessä. 


Jäljestäminen on muutenkin hyvää maavai- 
nuharjoitusta. Useimmiten huono jäljestys 


ja huono lähihakualueella pysyminen kor- 
reloi keskenään. Ja nämä molemmat ovat 
usein havaittavissa koirilla, joilla on kiire, 
eli jalkoja enemmän kuin älyä työskentelys- 
sä. Sen takia ei olisi huono harjoitella täl- 
laisen koiran kanssa jäljestystä liinan avulla, 
jolloin ohjaaja voi jarruttaa koiran menoa. 
Tämä voisi lisätä koiran ajatusta maavainun 
käytöstä tehtävän suorittamiseksi. 


KOIRA EI PYSY ALUEELLA 

Koira jättää alueen joko luottamuspulasta 
tai siitä syystä, ettei sillä ole kunnon vainua 
etsittävästä damista. Koiralle ei kuitenkaan 
ole selvää se, missä alueen rajat ovat, eikä 
se voi sellaista edes ymmärtää, ellei alue ole 
selkeästi muusta maastosta erottuva, esim. 
pusikko. Edellisessä luvussa kävin jo läpi 
vainun käyttöä ja sen tehostamista. Siitä on 
selkeää hyötyä myös lähihaussa ja vähentää 
koiran alueelta poistumista. 


Luottamuspulalla tarkoitan tässä sitä, että 
koira yrittää laajentaa hakuaan, kun se ei 
löydä alueelta. Luottamuspula ei ehkä ole 
paras mahdollinen ilmaisu tähän, mutta 
käytän nyt sitä. Toisin sanoen, se ei luota 
tilanteessa ohjaajan kertomaan alueeseen, 
eikä omaan vainuun, vaan yrittää itse sel- 
vittää tehtävän omalla toiminnallaan. Se 
yrittää laajentaa nopeasti pois hajulta, kun 
se ei heti löydä etsimäänsä, eli se ei luota 
tarpeeksi, että hajulla pysyminen tuottaa 
tulosta. 


Yleisin toimintamalli on se, että kun koira 
lähtee alueelta, se kutsutaan samoin tein 
takaisin. Eikä siinä mitään. Näin itsekin toi- 
min varsinkin koetilanteissa. Harjoituksissa 
voimme kuitenkin toimia toisin. Voimme 
antaa koiran etsiä ”turhaan” mikäli se jät- 
tää alueen, eikä meillä ole vaaraa siitä, että 
se löytäisi noudettavaa jostain muualta. 
Koiran etsiessä tyhjää se yleensä palaa jos- 
sain kohtaa takaisinpäin ja silloin voimme 
puuttua sen toimintaan. Pysäytys ja ohjaus 
takaisin samalle alueelle. Damin löytymi- 
nen ja näin vahvistamme koiralle sitä, että 
kannattaa luottaa ohjaajan kertomaan ja 
kannattaa luottaa omaan vainuunsa. 


KOIRA TUKEUTUU LIIKAA OHJAAJAAN 
Usein liika tukeutuminen on itseluotta- 
muksen puutetta. Asiaan saattaa myös 
vaikuttaa se, että koiralle on tehty paljon 

Lähihakupillitystä kannattaa käyttää harkitusti. Silloin kun koira on 


sen tarkoituksen sisäistänyt ja aloittaa lähihaun tekemisen pillityksen 


kuullessaan, ei sitä tarvitse enää jatkaa lähihaun aikana. Itsenäistä 


työskentelyä voidaan avittaa myös käyttämällä harjoituksissa riistaa tai 


riistahajusteita, jolloin koiran itsenäiseen tekemiseen saadaan mahdolli- 


sesti yksi lisävirike? 


ohjauspainotteisia harjoituksia. Mikäli koi- 
ra tukeutuu liikaa ohjaajaan, voi tilannetta 
lähteä purkamaan ihan perushaun kautta. 
Tehdään koiralle itsenäisiä hakutehtäviä, 
mistä se saa onnistumisia ja itseluotta- 
musta. Sitten voidaan samaa toimintamal- 
lia viedä mukaan lähihakuharjoitukseen. 
Tehdään motivoidusti lähihakualue, jonka 
jälkeen lähetetään koira vain etsimään siitä 
läheltä, ilman lähihakupillitystä. Tämän jäl- 
keen voidaan kokeilla samaa lähihakupilli- 
tyksen kanssa. 


Lähihakupillitystä kannattaa myös käyttää 
harkitusti. Silloin kun koira on sen tarkoi- 
tuksen sisäistänyt ja aloittaa lähihaun teke- 
misen pillityksen kuullessaan, ei sitä tarvit- 
se enää jatkaa lähihaun aikana. Itsenäistä 
työskentelyä voidaan avittaa myös käyttä- 
mällä harjoituksissa riistaa tai riistahajus- 
teita, jolloin koiran itsenäiseen tekemiseen 
saadaan mahdollisesti yksi lisävirike. 


USEAMPI LÄHIHAKUALUE 
Useampaa lähihakualuetta voi hyödyntää 
parhaiten tekemällä koiralle useamman 
motivoidun ohjauspaikan, joihin piilottaa 
sinne laitettavia dameja. Tällöin saadaan 
kaksi kärpästä yhdellä iskulla, eli motivoi- 
tu linjaharjoitus lähihaun kanssa. Nuorelle 
ja kokemattomalle koiralle, kannattaa tätä 
vielä harkita ja tehdä ensin motivoidut lin- 
jat kuntoon, jottei käy niin, ettei koira löy- 
däkään motivoidulta paikalta noudettavaa. 
Ensin linjaa omineen ja lähihakua omineen 
ja sitten vasta yhdistellään asioita. 


ALUEEN JÄTTÄMINEN KÄSKYSTÄ 
Harvoin tulee tällainen tilanne, että koira 
täytyy saada jättämään alue, mihin se on jo 
laitettu lähihakutehtävään. Lähinnä kysees- 
sä on metsästys- ja A-koe -tilanteet, missä 
huomataan ammutun riistan meneminen 
jossain muualla. Tällainen tilanne on enem- 
män ohjaamisen kannalta katsottava, kuin 
itse lähihakuun liittyvä tilanne. Koiralla pi- 


tää olla taito ja kokemus kuunnella ohjaajan 
pysäytys/huomiopillitystä, sekä hajualueen 
jättäminen kunnossa, ennen kuin tämä ko- 
konaisuus toteutuu käytännössä. 


Itse pysäytystä voi harjoitella myös lähihaun 
avulla. Eli koiralle motivoidaan lähihaku- 
alue, mutta sinne ei jätetä mitään. Lähete- 
tään koira tekemään lähihakua ja hetken 
päästä pysäytyspillitys. Mikäli koira ottaa 
ohjaajan huomion, sille voidaan esimerkik- 
si heittää palkintona dami vähän matkan 
päähän. Mikäli ei, voidaan hieman ärähtää 
(jonka tarkoituksena saada koiran huomio) 
tai jättää koira vähäksi aikaa huomioimatta. 
Muista kuitenkin antaa välitön palaute oi- 
keasta toiminnasta tämän jälkeen. Kehu + 
palkka. Ärähtämisellä oikeastaan vain no- 
peutetaan prosessia saada koira ymmärtä- 
mään, ettei toiminta mitä hän jatkaa, ollut 
toivottua, vaan ohjaaja halusi jotain muuta. 
Tämä ei kuitenkaan opeta koiraa itse oike- 
aan suoritukseen, joten meidän täytyy pal- 
kata koira oikeasta toiminnasta. 


Kun pysäyttäminen onnistuu hyvin kesken 
lähihaun, voimme aloittaa koiran ohjaa- 
misen eri alueelle. Se voi olla alkuun sama 
paikka mihin koiralle on heitetty palkka py- 
sähtymisestä, mutta tällä kertaa palkka on 
laitettu sinne koiran huomaamatta. Viimei- 
senä tavoitteena on ohjata koira täysin eri 
alueelle, missä se ei ole ennen käynyt. Ku- 
ten jo aikaisemmin mainitsin, niin tämä on 
hyvä harjoitus myös siihen ongelmaan, että 
koira ei ota huomiota pysäytyspillityksestä. 
Lähihaun yhteydessä koiralla on vain haas- 
tavampi tehtävä ottaa huomio ohjaajaan, 
koska se on silloin ”metsästämässä” eikä 
vain juoksemassa eteenpäin. Toisin sanoen, 
mikäli tässä onnistuu, onnistuu helpommin 
myös muissa pysäytystilanteissa. 


— Santtu Narkilahti 

- ETEEN! LINJAN ALKEET - 


EtEEN! 


Teksti: Heli Pitkäjärvi, kuva: Markku Kastepohja ja Marko Mikkilä 


Useimmat flatit ovat luontaisesti hyviä markkeeraamaan ja hakumoottoria löytyy ja niitä taitoja on melko helppo 
vahvistaa. Mutta miten saadaan flatti juoksemaan hyvää, vahvaa linjaa, joka ei välttämättä tule niin luontaisesti? Linja- 
harjoittelussa ei ole oikotietä onneen, vaan se vaatii treeniä, vaikkakin flatit oppivat senkin asian nopeasti. 


Miksi noutajalle kannattaa opettaa linja? 
Mietitään metsästystilanne, jossa koira on 
noutamassa pudotettua lintua ja tuleekin 
toinen pudotus, jota koira ei näe, mutta 
ampuja näkee pudotuspaikan. Koira, jolle 
on opetettu linja, on melko helppo ohjata 
oikealle alueelle, vaikka se ei tiputusta oli- 
sikaan nähnyt. 


SISÄTILOISSA 

Linjan alkeita opetellaan jo pennun/nuo- 
ren koira kanssa leikin varjolla, silloin kun 
se osaa palauttaa. Harjoitukset pidetään 
hyvin lyhyinä, ettei nuori koira kyllästy. 
Huomioidaan myös, että treenitilanne on 
rauhallinen, ettei ole mitään häiriötä, joka 
vie koiran huomion. Aloitetaan ihan siitä, 
että vieritetään palloa/damia lattiaa pitkin. 
Pidetään koirasta kädellä kiinni ja kun se 
hetkeksi rauhoittuu, katsoo palloa/damia, 
näytetään kädellä suunta ja annetaan koi- 
ran noutaa. 


Kun koiralla on ensimmäisen harjoituk- 
sen jälkeen jonkinlainen ajatus siitä, että 
mitä se tekee, muutetaan hieman harjoi- 
tusta. Seuraavaksi jätetään dami lattialle, 
pidetään koirasta kiinni ja näytetään sille 
kädellä suunta ja samalla sanotaan käs- 
ky ”Eteen”. Koiraa kutsutaan, kun sillä on 
dami suussa. Palauttaessa damia, otetaan 
koko koira vastaan, ei vain damia ja kehu- 
taan koiraa. Aluksi matkat hyvin lyhyitä ja 
pikkuhiljaa pidennetään. Kun harjoitukset 
sujuvat sisällä, voidaan siirtyä ulos. 


SIIRRYTÄÄN ULOS 
Ulkona pidetään treenitilanne rauhallise- 
na, jotta koiran olisi helpompi keskittyä. 
Siellä on kuitenkin luonnostaan häiriöitä, 
erilaisia hajuja ja ääniä, jotka voivat nuoren 
koiran huomion viedä. 


Ulkona aloitetaan treenit lyhyellä mat- 
kalla ja tasaisella maalla. jotta koira op- 
pii ymmärtämään mitä siltä halutaan. 
Treenit suunnitellaan siten, että koira 
onnistuu, jolloin vahvistetaan sen itse- 
luottamusta ja samalla koiran luottamus 
ohjaajaan kasvaa. Edelleen treenit pide- 
tään ajallisesti lyhyinä, ettei koira pääse 
kyllästymään. Monesti ohjaajalle tulee 

vielä ajatus, että ”mä vielä kerran kokeilen, 
kun meni niin hyvin”; se kannattaa jättää 
kokeilematta sillä kertaa, suuri todennä- 
köisyys on, että se ”kokeilu” ei menekään 
niin hyvin. 


Tämä harjoitus voidaan tehdä ihan kotipi- 
hassa, vaikka nurmikolla. Laitetaan dami 
maahan näkyvälle paikalle, otetaan koira 
sivulle siten, että koiran rintamasuunta on 
damia kohti. Näytetään sille kädellä suunta, 
odotetaan, että se katsoo oikeaan suuntaan 
(damia) ja lähetetään, samalla sanotaan 
käsky ”Eteen”. Lähetystilanteessa koirasta 
voi ja kannattaa pitää kiinni. Silloin ei tar- 
vitse puuttua, eikä kieltää, kun se ei pääse 
karkaamaan. On tärkeää, että lähetystilan- 
ne pysyy mukavana. Harjoitusta kannattaa 
tehdä muutamana päivänä, lähetys matkaa 
pidennetään, mutta dami pysyy näkyvissä. 
Lähetyshetki on tärkeä, silloin, kun koira 
katsoo damia, annetaan lupa lähteä. Koiraa 
kutsutaan, kun sillä on dami suussa ja ke- 
hutaan, kun palauttaa. 


Linjaharjoitusta voidaan jatkaa esim. po- 
lulla, johon laitetaan vaikka kolme damia. 
Kun koira on noutanut ensimmäisen, se 
lähetetään toiselle. Noutaessaan toista, se 
ylittää ensimmäisen damin hajupaikan. 


Tämänkin harjoituksen edetessä lähetys- 
matkaa pidennetään. Harjoitusta voidaan 
myös vaikeuttaa siten, että koira ei lähe- 
tyspaikalta näe kuin ensimmäisen damin, 
mutta kun se etenee ensimmäisen kohtaan, 
se näkee toisen ja edetessä toisen damin 
kohtaan, se näkee kolmannen. 


Treeni kannattaa aina suunnitella hyvin, oli 
se sitten lyhyt tai pitkä treeni ja miettiä, että 
mitä on treenaamassa. Oikein suunnitel- 
lulla treenillä opetetaan koiralle vain niitä 
asioita, joita toivomme sen oppivan. Tässä 
jutussa käytin käskysanana ”Eteen”; mutta 
se voi olla jokin toinenkin sana. Kuitenkin 
sen olisi hyvä olla eri käsky, kuin jolla koira 
lähetetään markkeerauksiin ja hakuun. 


- ETEEN! LINJAN HARJOITTELU - 


Linjatreeni tulee aina suunnitella hyvin ja myös miettiä, miten vahvistetaan 

koiran onnistumista. Jos koira epäonnistuu, niin samalla se saattaa oppia jotain ei 
toivottua. Kannattaa treenata linjaa erilaisissa maastoissa: metsässä, pellolla, vedessä. 
Linjalla voi olla myös ojien ylityksiä tai koira voi edetä linjalla pellolta 


Tärkeää on, että koira lähtee aina lähetet- 
tyyn suuntaan ja luottaa siihen, että ohjaa- 
jan osoittamassa suunnassa on dami. Tree- 
nit suunnitellaan siten, että koira onnistuu, 
jolloin sitä ei tarvitse kieltää linjalle lähetyk- 
sen jälkeen. Jokainen onnistunut linjatreeni 
vahvistaa sen itseluottamusta sekä luotta- 
musta myös ohjaajaan. Jos koiran tekemi- 
seen joudutaan puuttumaan, tehtävä on 
liian vaikea. Silloin kannattaa miettiä, että 
miksi koira ei onnistunut, mikä on syynä. 


DAMIT JONOON 

Useampia dameja on viety polulle jonoon 
tietyin välein siten, että kun koira noutaa 
yhden, ja uudella lähetyksellä menee jo 
noudetun damin kohdalle, näkeekin sii- 
tä seuraavan damin. Tämän harjoituksen 
ollessa koiralle jo tuttu, siirrytään koiran 
kanssa polulta vaikka pellolle tai metsään. 
Hieman peitteisempään maastoon ja voi 
olla myös maaston vaihteluita. Edelleen 
kuitenkin jätetään damit siten, että koira 
näkee seuraavan damin edellisen damin 
paikalta. Koiran linjan vahvistuessa matko- 
ja pidennetään, mutta niin että koira edel- 
leen onnistuu tehtävässä. 


Tässä treenissä on hyvä käyttää alkuun 
esim. valkoisia dameja, jotka koira havait- 
see helposti, tai esim. valkoisia lippuja, joi- 
den kohdalla on dami. Koira näkee kohteen 
ja silloin vahvistetaan, että koira juoksee 
suoraa linjaa eikä ala metsästämään. Myö- 
hemmin, kun koira luottaa ohjaajan näyttä- 
mään suuntaan, jätetään valkoiset pois. 


DAMIT RIVIIN 

Suoraa linjaa voidaan vahvistaa myös siten, 
että pellolla jätetään damit koiran nähden ja 
lähdetään kävelemään toiseen päähän pel- 
toa. Nyt dameista ei tehdä damijonoa vaan 
jätetään useampia dameja riviin sopivin 
välimatkoin. Koira lähetetään dameille sil- 
tä matkalta, kun tiedetään, että se varmasti 
onnistuu. Tätä matkaa pidennetään eri ker- 
roilla. Paikasta tulee koiralle muistipaikka ja 
myöhemmin damit voidaan jättää samaan 
paikkaan koiran näkemättä. Lähetyksiä 
voidaan tehdä eri suunnista ja eri pituisilta 
matkoilta. Sille viimeiselle damille ei kan- 
nata koiraa lähettää vaan haetaan se itse. 


VESILINJA 
Tässä oletuksena se, että koira menee in- 
nokkaasti veteen ja osaa uida hyvin. Treeni 
pidetään alkuun lyhyenä ja lopetetaan on- 
nistumiseen. 


Vesilinja kannattaa suunnitella siten, että 
ensimmäiset linjat tehdään rannalta suo- 
raan avoveteen. Näin vältetään se, että koi- 
ralla ei lähde kiertämään mistään. Matkat 
lyhyitä, jotta koira onnistuu. Vesilinjan 
opettelussa ihan alkuun voidaan heittää ve- 
teen markkeeraus ja koiran noudettua sen, 
laitetaan samaan kohtaan dami. Alkuun 
kannattaa käyttää valkoisia dameja, jotta 
koiran on helpompi ne havaita. 


metsään tai toisin päin. 


Markkeerausheitto jätetään aika pian pois, 
kun koira oppii näkemään damit vedessä. 
Veteen voidaan tehdä myös damijono, jol- 
loin pikkuhiljaa pidennetään uintimatkaa. 


Linjatreeni kannattaa aina suunnitella hy- 
vin ja sen, että minkälaisessa maastossa 
treenaa. Kannattaa myös miettiä, että miten 
vahvistetaan koiran onnistumista. Jos koira 
epäonnistuu, niin samalla se saattaa oppia 
jotain ei toivottua. Kannattaa treenata lin- 
jaa erilaisissa maastoissa, metsässä, pellolla, 
vedessä. Linjalla voi olla myös ojien ylitys 
tai koira voi edetä linjalla pellolta metsään 
tai toisin päin. 

- NOUTAJIEN TAIPUMUSKOE - Teksti ja kuvat Noora Saarikko 


Tähtäimessä TAIPUMUSkot 


Noutajien taipumuskokeessa (NOU) arvioidaan koiran metsästysominaisuuksia ja luonnetta. Koe arvostellaan hyväksytty / 
hylätty -periaatteella, ja saadakseen hyväksytyn tuloksen kokeesta, tulee koiran suoriutua hyväksytysti kokeen jokaisesta osa- 
alueesta. Arvosteltavat ominaisuudet ovat sosiaalinen käyttäytyminen, uimahalu, hakuinto, noutohalu, riistankäsittely, palaut- 
taminen, reagointi laukaukseen, itseluottamus ja aloitekyky, yhteistyö sekä yleisvaikutelma. Taipumuskokeeseen voi osallistua 


yhdeksän kuukautta täyttäneen koiran kanssa. 


W = 


— - — n 

Taipumuskokeessa on neljä osiota: sosiaalinen käyttäytyminen, vesi- 
työ, haku ja kanin jälki. Koko kokeen kestävä sosiaalisuuden testaa- 
minen alkaa, kun kokeen koirakot kokoontuvat tiiviiseen ryhmään ja 
tuomari käy tervehtimässä koiria. Samalla tuomari kertoo osallistujille 
kokeen kulusta. 

Kokeen ensimmäinen tehtävä on vesityö, jossa koira suorittaa kak- 
si noutoa vedestä. Ensimmäisenä noudetaan maalta heitetty riista. 
Toinen heitto tulee veneestä laukauksen kera. Koiran tulee palauttaa 
riistat vedestä rantaan, eli käteen palautusta ei vaadita. Heittojen ai- 
kana koira pidetään kytkettynä, ja sen saa lähettää heti riistan osuessa 
veteen. Vesityön riistoina käytetään yleensä lokkia, mutta myös sorsa- 
lintujen käyttö on mahdollista. 

Vesityön jälkeen koira kytketään ja siirrytään hakualueelle, jonne 
on valmiiksi jätetty viisi riistaa. Tyypillisesti käytetään variksia, mutta 
myös fasaaneja voidaan käyttää. Kauimmaiset riistat ovat alueella vä- 
hintään 50 metrin päässä lähetyspaikasta niin, että koira ei niille edet- 
tyään näe ohjaajaa. 

Tultaessa lähetyspaikalle koira pidetään kytkettynä. Maastossa 
olevat avustajat ampuvat laukauksen haulikolla ja heittävät kuuden- 
nen linnun hakualueelle. Ennen koiran lähettämistä odotetaan, että 
avustajat poistuvat hakualueelta. Hakiessa koiran tulisi työskennellä 
itsenäisesti vainuaan käyttäen, mutta tarvittaessa tuomari voi avustaa 
koiraa hieman. Haettavien riistojen määrä riippuu koiran työskente- 
lystä. Onnistuneesti sekä vesi- että hakutehtävän suorittaneet koirakot 
pääsevät jatkamaan koetta jälkitehtävään. 

Jälkitehtävässä koiran on tarkoitus jäljestää vapaana noin 80 metrin 
pituinen kanin laahausjälki. Jälki on vedetty valmiiksi maastoon koi- 
rakon näkemättä. Ohjaaja lähettää koiran jäljelle ja jää odottamaan 
lähetyspaikalle. 

Onnistuneen jälkisuorituksen jälkeen koira on läpäissyt taipumus- 
kokeen NOUI-tuloksen arvoisesti. Tulos antaa kisaamisoikeuden 
NOME-B ja NOWT-kokeisiin. Lisäksi NOUI on muotovalion arvoon 
vaadittava koetulos. Vaikka taipumuskoe ei ensimmäisellä yrityksellä 
menisikään läpi, voi sen uusia ilman rajoituksia. 


KOULUTUS JA VC 


Taippareihin valmistavia kursseja järjestävät mm. paikalliset nouta- 
jayhdistykset ja kaupalliset toimijat. Myös monet kasvattajat järjestä- 
vät koulutusta kasvateilleen. Lisäksi Suomen sileäkarvaiset noutajat 
ry:llä on aluetoimintaa, jonka kautta järjestetään koulutuksia. Ilman 
kurssiakin pääsee itsenäisesti hyvään alkuun tehtävien harjoittelussa. 

Vaikkei olisi kiinnostusta jatkaa koiran kanssa pidemmälle nou- 
tajien metsästyskokeissa, ja vaikka koiraharrastuksen pääpaino olisi 
muissa lajeissa, toimii taipumuskokeeseen harjoittelu mielekkäänä 
rodunomaisena tekemisenä jokaiselle flatille. Taipumuskoesuoritukset 
antavat myös hyvää tietoa rodun metsästysominaisuuksista. 

Jo pienelle pennulle voidaan alkaa kouluttaa asioita, jotka valmis- 
tavat sitä taipumuskokeeseen. Pennun kanssa kannattaa heti sen 
tultua harjoitella luoksetuloa. Sen lisäksi, että luoksetulo on arjessa 
tärkeä taito, toimii se myös tärkeänä pohjataitona noutoa varten. 


Pentua kannattaa kutsua tilanteissa, joissa uskoo sen tulevan luokse ja 
palkita se onnistuneesta luoksetulosta. Pentua kannattaa palkita myös 
sen tullessa omatoimisesti ohjaajan luokse. Luoksetuloa kannattaa 
harjoitella paljon ja monenlaisissa tilanteissa, jotta siitä tulee mahdol- 
lisimman varma. 

Pentua kannattaa pienestä pitäen totuttaa erilaisiin ympäristöihin, 
ihmisiin ja muihin koiriin. Taipumuskokeessa on paljon erilaisia häi- 
riöitä nuorelle koiralle: heti alkuun seistään tiiviissä ryhmässä muiden 
koirien ja ihmisten kanssa, ja maastossa on mukana yleisöä ja toimit- 
sijoita. Yksin harjoituksissa hienosti toimiva koira voi innostua tai 
hämmentyä poikkeavista häiriöistä eikä pysty keskittymään itse suo- 
ritukseen. 

Noutaminen ja tavaroiden kantaminen on flatille hyvin luontaista 
ja tätä piirrettä kannattaa hyödyntää noudon opettamisessa. Pennut 
kantelevat erilaisia tavaroita, jolloin niitä voi kutsua luokse kehutta- 
vaksi ja rapsuteltavaksi. Kehujen jälkeen lelun voi vaihtaa namipalaan 
tai toiseen leluun. On tärkeää ettei pentu koe menettävänsä lelua tuo- 
dessaan sen ohjaajalle. Koiran tuodessa leluja ja muita esineitä hyvin, 
voidaan alkaa noutoharjoittelu myös dameilla. Harjoitukset kannattaa 
aloittaa sisällä, ja siirtyä ulos, kun koira palauttaa hyvin. Matkaa ja häi- 
riöitä lisätään harjoituksiin asteittain. 

Ennen taipumuskoetta koiran tulee tottua laukauksiin. Vaikka koi- 
ra ei pelkäisikään laukausta, voi se silti reagoida kuullessaan sellaisen 
ensimmäistä kertaa. Alkuun ei kannata ampua kuin yksittäinen lauka- 
us etäämmältä. Mikäli koira reagoi voimakkaasti laukauksen ääneen ja 
pyrkii pois tilanteesta, voivat uudet laukaukset tottumisen sijaan lisätä 
pelkoa. Harjoitusten jatkuessa ampujaa voidaan tuoda lähemmäs koi- 
raa, ja lopulta yhdistää laukaukset noutoharjoituksiin. 

Riistaan tutustuminen alkaa monesti jo ennen luovutusikää kas- 
vattajan toimesta. Ensimmäisiä kertoja riistaan tutustuessa kannattaa 
käyttää mahdollisimman hyväkuntoisia riistoja. Jotkin koirat voivat 
vaatia enemmän innostamista riistan nostamiseksi. Kun koira osaa 
kytkettynä nostaa ja kantaa riistaa, voi aloittaa riistalla noutojen te- 
kemiseksi. Alkuun riistanoutoja harjoitellaan luoksetulon yhteydessä, 
sitten yksittäisinä motivoituina noutoina. Riistan kanssa kannattaa pi- 
tää samat kriteerit luovutuksen suhteen kuin damilla on opetettu. 

Lämpimän veden kaudella voi jo pennun kanssa alkaa harjoitella 
veteen menoa ja uimista. Koiran voi houkutella veteen menemällä 
itse kahlaamaan sen kanssa tai esimerkiksi lelua heittämällä. Veteen 
menemistä on hyvä myös harjoitella erilaisilta rannoilta, mutta alkuun 
kannattaa totutella uimiseen hitaasti syvenevissä rannoissa. 

Kun pentu ui hyvin, voidaan aloittaa noutotreenit vedestä. Vaik- 
kei taipumuskokeessa vaadita käteen palautusta, kannattaa kuitenkin 
harkita sen opettamista. Näin on jo pohjat vesitöille tehty, mikäli myö- 
hemmin herää kiinnostus jatkaa B-kokeisiin. Alkuun matka rantaan 
kannattaa olla lyhyt, jotta koira ei ehdi tiputtaa damia tai ravistaa 
matkalla. Kun koira onnistuu palautuksissa lyhyellä matkalla, voidaan 
etäisyyttä rantaan kasvattaa hiljalleen. Vesitreenien yhteydessä koira 
kannattaa totuttaa myös veneisiin. Toiset koirat saattavat jännittää ve- 
nettä, kun taas toiset kiinnostuvat siitä ja uivat sen luokse riistan sijaan. 

Treenatessa flatin kanssa rannalla on tärkeää huomioida, ettei koi- 
ralle rannalle tultaessa synny odotusarvoa siitä, että veteen lentää jo- 
tain. Taipumuskokeessa hakualue on lyhyen siirtymän päässä rannas- 
ta, joten kannattaa harjoitella myös sitä, että koira lähetettäessä etenee 
metsään päin, vaikka selän takana olisi vesistö. 

Hakuharjoitukset voi aloittaa, kun koira osaa noutaa ja luovuttaa 
halutulla tavalla. Alkuvaiheessa hakualueella on koiralle vain yksi nou- 
dettava dami, jotta jos koira palauttaessa törmää toiseen damiin, se ei 
pääse sitä vaihtamaan. Haun opettelun voi aloittaa esimerkiksi moti- 
voimalla alueen viemällä sinne yhdessä dameja tai katsoa kun avustaja 
vie. Vaihtoehtoisesti voi viedä valmiiksi hajustetulle alueelle yhden da- 
min melko lähelle lähetyspaikkaa. Dami on niin, että sen haju kulkeu- 
tuu tuulen mukana lähetyspaikalle, mutta sitä ei voi sieltä nähdä. Koi- 
ra tuodaan kytkettynä lähetyspaikalle ja reagoidessa damin hajuun se 
päästetään vapaaksi. Pikkuhiljaa matkaa lähetyspaikan ja damin välillä 


- NOUTAJIEN TAIPUMUSKOE - 


Noutaminen ja tavaroiden kantaminen on flatille hyvin 
luontaista ja tätä piirrettä kannattaa hyödyntää noudon 
opettamisessa. Pennut kantelevat erilaisia tavaroita, jolloin 
niitä voi kutsua luokse kehuttavaksi ja rapsuteltavaksi. 
Kehujen jälkeen lelun voi vaihtaa namipalaan tai toiseen 
leluun. On tärkeää ettei pentu koe menettävänsä lelua 
tuodessaan sen ohjaajalle. Koiran tuodessa leluja tai muita 


esineitä hyvin, voidaan alkaa noutoharjoittelu dameilla.” 


kasvatetaan ja damien määrää lisätään. Näin koira oppii alusta lähtien 
käyttämään vainuaan hakutehtävässä. Kun koira suoriutuu hyvin vas- 
tatuuleen hausta, voidaan tehtävää vaikeuttaa aloittamalla myötätuu- 
leen haku — tällöin damit ovat taas lähempänä lähetyspaikkaa. 

Haussa kannattaa olla aina enemmän noudettavaa kuin sieltä on 
tarkoitus haetuttaa. Määrää kannattaa myös vaihdella mahdollisim- 
man paljon. Koira oppii nopeasti, jos aina haetaan sama määrä dameja 
eikä välttämättä enää lähde sen jälkeen hakuun. Taipumuskokeessa 
matka kauimmaiselle riistalle on noin 50m, mutta harjoiteltaessa kan- 
nattaa opettaa koira etenemään myös pidempiä matkoja. Näin kauim- 
maisen riistan hakeminen on koiralle taipumuskokeessa helppoa. 

Kun koira on jo tehnyt hakuharjoituksia, ja osaa irrota ohjaajasta, 
voi aloittaa jäljen harjoittelun. Jälki kannattaa aloittaa lyhyillä, myötä- 
tuuleen vedetyillä jäljillä. Jäljen mittaa voi kasvattaa asteittain, ja jälkiä 
kannattaa tehdä monipuolisesti erilaisiin maastoihin. 

Kannattaa rohkeasti lähteä harjoittelemaan eri tehtäviä ja koulut- 
tamaan omaa koiraa kohti taipumuskoetta. Harjoituksia on helppo 
tehdä esimerkiksi lenkkien yhteydessä vähän kerrallaan. Kokeissa il- 
mapiiri on kannustava, ja tuomarit auttavat mahdollisimman paljon 
onnistuneen suorituksen saamiseksi. Ja koska koirien kanssa harras- 
taessa tarvitaan aina myös ripaus onnea, ei epäonnistumista kannata 
ennakkoon miettiä, sillä se ei ole vaarallista. Ennen kaikkea kannattaa 
pyrkiä siihen, että olette koiran kanssa tiimi ja se on ainoa asia mikä 
merkitsee jotain. // 

- MIKÄ MUUTTUU TAIPPARISTA NOMEEN - 


Teksti: Minsu Rauramo, kuva: Juho Pajari 


— taipumuskokeesta seuraavalle tasolle, NOME-B alokasluokkaan 


Taipumuskoe on hyvin standardoitu koe, NOME-B:ssä on jo alo- 
kasluokassa enemmän vaihtelua tehtävissä ja niiden järjestyksessä, 
kokeen järjestäjien mielikuvituksen mukaan. Taipumuskokeessa ei 
vaadita luoksetulon lisäksi juuri mitään muuta hallintaa, mutta alo- 
kasluokassa koiran pitää olla jo varsin hyvin hallinnassa ja tehdä hy- 
vää yhteistyötä ohjaajansa kanssa. Kokeen aluksi koira kytketään irti, 
ja sen on oltava hallinnassa läpi koko kokeen. 

Seuraamisen ja paikallapysymisen tärkeyttä ei voi liikaa korostaa. 
Usein ne itse noutotehtävätkin alkavat luisua, kun *lähityöskentely” 
ohjaajan lähellä pettää. Seuraamisen harjoitteluun ei riitä pelkkä ta- 
kapihan nurmikolla kurvailu, vaan on tärkeää harjoitella myös han- 
kalammassa maastossa, ja etenkin kun lähistöllä on jotain kiinnosta- 
vaa, kuten ampujia, heittäjiä, vettä, vene... 

Hyvällä perusasennolla saa autettua koiraa paljon nomessa. Jos 
koira pysyy helposti samassa rintamasuunnassa ohjaajan kanssa, 
ohjaaja voi rintamasuuntaansa kääntämällä auttaa koiraa näkemään 

heitot hyvin, lähtemään oikeaan suuntaan linjalle tai kakkosmark- 
keeraukseen, kattamaan hakualuetta enemmän. 

Luovutusten pitää pääosin tulla käteen. Alokasluokassa saattaa 
vielä päästä ykköspalkinnolle vaikka joku riista tipahtaisi ohjaajan 
jalkoihin, jos muu tekeminen on riittävän hyvää. Luovutuksen jäl- 
keen koira pitää saada takaisin hallintaan eli ohjaajan vierelle odotta- 
maan uutta tehtävää. Muista harjoitella luovutuksia myös häiriöissä: 
*tuomarin” seistessä vieressä, hälisevää yleisöä takana, avustaja vie- 
mässä riistaa säilytykseen... 

Maastot monipuolistuvat ja ovat usein raskaampia. Hakualue on 
usein osin vedessä ja/tai kosteikolla, ja yleensä rannan suuntaisesti 
— sieltä vedestä siis pitäisi malttaa tulla myös pois polskimasta ja et- 
siä myös maalta. Hakualueen koko kasvaa ja markkeeraus- ja jäl- 
jestysmatkat pitenevät. Tehtävissä on usein maa/vesi/maa vaihtelua, 
esimerkiksi markkeeraus voi tulla pienen lammen vastarannalle, eli 
koiran pitää nousta vedestä maalle saadakseen riistan ylös. 


Markkeeraukset saattavat tippua paikkaan, jota koira ei suoraan näe, 
sen pitää siis painaa paremmin mieleensä heiton kaari ja päätellä 
siitä putoamispaikka. Maasto voi olla niinkin peitteistä, että heiton 
kaaresta näkyy vain osa. On siis tärkeää, että opetat koiran fokusoi- 
maan eteensä, jotta sillä on hyvä mahdollisuus nähdä heitto. Heittä- 
jä on usein näkymättömissä, ja saattaa siksi pitää ääntä sorsapillillä 
ennen heittoa. 

Kokonaan uutena tehtävänä tulee ohjaukset. Ne voivat olla 
maalla tai vedessä. Vesiohjauksissa lähetys on usein lähellä rantaa. 
Eteenlähetyksen lisäksi on hyvä osata myös pillipysäytys ja hieman 


TREENILISTA: 


Seuraaminen 
- Ilman hihnaa 
- Lähellä ohjaajaa: ideaalisti kuono ohjaajan reiden 
kohdalla 
Ammuttaessa 
- Erilaisissa maastoissa 
- Häiriöissä 
* Vene/ranta/ampuja/heittäjä edessä/sivulla 
* Laukaus seuraamisen aikana 
(yleensä edessä, osoittamaan koiralle ohjaus- 
tehtävän paikkaa) 
* Yleisöä takana/edessä 


Paikallapysyminen 
- Ilman hihnaa 
- Ohjaajan sivulla 
- Asento ei määritelty — istuminen tai seisominen 
käyvät molemmat kunhan pysyy paikoillaan 
- Häiriöissä: 
* Kun riistaa/dameja heitetään 
* Kun venettä soudetaan 
* Ammuttaessa 
* Kun takana on yleisöä 
* Riistanhajussa 


Luovutukset 
- Käteen asti, mieluiten niin että koira tarjoaa riistaa 
ohjaajalle 
- Maalta ja vesityön jälkeen 
- Asento vapaa: edessä tai sivulla, seisten tai istuen 
- Luovutuksen jälkeinen haltuunotto: opeta koira 
tulemaan heti luovutuksen jälkeen sivulle 
- Riistan antaminen tuomarille kun koira on 
luovuttanut sen 
- Häiriöissä: 
* Yleisöä takana, hälisemässä, 
* Toimitsijat vievät riistaa pois 
* Toinen markkeeraus 


- MIKÄ MUUTTUU TAIPPARISTA NOMEEN - 


suuntakäskyjä, jotta voi tarvittaessa korjata suuntaa matkan varrella. 
Alokasluokassa voi olla monipuolisempi valikoima riistaa kuin mitä 
taipumuskokeessa on. Harjoittele erilaisilla linnuilla: mm. sorsia, 
fasaaneja, taveja, lokkeja, koskeloita, variksia, harakoita, telkkiä ja 
naakkoja on nähty kokeissa. Jäljen päässä (tai muissakin tehtävissä) 
käytettävä kani voi olla reilusti isompi kuin mitä taipumuskokeessa 
on, muista siis harjoitella painavan löysän kanin nostamista ja kan- 
tamista, varsinkin jos sinulla on kevytrakenteinen tai kovin pieni 
koira. Hakualueella on aina monenlaista riistaa, toisin kuin taipu- 
muskokeessa, jossa riistat ovat aina keskenään samanlaisia. 


Markkeeraukset 

- Pidemmät matkat 

- Peitteisemmät maastot 

- Koira näkee vain osan heiton kaaresta 

- Heittäjä piilossa 

- Ampuja kauempana koirasta 

- Heittäjän/veneen liikkuminen heiton jälkeen 


Ohjaukset 
- Linjaaminen 
- Linjan pitäminen 
* Matka 
- Maalla 
- Vedessä 
* Maastonvaihtelut (etenkin maalta veteen, 
vedestä maalle) 
* Häiriöt matkalla 
- Riistan haju hakualueelta 
- Vanha markkeerauspaikka 
- Ranta, kaislikon reuna 


Haku 
- Erilaiset maastot 
* Kuivan maan maastotyyppien vaihtelut 
* Peitteisemmät maastot 
* Vedessä 
* Vesikasvillisuuden seassa 
* Kaislikossa 
* Kosteikolla 
- Alueen koko hieman suurempi 
- Hakualue tyypillisesti rannan suuntaisesti 
- Liikkuva haku: ohjaaja liikkuu hakualueen laitaa 
koiran hakiessa 
- Haku kahdessa osassa, samalle tai eri alueelle 


Jälki 

- Pidempi matka, 200 m 

- Jäljen nosto: koiran on etsittävä jälki itse ja osattava 
kääntyä oikeaan suuntaan sitä ajamaan 


Erilaiset riistat 

NOouraJiEN 


Working Test 8 


— NEWVOJA Aloirtelijoille 


Working test on yksi noutajien kolmesta metsästyskoe- 
muodosta. Tässä hieman neuvoja lajista kiinnostunöille 


uusille tulokkaille. Rohkeasti mukaan! 


44 

Working test (WT) on noutajien koemuoto, jossa koirat hakevat da- 
meja eli kangaspäällysteisiä noutoesineitä. 


WT on alun perin kehitetty koirien harjoittamiseen käytännön met- 
sästystä ja sen yhteydessä käytävää noutajien A-koetta, eli niin sa- 
nottua field trialia varten. WT:ssä voidaan keinotekoisesti jäljitellä 
erilaisia metsästystilanteita. Koirien suoritukset näissä tehtävissä 
arvioidaan ja ne laitetaan suoritusten perusteella paremmuusjärjes- 
tykseen. 


WT on varsin tasapuolinen koiria kohtaan. Rastimuotoisessa WT- 
kokeessa tehtävät ovat kaikille samat. Toisin on metsästyksessä, ja 
sen yhteydessä järjestettävässä A-kokeessa. Niissä ei voida etukäteen 
tietää milloin ja mistä riista lähtee, miten se liikkuu tai lentää, ja 
ennen kaikkea mihin se ammuttuna putoaa. Periaatteessa jokainen 
nouto on erilainen. 


Ensimmäinen virallinen WT-koe järjestettiin Suomessa 8.-9.4.2006 
Ristiinassa Mikkelin eteläpuolella. Tuomareina olivat englantilaiset 
Phil Wagland ja Steve Crookes. 


WT-säännöt ovat Euroopan eri maissa lähes samanlaiset. Lisäksi eu- 
rooppalaisten kennelliittojen kattojärjestöllä FCI:llä on kansainväli- 
set W'T-säännöt, jotka ovat hyvin samanlaiset kuin sen jäsenmaiden 
säännöt. Koska eri maissa säännöt ovat lähes samat, voidaan järjes- 
tää hienoja kansainvälisiä kilpailuja ja tapahtumia, joissa eri maiden 
noutajaväki tapaa. Suomalaiset koirat ja joukkueet ovat menestyneet 
kansainvälisissä kilpailuissa hienosti. 

LUOKAT JA ARVOSTELU 


Working testissä kilpaillaan alokasluokassa, avoimessa luokassa ja 
voittajaluokassa. Kuten nimitykset kuvastavat, luokan tehtävien vaa- 
tivuus on erilainen. 


Koira voi osallistua alimpaan eli alokasluokkaan suoritettuaan taipu- 
muskokeen. Saatuaan alokasluokan ensimmäisen palkinnon, koira 
siirtyy avoimeen luokkaan. Saatuaan avoimen luokan ensimmäisen 
palkinnon, se siirtyy voittajaluokkaan. 


WT:ssä tuloksen saanut koira saa ensinnäkin niin sanotun laatuar- 
vostelun. Sitä sanotaan myös palkintosijaksi. Suorituksiensa tasosta 
riippuen se voi saada luokassaan ensimmäisen, toisen tai kolmannen 
palkinnon. Tämä ei siis kerro sitä, mikä saman palkintosijan saanei- 
den koirien keskinäinen paremmuusjärjestys on. 


WT on aina myös kilpailu. Se tarkoittaa, että palkintosijojen lisäksi 
kaikki koirat laitetaan tuloksissa paremmuusjärjestykseen. Koira voi 
saada WT:stä sertifikaatin, mikäli se voittaa kokeen voittajaluokan, 
saa ykköstuloksen, ja sen suoritus on tuomarien mielestä riittävän 
hyvä. Toiseksi sijoittunut koira voi samoilla perusteilla saada vara- 
sertin. 


Kun koira on saanut WT:stä kolme sertifikaattia, sillä on mahdolli- 
suus tulla WT-valioksi. FI KVA-WT arvo edellyttää myös noutajien 
käytännön metsästyskokeen (NKM) suorittamista tai tulosta lämpi- 
män riistan A-kokeesta. Myös näyttelytulos vaaditaan. 


KOEPÄIVÄ JA RASTIT 
WT-koe kestää useimmiten koko päivän. Mukaan pitää ottaa riittä- 
västi sään mukaista vaatetta ja evästä. Jakkara on hyödyllinen omaa 
vuoroa odotellessa. Päivä menee kuitenkin nopeasti muiden suori- 
tuksia seuratessa ja harrastajien kanssa jutellessa. 


Koe alkaa alkupuhuttelulla keskuspaikalla. Siinä ylitoimitsija ja 
ylituomari kertovat päivän kulusta. Sen jälkeen kilpailijat lähtevät 
maastoon tehtäviä suorittamaan. Kisapäivän jälkeen kokoonnutaan 
taas keskuspaikalle tulosten julkistamiseen ja palkintojen jakoon. 


Rastimuotoisessa WT:ssä koira suorittaa viisi tehtävää vähintään 
neljällä suorituspaikalla. Suorituspaikat eli niin sanotut rastit on ha- 
jautettu maastoon. Suoritusten välissä koira ja ohjaaja siirtyvät ras- 
tilta toiselle. Usein koira joutuu myös odottelemaan omaa vuoroaan, 
joskus pitkäänkin ja useimmiten muiden ihmisten ja koirien seu- 
rassa. Tämäkin on metsästystä ajatellen hyvä asia, siinäkin valtaosa 
ajasta on koiran näkökulmasta odottamista ja jahtiporukan kanssa 
pitää tulla toimeen. 


Kun koira tulee suorittamaan tehtävää, tuomari selittää mitä on odo- 
tettavissa. Jokaisessa tehtävässä noudetaan 1 tai 2 damia. Tehtävät 
arvioidaan asteikolla 0-20 pistettä. Viiden tehtävän kokeen maksi- 
mipistemäärä on siis 100 pistettä. 


WORKING TESTIN MAASTO 
WT:lle sopiva maasto on tyypillistä metsästysmaastoa. Rasteja voi- 
daan pitää erilaisilla vesialueilla, erityyppisissä metsissä, niityillä, 
soilla, joutomailla, kulttuuriympäristössä ja niin edelleen. Mitä mo- 
nipuolisempi ja metsästyksellisempi maasto on, sitä kiinnostavampi 
koe. 


Vedessä työskentely on suomalaisen noutajan perustehtäviä. Siksi 
working testissäkin pyritään yleensä järjestämään ainakin joku rasti 
vedessä, joskus useampiakin. Vesityötä ei kuitenkaan ole säännöissä 
määrätty pakolliseksi, eikä vettä välttämättä tarvita laajoina alueina. 


Koska WT:ssä noudetaan dameja, se ei ole sidonnainen metsästysai- 
koihin. WT on periaatteessa mahdollista järjestää lähes ympäri vuo- 
den. Talvella kuitenkin harvemmin kokeita järjestetään. Syynä on se, 
ettei voida etukäteen tietää millainen lumitalvi on tulossa. Erityisesti 
pöllyävä puuterilumi on olosuhteena hankala. Heitetty dami tuis- 
kahtaa helposti lumen alle piiloon. Vesialueet voivat kokeessa olla 
jäässä, mutta eivät tietenkään voi olla koiralle vaarallisia. 


MITÄ KOIRALTA ODOTETAAN? 
Ensimmäistä kertaa WT:hen menevä koiranohjaaja saattaa miettiä 
mitä hänen koiraltaan WT-kokeessa odotetaan. Tähän on help- 
po vastaus. Suurin osa WT:ssä vaadituista asioista on samoja kuin 
muissakin noutajien koemuodoissa. Niiden kaikkien tavoitteena on 
kehittää hyviä metsästyskoiria, ja kokeessa koiran toivotaan toimi- 
van kuten hyvältä metsästyskoiralta voisi odottaa. 


Koiran pitää metsällä ja kokeessa olla äänetön. Ääntelevä koira on 
rasittava metsästyskaveri, ja haittaa luonnon havainnointia. Ääntely 
myös häiritsee ja karkottaa riistaa, ennen kuin se on edes ehtinyt 
ampumaetäisyydelle. 


Kun noutajan kanssa ollaan passissa tai liikutaan (tätä sanotaan 
noutajakokeissa walk up:iksi), koiran pitää pysyä rauhassa ohjaajan 
vieressä. Tavoitteena on, ettei ohjaajan tarvitse kiinnittää huomiota 
koiraansa, eikä varsinkaan erikseen olla komentamassa sitä karkaa- 
misen estämiseksi. Ohjaajan pitää pystyä keskittämään huomionsa 
metsästys- tai koetapahtumiin. Ohjaajan tehtävä on noutajakokeissa 
markkeerata eli painaa mieleensä pudotusten tarkkoja paikkoja. Jos 
huomion joutuu kiinnittämään koiraan, tämä ei onnistu. 


- NOUTAJIEN WORKING TEST - NEUVOJA ALOITTELIJOILLE - 


*WT-koe kestää useimmiten koko päivän. Mukaan pitää ottaa 
riittävästi sään mukaista vaatetta ja evästä. Jakkara on 
hyödyllinen omaa vuoroa odotellessa. 


Vierellä pysyminen tapahtuu ilman hihnaa, koska maastossa hihna 
olisi koko ajan jonkun risun tai kannon ympärillä solmussa, tai koira 
hihnan kautta nykäisisi ohjaajaa hankalalla hetkellä. Koska kyseessä 
on metsästyskoira, on ohjaajan saatava muutenkin pitää kätensä va- 
paina, koska niissähän hänellä useimmiten on, tai pitäisi olla, ase. 


Noutoon koira saa lähteä vasta ohjaajan käskystä. Ohjaaja saa antaa 
noutokäskyn vasta kun tuomari on antanut hänelle luvan lähettää 
koira työhön. 


MARKKEERAUS ELI PAIKALLISTAMINEN 
Kun lähimaastosta kuuluu laukaus ja sitä toivottavasti seuraa pudo- 
tus, koiran pitäisi havainnoida tapahtuma. Koiran tulisi katsoa lau- 
kauksen suuntaan ja nähdä mahdollinen ilmassa lentävä dami. 


Markkeeraustehtävässä heitetään dami ilmaan ja ammutaan lauka- 
us. Useimmissa tapauksissa laukaus ammutaan samalla hetkellä, kun 
dami heitetään. On myös mahdollista, että laukaus kajahtaa, kun 
dami on lähellä lentoratansa lakipistettä. 


Laukaukset ammutaan koepaikasta riippuen starttipistoolilla, da- 
miheittimellä tai haulikolla. Daminheittäjä ja ampuja ovat usein eri 
paikoissa. Ampuja sijoitetaan sellaiseen paikkaan, missä hän voisi 
oikeassakin metsästystilanteessa olla. Myös etäisyys lentävään da- 
miin ja sen putoamispaikkaan pitää olla järkevä. 


Markkeeraustehtävien noutomatkat ovat alokasluokassa yleensä 
hyvin maltilliset, harvoin muutamaa kymmentä metriä pidempiä. 
Yleensä heitoista yritetään myös tehdä hyvin näkyviä. 


Kun dami lentää ilmassa, koiran pitäisi markkeerata eli paikallistaa 
heitto, siis muistaa mihin dami putoaa. Noutoon se saa lähteä vasta 
kun lupa tuomarilta on saatu. 


Lähetettynä koiran pitäisi muistaa damin putoamispaikka mahdol- 
lisimman hyvin. Sen pitäisi edetä nopeasti ja suoraviivaisesti putoa- 
mispaikalle. Siellä sen pitäisi pysyä melko pienellä alueella ja tehok- 
kaasti metsästää eli etsiä damia. 

- NOUTAJIEN WORKING TEST - NEUVOJA ALOITTELIJOILLE - 


Jos jostain syystä koira harhautuu matkalla, ei muista putoamispaik- 
kaa, tai ei muuten saa damia, ohjaaja voi ja hänen myös WT:ssä pitää 
auttaa koiraa. Toisin sanoen ohjata. Tämä luonnollisesti edellyttää 
sitä, että koira on ohjattavissa. Jos koira ei ohjausta vielä osaa, ei oh- 
jaajalle jää muuta vaihtoehtoa kuin odottaa, että se toivottavasti saa 
damin vapaalla haulla. 


OHJAUSTEHTÄVÄT 
Metsästyksessä ja sitä kuvaavissa kokeissa tulee tehtäviä, joissa koi- 
ra ei näe linnun lentoa, damin heittoa eikä niiden pudotuspaikkaa. 
Tällöin koiran tulisi pystyä etenemään pudotuspaikalle ohjaajansa 
käskyjen sekä pilli- ja käsimerkkien mukaan. Tätä sanotaan ohjaa- 
miseksi. 


Alokasluokassa ohjaustehtävät eivät yleensä edellytä juuri muuta 
kuin suoraa linjaa. Linja tarkoittaa sitä, että koira osaa edetä ohjaajan 
näyttämään suuntaan, vaikka sinne ei ole sen nähden damia heitet- 
tykään. 


Jos linja on kunnossa, ei sivusuuntien osaaminen ole alokasluokassa 
välttämätöntä. Mutta jos koira harhautuu linjalta, nekin voivat olla 
tarpeen. 


Tyypillinen alokasluokan ohjaustehtävä on 20-30 metrin mittainen. 
Yleensä melko lähelle damin piilotuspaikkaa ammutaan motivoin- 
tilaukaus. 


LÄHIHAKU JA PALAUTTAMINEN 
Kun koira ohjaustehtävässä tulee oikealle alueelle tai sen lähelle, se 
usein haistaa damin ja alkaa oma-aloitteisesti etsiä sitä. Mikäli koira 
sattuu damista katsoen tuulen väärälle puolelle, sen on hyvä osata 
lähihakupillitys. Lähihakupillityksellä ohjaaja kertoo koiralle, että se 
on oikealla alueella, ja sen tulee alkaa etsiä damia. 


Lähihakupillitystä tehostaa huomattavasti, jos koiran pystyy ensin 
pysäyttämään pillillä. Koiran hallinta ylipäätään kauempana ohjaa- 
jasta edellyttää sitä, että sen saa pillillä pysäytettyä. 


Kun dami löytyy, koiran pitää nostaa se heti ylös, oma-aloitteisesti 
ja viivyttelemättä. Kun dami on koiran suussa, sen pitää lähteä heti 
sitä palauttamaan. Koiran pitäisi tulla hyvällä vauhdilla mahdolli- 
simman suoraan takaisin ohjaajan luokse. Matkalla se ei saa hylätä 
damia, vaihtaa sitä toiseen damiin, alkaa dami suussa etsiä muita 
dameja, rikkoa damia eikä pelleillä sen kanssa. 


Ohjaajan luona sen pitäisi tuoda dami ohjaajalle, ja luovuttaa se kau- 
niisti ohjaajan käteen. 


ROHKEASTI MUKAAN 
Alokasluokan tehtävät WT:ssä eivät ole kovin paljoa taippareita 
kummempia. Mukaan kannattaa lähteä rohkeasti ja turhia jännit- 
tämättä. Erilaiset harjoituskokeet ovat nykyään hyvin yleisiä. Niihin 
osallistuminen madaltaa kokeeseen osallistumisen kynnystä entises- 
tään. 


Tyypillisiä aloittelevan koiran ongelmakohtia, joista seuraa nolla tai 
jopa kokeen keskeytyminen, ovat ääntely, noutoon karkaaminen, 
karkaaminen kokonaan hallinnasta ja damin pudottaminen. Näistä 
useimpiin pystyy harjoittelulla hyvin vaikuttamaan jo ennen koetta. 
Jos koira pysyy hiljaa paikoillaan, noutaa käskystä ja palauttaa kä- 
teen, on tuloskin yleensä melko varma. 


Vaikka kokeessa tulisikin joku ”yllätys”, niin se ei ole maailmanlop- 
pu. Hyvä koe mittaa koiraa monipuolisesti, ja kertoo ohjaajallekin 
millä tasolla koiran kanssa ollaan menossa. Kokeneetkin kisaa- 
jat lähtevät kokeesta kotiin niin sanotun vikalistan kanssa. Se on 

Metsästyksessä ja sitä kuvaavissa kokeissa tulee tehtäviä, joissa 
koira ei näe linnun lentoa, damin heittoa eikä niiden pudotus- 
paikkaa. Tällöin koiran tulisi pystyä etenemään pudotuspaikalle 
ohjaajansa käskyjen sekä pilli- ja käsimerkkien mukaan. Tätä 
sanotaan ohjaamiseksi. 


humoristinen nimitys niille asioille, joihin koiran kanssa harjoitel- 
lessa kannattaa kiinnittää huomiota. Kaikilla on varaa kehittyä ja 
tyvestä puuhun noustaan. 


Sileäkarvaisella noutajalla voi oikein hyvin osallistua working tes- 
tiin ja myös menestyä erinomaisesti. Jalostustietokannassa on 17 
sileäkarvaista noutajaa, jotka ovat saaneet WT:stä VOI1-tuloksen. 
Esimerkiksi Laura Rankin flatti Majakkasaaren Vesililja on voittanut 
WT-kokeen ja saanut siitä merkkinä sertifikaatin. Jan-Erik Eriksso- 
nin flatti Svartalwen's Zaia Sonja on saanut varasertin. 


Näidenkin hienojen koirien esimerkkiä seuraten kannattaa tulla 
WT:hen starttaamaan, kunhan koronatilanne helpottaa ja kokeet 
alkavat taas pyöriä. // 


Kirjoittaja Petteri Hirvonen on noutajien working testin ja 
A-metsästyskokeen tuomari. Hän on toiminut noutajien ro- 
dunomaisten kokeiden tuomaritoimikunnan jäsenenä. Hän 
metsästää aktiivisesti ja monipuolisesti, ja kilpailee omilla 


koirillaan. Metsästyskortti hänellä on ollut vuodesta 1982 ja 
ensimmäinen noutaja hänen perheeseensä tuli 1988. Hän on 
kilpaillut koiriensa kanssa myös kansainvälisissä arvokilpai- 
luissa useissa Euroopan maissa. 


Kirjoittaja Judy Teskey, käännös Anne Kolsi, kuvat Judy Teskey ja Juho Pajari 


Field Training Guidelines and Tips 


— Lessons I'm Learning Along the Journey 


Rakastan flattieni kouluttamista! Olen saanut vakavan pureman treeni-kärpäseltä! Mielestäni metsästyskoulutus on eri- 
tyisen haastavaa. Jokainen koira on erilainen; mikä toimii yhdellä voi olla täysin väärä tapa opettaa toista. Koiran koulu- 
tuksen opettelu vaatii paljon opiskelua, suunnittelua ja pohdintaa. Hyvät kouluttajat ovat hyviä tarkkailemaan, he osaavat 
lukea koirien tunnetiloja ja muokata koulutustaan saamansa informaation perusteella. 


Kouluttaja tarvitsee myös salapoliisin kykyjä 
— miksi jokin asia meni pieleen ja mitä pitää 
tehdä jotta saavuttaisi menestystä? Tullak- 
seen hyväksi kouluttajaksi tarvitsee itsetun- 
temusta ja -kontrollia, tunteet pitää pystyä 
pitämään kurissa, vaalia kärsivällisyyttä ja 
pitää hermot kurissa myös kokeissa ja tes- 
teissä. Haasteiden tasapainottaminen kou- 
lutuksessa on palkitsevaa! Rakastan katsoa 
koirieni rajoittamatonta iloa kun ne työs- 
kentelevät! Niiden koko olemus on keskitty- 
nyt työhön, työhön jota ne rakastavat. Koi- 
ran ja ohjaajan välille kehittyy hieno suhde, 
koska ylemmän tason kokeet ja treenit vaati- 
vat vahvaa tiimityötä. 


Tavoitteen saavuttaminen on erityisen tyy- 
dyttävää ja palkitsevaa. Menestyksen ma- 
kea maku innostaa. Upeita ystävyyssuhteita 
muodostuu ympäri manteretta. 


Matkustaminen uusiin paikkoihin treenaa- 
maan tai kokeisiin on kiinnostavaa ja hyvin 
nautinnollista. Olen varma siitä, että met- 
sästyskokeisiin treenaaminen pitää minut 
elossa pitkään, koirieni kanssa viettämieni 
aktiivisten ulkoilupäivien on pakko vaikut- 
taa pitkäikäisyyteen! 


Metsästyskoulutus on haastavaa ja palkitse- 
vaa... ja se pitää myös erittäin nöyränä. On 
niin helppo tehdä virheitä. On niin helppo 
tehdä vääriä asioita väärään aikaan. Niin 
helppoa tehdä virhe ja pilata viikkojen hyvä 
työ viidessä minuttissa. 


Niin helppoa syyttää koiraa ja olla itse otta- 
matta vastuuta ongelmasta. Ensimmäinen 
flattini Sarah oli uskomattoman lahjakas 
noutaja joka kärsivällisesti sieti koulutus- 
virheitäni. Toivoisin, että hän olisi vielä luo- 
namme ja haluaisin hänen tietävän että olen 
oppinut paljon ja kehityn koko ajan koulut- 
tajana ja ohjaajana. 


Tässä on jotain matkani varrella oppimiani 
asioita. Toivon, että sinulle on niistä hyötyä. 

Metsästyskoulutus on pitkä ja sitoutumista 
vaativa prosessi, menestystä ei saavuteta yh- 
dessä päivässä! Rentoudu ja nauti matkasta. 
Yritä aina varmistaa onnistumisesi etukä- 
teen: varmista että jokaisella markkeerauk- 
sella, sokkolinjalla ja muilla harjoitteilla on 
merkitys. Tiedä tarkoin mitä haluat saavut- 
taa. Kuten kirjailija ja kouluttaja Jim Dodds 
sanoo: ”Mikä on pointtisi?” Parantaako kou- 
lutussuunnitelmasi oikeasti koirasi kykyjä, 
vai tarjoaako se vain liikuntaa? Onnistuneel- 
ta koulutusstrategialta vaaditaan suunnitel- 
mallista etenemistä ja toistuvia harjoitusker- 
toja. 


Saatavilla on paljon koulutusohjelmia, jois- 
sa harjoitusten kulkua käydään yksityis- 
kohtaisesti läpi: Mike Lardyn kirjat, videot 
ja DVD:t, Evan Grahamin kirjat, Retriever 
Online -julkaisu ja Retriever Journal -lehti. 


Varoituksen sana — älä sokeasti seuraa eh- 
dotettuja harjoitusohjelmia tai aikajanoja — 
katso seuraava kappale ”Treenaa sitä koiraa, 
mitä olet treenaamassa”. Harjoittelussa on 
kyse opettamisesta ja kommunikaatiosta. 
Näytä koirallesi mitä sen pitää tehdä ja sel- 
keästi demonstroi halutut käytökset. Pidä 


TLT 


rf 

treenihetkesi selkeinä keskittymällä yhteen 
asiaan. Koiran on helpompi ymmärtää mitä 
sille kerrotaan, kun sivujuonet eivät sotke 
viestiäsi. Ajattele esimerkiksi kuinka juuri 
autonajoa opetteleva henkilö stressaantuisi, 
jos opettaja selittäisi hänelle samaan aikaa 
kaasu- ja jarrupolkimien toimintaa ja tas- 
kuparkkeerausta. Riko ongelmat pienempiin 
osiin ja korjaa ne. Esimerkiksi: ystäväsi heit- 
tää koirallesi sorsan: koira juoksee sorsalle, 
haistaa sitä ja kierii sen päällä. Vaikka kuin- 
ka käsket ”nouda” ja ”tänne” koira jatkaa kie- 
rimistään linnun päällä. 


Mitkä ovat ongelmat? Ensiksi koira ei nou- 
tanut sorsaa ja toiseksi se ei tullut kutsutta- 
essa. Sinun täytyy työstää molempia ongel- 
mia erikseen. Pidä koira hihnassa ja opeta 
se aluksi pitämään sorsaa, kun se onnistuu 
opeta koiraa noutamaan lintu. ”Tänne” käs- 
kyä harjoittelet ensin koira pitkässä liinassa, 
sitten häiriöissä, sitten vapaana lyhyellä mat- 
kalla, sitten koira vapaana häiriössä. 


Kun suunnittelet treenejä, älä sotke eri asioi- 
ta samaan treeniin. Esimerkiksi hip pocket 
-kakkosmarkkeerauksen ja poison birdin 
sekoittaminen samaan harjoituskertaan voi 
olla koiralle liikaa. 


SANASTO: 


hip pocket double: tietynlainen 
linjamarkkeeraus, jossa ensim- 
mäinen heitto tulee lähelle toista 
heittäjää, lähes tämän ”taskuun” 


poison bird -nouto: koiran tulee 
jättää helppo markkeeraus ja suo- 
rittaa esim. ohjaustehtävä ensin 


cheating single -markkeeraus: 
koiran tulee edetä heitolle vettä 
pitkin ja palauttaa samaa reittiä, 
koira ei saa ”huijata” juoksemalla 
rantaa pitkin 


happy bumber -dami: heitetään 
palkkioksi ja koira saa lähteä 
paukkunoutoon 


water blind: vedessä suoritettava 
ohjaustehtävä 


Suunnittele harjoituksille teemat: esimerkik- 
si useita päiviä linjaharjoittelua peräkkäin: 
ojien ylitystä, puskien tai aukkojen läpime- 
noa. Pidä harjoitushetkesi oppimistapahtu- 
mina, keskity treenimahdollisuuksien mak- 
simointiin. Vastusta kiusausta antaa egolle 
valtaa muuttaa treenit kilpailuksi — näyttää 
treenikavereillesi kuinka hieno koira sinulla 
on. Kyse ei ole ”treenien voittamisesta”! 


Pidä harjoitushetket oppimista- 
pahtumina, keskity treenimahdol- 
lisuuksien maksimointiin. Vastusta 
kiusausta antaa egolle valtaa 
muuttaa treenit kilpailuksi — näyt- 
tää treenikavereillesi kuinka hieno 
koira sinulla on. Kyse ei ole 'treeni- 
en voittamisesta"! 


Sunnittele harjoitukset niin, että parannat 
heikkouksia ja hiot vahvuuksia. Jos jokin 
epäonnistuu, älä pelkää mennä harjoituk- 
sissa taaksepäin ja yksinkertaistaa tehtävää 
niin, että koira onnistuu. Kun opetat uusia 
asioita tai tarkistat jotain aiemmin opittua 
mitä et ole hetkeen harjoitellut, älä korjaa 
ensimmäisistä virheistä vaan yksinkertaista 
tehtäviä. Yritä nähdä virhe mahdollisuutena 
oppia — mikä meni pieleen? Miksi? Miten 
voin korjata sen? Erinomaiset kouluttajat 
tekevät muistiinpanoja jokaisesta harjoitus- 
kerrasta. He pitävät kirjaa koirien edistymi- 
sestä — mikä toimii hyvin? Missä koiralla on 
haasteita? Millainen asenne koiralla on? 


Muistiinpanojasi tarkastelemalla voit hieno- 
säätää harjoituksia vastaamaan koirasi eri- 
tyistarpeita. 


LUE KOIRAA. TREENAA SITÄ KOIRAA, 
JOTA OLET TREENAAMASSA. 
Kirjailija ja noutajakouluttaja Evan Gra- 
ham antaa usein tämän neuvon: ”Treenaa 
sitä koiraa, mitä olet treenaamassa” Vaikut- 
taa yksinkertaiselta ja vähän hassultakin 
vai mitä? Mutta niin usein emme huomioi 
koiramme ongelmaa, vaan pyrimme vain 
viemään treenin läpi tai esim. suoritta- 
maan sokkolinjan, mille koira on lähetetty. 
Mutta opettele olemaan joustava. Flattisi ei 
ole hiilikuitukopio korkeaviritteisestä field 
trial labradorista, jonka näet Mike Lardyn 
videolla! Koirasi todennäköisesti edistyy eri 
tahtiin kuin treenikaverisi koira. Älä aseta 
tiukkaa aikataulua koiran edistykselle. An- 
taaksesi koirallesi parhaat mahdollisuudet 
menestyä kouluta sitä sen omassa tahdissa. 
Kiinnitä aina huomiota koirasi asenteeseen 
ja pidä koulutus positiivisena. Tavoitteesi on 


edetä niin että koirasi luottamus itseään ja si- 
nua kohtaan säilyy. Lue koiraasi ja muokkaa 
koulutustasi koiran asenteen ja suorituksen 
perusteella. 


Ole hyvin varovainen, ettet harjoittele liikaa. 
Minä opin tämän kantapään kautta. Sarah 
oli erinomainen markkeeraaja ja saavutti 
helposti Junior Hunter -tittelinsä. Minä jäin 
koukkuun treenaamiseen ja halusin saa- 
vuttaa Senior Hunter -tittelin. Ostin useita 
kirjoja ja videoita ohjaamisen opettamises- 
ta. Niillä koiraa opetettiin menemään T:n 
muotoon laitetuille dummy-kasoille. Kat- 
soin videoita ja joka päivä lounaalla ajoin 
ystäväni pellolle ja treenasin Sarahin kanssa 
T:tä. 45 minuuttia päivässä, 7 päivää vii- 
kossa. Sarahista tuli hitaampi ja hitaampi. 
Lopulta se vain raahautui dummykasoil- 
le, joille sen lähetin. En keksinyt mikä oli 
vialla, videoilla koirat ryntäsivät kasoille ja 
syöksyivät takaisin. Loppujen lopuksi kysyin 
kokeneelta ystävältä missä ongelma voisi 
olla. Hän tajusi välittömästi, että Sarah oli 
lopen kyllästynyt T-harjoitukseen, enkä ollut 
kiinnittänyt huomiota Sarahin asenteeseen. 
Opin, että Sarah kestäisi lyhyitä, hauskoja 
T- harjoituksia, ehkä 3 kertaa viikossa, kun- 
han saisi paljon markkeerauksia sorsilla. 


Älä tarjoile koirallesi yksipuolisesti paineis- 
tavia harjoituksia kuten cheating singles, 
poison birds tai water blind, vaihtele harjoi- 
tuksia lisäämällä markkeerauksia tai vaik- 
kapa hakua. Ylläpidä positiivista asennetta 
paukkunoudoilla joko damilla tai riistalla. 
Ole joustava äläkä aina tee samanlaisia har- 
joitteita. Sekoita harjoituksia. 


Tarkkaile koirasi tilaa jatkuvasti, niin fyysistä 
väsymystä kuin henkisen kapasiteetin ylitty- 
mistä, erityisesti kuumalla ilmalla tai kun 
opetat koiralle uusia asioita. Jos koirasi vai- 
kuttaa epävarmalta tai jännittyneeltä, säädä 
tekemistäsi yksinkertaisemmaksi, pidä tauko 
tai heitä happy bumber. 


"Opettele olemaan joustava. Koirasi 
todennäköisesti edistyy eri tahtiin 
kuin treenikaverisi koira. Älä aseta 
tiukkaa aikataulua koiran edis- 
tykselle. Antaaksesi koirallesi 
parhaat mahdollisuudet menestyä, 
kouluta sitä sen omassa tahdissa. 
Kiinnitä aina huomiota koirasi 
asenteeseen ja pidä koulutus posi- 
tiivisena. Tavoitteesi on edetä niin, 
että koirasi luottamus itseään ja 
sinua kohtaan säilyy. 


- FIELD TRAINING GUIDELINES AND TIPS - 


Kehuminen on erittäin tärkeää metsästys- 
koulutuksessa. Kehuja pitää antaa oikein ja 
oikealla hetkellä kun koira tekee oikean rat- 
kaisun. Käytä harkintaa kehuessasi, lue koi- 
raasi. Liika tai huonosti ajoitettu kehuminen 
voi heikentää kehumisen vaikutusta. Liian 
vähäinen kehu, jos olet kuin kenttävääpeli, 
voi johtaa huonoon asenteeseen. Kehu vil- 
pittömästi ja oikea-aikaisesti koulutettavan 
koiran tarvitsemalla tavalla. 


Joskus voi olla houkuttelevaa käyt- 
tää kovempia keinoja koulutuk- 
sessa. Jos koirasi hiipii ympärilläsi 
sen sijaan että työskentelisi iloisesti 
ja tyylikkäästi, älä syytä koiraa, 
syytä itseäsi! Flattimme rakastavat 
työntekoa, älä varasta niiden iloa 
olemalla brutaali tai kovakou- 
rainen harjoittelun nimissä. Jätä 
harjoittelun ilo myös koiralle! 


Joskus voi olla houkuttelevaa käyttää kovem- 
pia keinoja koulutuksessa. Jos koirasi hiipii 
ympärilläsi sen sijaan että työskentelisi iloi- 
sesti ja tyylikkäästi, älä syytä koiraa, syytä 
itseäsi! Flattimme rakastavat työntekoa, älä 
varasta niiden iloa olemalla brutaali tai ko- 
vakourainen harjoittelun nimissä. Jätä har- 
joittelun ilo myös koiralle! 

Teksti ja kuvat: Judy Teskey, tekstin käännös: Anne Kolsi 


Teaching Sreadiness 


— Paikalla pysymisen OPETTAMINEN 


"Rakastan metsästyskoulutusta flattieni kanssa. Nautin myös, kun voin auttaa ystäviäni kouluttamaan nouta- 
jiaan... erityisesti flatteja! Viimeaikoina useat ystäväni ovat kysyneet neuvoja miten opettaa koiraa pysymään 
rauhallisena paikallaan. Kiitos ideasta tähän artikkeliin; — Judy. 


Rauhallisesti paikallaan pysyvä koira on 
tärkeä monestakin syystä: turvallisuus, me- 
nestys metsästystapahtumissa ja se on myös 
pohja edistyneemmälle koulutukselle. Met- 
sästäminen rauhallisen ja paikallaan pysyvän 
koiran kanssa on huomattavasti turvallisem- 
paa ja tuloksekkaampaa. Koira joka karkaa 
ammuttaessa, voi aiheuttaa vaaran itselleen 
samoin kuin aiheuttaa ampujalle ohilauka- 
uksen, kun ampuja varoo ampumasta koiraa. 
Ampuminen hihnassa olevan koiran kanssa 
on hyvin vaarallista ja hölmöä toimintaa! 
Koira, joka pysyy paikallaan ammuttaessa, 
pystyy katsomaan pudotuksen ja paremmin 
markkeeraamaan pudotetun linnun sijain- 
nin. Keski- ja ylemmän tason kokeissa koiri- 
en on pysyttävä paikoillaan markkeerauksia 
heitettäessä ja koirien on myös pystyttävä 
passityöskentelyyn toisen koiran työskennel- 
lessä. Koiralla, joka pysyy rauhallisena pai- 
kallaan, on myös perusta edetä koulutukses- 
sa vaativampiin tehtäviin kuten laukauksiin, 
ylösajoon sekä erilaisiin häiriöihin kesken 
noudon. 


Lisähyötynä varmasti paikallaan pysyvän 
koiran kanssa voit hallita useampia koiria 
treenatessasi. En salli koirien kilpailla damis- 
ta, kun heitän palkkadamin tai markkeera- 
uksen. Usein otan damin jokaiselle koiralle ja 
laitan koirat istumaan. Heitän yhden damin 
kerrallaan ja annan koiran noutaa nimellä. 
Sitten heitän seuraavan damin ja seuraava 
koira saa noutaa. Jokainen koira noutaa sille 
heitetyn damin. Tämä opettaa koiralle, että 
jokainen heitetty dami ei ole tarkoitettu sen 
noudettavaksi. Samalla koirat oppivat passi- 
työskentelyä sekä häiriöitä. 


Kuten yleensä noutajien koulutuksessa, on 
monia tapoja saavuttaa sama lopputulos: 
koira joka istuu rauhallisena katsoessaan 
markkeerauksia ja odottaa ohjaajan lupaa 
lähteä noutoon. Olen käyttänyt seuraavaa 
menetelmää onnistuneesti opettaessani koi- 
riani pysymään paikallaan. Minun mielestä- 
ni tämä menetelmä on looginen, tehokas ja 
helppo, eikä se vaikuta koiran noutohaluun 
eikä yhteistyöhön koiran kanssa. Tässä me- 
netelmässä koira saa palkkion oikeasta käy- 
töksestä. Väärää käytöstä ei palkita. Rauhal- 
linen, hiljainen pentu vapautetaan, jolloin se 

Aloita harjoittelu näin: kyykisty niin, että pentu on edessäsi ja pitele pentua 
käsi sen molemmilla lavoilla. 


saa haluamansa palkinnon — noudon! Vas- 
taan taisteleva ja riehuva pentu ei saa palk- 
kiota... sitä pidetään rauhallisesti paikoillaan 
kunnes se rentoutuu ja rauhoittuu... sitten se 
saa noutaa palkkionsa. On yllättävää, kuinka 
nopeasti pennut yhdistävät asian: ”Saadakse- 
ni mitä haluan (noutaa), täytyy istua rahalli- 
sena. Kun rimpuilen, taistelen ja riehun, en 
saa mitä haluan?” 


Alan opettaa paikalla pysymistä kun pentu 
on nuori... noin kolmen kuukauden ikäinen. 
Siihen asti olemme tehneet kaikkea hauskaa, 
motivoituja pentunoutoja leluilla alueilla, 
joilla häiriöt ovat vähäisiä. 


Aloittaaksesi kyykisty niin, että pentu on 
edessäsi ja pitele pentua käsi sen molemmilla 
lavoilla. Avustaja seisoo muutaman metrin 
päässä, hakee pennun huomion kutsumalla, 
heiluttaa lelua (tai maalitelaa* tai pentuda- 


mia) ja rauhallisesti heittää esineen matalaan 
ruohikkoon. Aluksi heitot tulisi tehdä heit- 
täjästä pentuun ja ohjaajan päin. Näin väl- 
tetään pennun juoksemista heittäjän luokse. 
Kun palautus on varma, ei heiton suunnalla 
enää ole merkitystä. 


Pidä pentua hellästi, mutta varmasti. Pysy 
itse rauhallisena ja missään tapauksessa älä 
hermostu! Heti kun tunnet pennun rentou- 
tuvan, vapauta pentu ja anna sen noutaa 
esine. Tee kaikkesi, jotta pentu ei pääse ryös- 
täytymään otteestasi, mutta ole myös varo- 
vainen, ettet satuta rimpuilevaa pikku otusta! 
Yritä vapauttaa pentu kun se katsoo heitettyä 
esinettä. Jos pentu pääsee irti otteestasi, huo- 
lehdi, että avustaja nostaa esineen, piilottaa 
sen kainaloonsa, kääntää selkänsä pennulle 
eikä ota katsekontaktia pentuun. Estä pentua 
saamasta palkkiota huonosta käytöksestä. 
Kun pennulla on esine suussaan, rohkaise 


(*Kääntäjän huomautus. Alkuperäisessä tekstissä "paint roller'. 
Käytetään erityisesti pennuilla noudon opettamiseen, koska on kiva ja pehmeä suussa) 


Avustaja seisoo muutaman metrin päässä, hakee pennun huomion kutsumalla, heiluttaa lelua 
tai pentudamia ja rauhallisesti heittää esineen matalaan ruohikkoon. 


Ajan kuluessa vähitellen vähennä pennun kiinnipitoa. Yritä pitää käsiäsi hieman irti pennun 
lavoista nähdäksesi, ottaako pentu itse vastuuta istumisestaan. Jos tämä onnistuu, voit siirtyä 
pitämään kiinni pennun pannasta. 


- TEACHING STEADINESS - 


Haluat pennun erottavan onnistumi- 
sen (rauhallisuus = palkkio eli nouto) 
ja epäonnistumisen (riehuminen = ei 
palkkioita). Jos koira jatkaa riehumista 
rauhoittumatta, sinun täytyy vähentää 


houkutusta? 


sitä tulemaan luoksesi ja kerro sille kuinka 
hieno pentu se onkaan. Voit joutua houkut- 
telemaan pennun luoksesi toisella lelulla tai 
damilla. Älä kiinnitä mitään huomiota esi- 
neeseen jota pentu kantaa... keskity pentuun 
— paljon silityksiä ja kehuja. 


Haluat pennun erottavan onnistumisen 
(rauhallisuus = palkkio) ja epäonnistumisen 
(riehuminen = ei palkkioita). Jos koira jatkaa 
riehumista rauhoittumatta, sinun täytyy vä- 
hentää houkutusta. Avustaja ei kutsu pentua, 
ei heiluta esinettä. Mahdollisesti esine tulee 
vaihtaa pennun mielestä vähemmän arvok- 
kaaseen esim. lempilelu maalitelaan? 


Tämä menetelmä on toimiva ja tehokas, kun 
ohjaaja on johdonmukainen. Pennun on ol- 
tava rauhallinen päästäkseen noutamaan. Jos 
pentu oppii, että taistelu ja riehuminen joh- 
taa menestykseen (pentu saa mitä haluaa), 
tavoitteidesi saavuttaminen kestää paljon 
kauemmin! 


Kun edistytte tässä prosessissa, voit pikkuhil- 
jaa pidentää aikaa ennen kuin päästät pen- 
nun noutoon. Vähitellen voit myös pidentää 
heittoja (ja suunnata ne poispäin pennusta). 
Pysyttele kuitenkin vielä lyhyellä nurmella. 
Harjoituksissa otan myös nopeasti käyttöön 
käskyt, joita aion tulevaisuudessa käyttää. 
”Mark” kun avustaja kiinnittää pennun huo- 
mion itseensä. ”Yes, that's it? kun pentu on 
fokusoitunut avustajaan. ”Sit” kun pentu is- 
tuu rauhallisena. ”Pennun nimi” kun pentu 
saa noutaa. Ja ”here* kun pentu palauttaa 
esinettä, sekä lyhyitä vihellyksiä kun pentu 
palauttaa. Ja paljon kehuja onnistumisesta. 
Haluan, että pentuni nauttii treenaamisesta 
kanssani sekä oppii oppimaan ja haluaa miel- 
lyttää minua. 


Ajan kuluessa vähitellen vähennä pennun 
kiinnipitoa. Yritä pitää käsiäsi hieman irti 
pennun lavoista nähdäksesi, ottaako pentu 
itse vastuuta istumisestaan. Jos tämä onnis- 
tuu, voit siirtyä pitämään kiinni pennun pan- 
nasta. Sen jälkeen kevennä otetta pannasta. 
Tämän jälkeen voit siirtyä kyykkyyn pennun 
viereen. Loppujen lopuksi voit seistä pennun 
vieressä ja pitää sitä pannasta kiinni. 


Kun pentu oppii pysymään paikallaan, voit 
lisätä heitetyn esineen kiinnostavuutta. 
Avustaja voi pitää enemmän ääntä ja heilut- 
taa esinettä, voit liittää laukauksen ym. 

Ole johdonmukainen - lähetä pentu noutoon vain jos se istuu rauhallisena. Pidätä palkkio (nou- 
to), jos koira liikkuu tai edistää kohden noutoa. Jos pentu varastaa ja juoksee kohden noutoa, 
avustajan tulee nopeasti poimia esine ennen pentua. Ota pentu takaisin lähetyspaikkaan ja toista 
harjoitus. 


Ole johdonmukainen — lähetä pentu nou- 
toon vain jos se istuu rauhallisena. Pidätä 
palkkio (nouto), jos koira liikkuu tai edistää 
kohden noutoa. Jos pentu varastaa ja juok- 
see kohden noutoa, avustajan tulee nope- 
asti poimia esine ennen pentua. Ota pentu 
takaisin lähetyspaikkaan ja toista harjoitus. 
Vanhemman ja kokeneemman koiran voit 
viedä hetkeksi ”jäähylle” ja yrittää uudelleen. 
Jos koira epäonnistuu useamman kerran, 
vähennä noudon kiinnostavuutta (ei äänte- 
lyä heitettäessä, ei laukausta, damin pudotus 
heiton asemesta ym.), jotta koira voi onnis- 
tua. 


Kun pentu kehittyy ja tulee varmemmaksi, 
muuta harjoitteluasi enemmän metsästysko- 
keita/ metsästystä vastaavaksi — käytä riistaa, 
piiloja passipaikoilla, lisää aikaa passissa, 
harjoittele eri paikoissa, useampia koiria ja 
ihmisiä alueella ym. Lopulta, siinä sinä olet 
— rauhallisen koirasi kanssa... vaikkakin suu- 
remman, kehittyneemmän pennun kanssa 
kuin mistä aloitit! 


Tätä menetelmää voit käyttää myös van- 
hemman koiran kanssa. Muista että koiran 
tarvitsee erottaa onnistuminen (rauhalli- 
suus, istuminen on yhtä kuin palkkio) ja 
epäonnistuminen (liikkuminen, eteenpäin 
hiipiminen on yhtä kuin ei palkkiota). Koi- 
ra, jolla on pitkä historia karkaamisista, voi 
tarvita harjoituksia, joissa suuri osa karkaa- 
misen syistä on poistettu. Tee treenejä, joissa 
avustaja hiljaa tiputtaa damin sen sijaan, että 
heitetään dami laajassa kaaressa. Jos koira 
karkaa, varmista, että se ei saa damia. Kutsu 
koira takaisin luoksetulokäskyllä. Älä käy- 
tä koiran nimeä. Käytän koiran nimeä vain 
lähettäessäni sen noutoon. Jos koirasi kar- 
kaa, avustajasi on oltava nopea ja nostettava 
dami. 


Flattimme ovat älykkäitä ja ne rakastavat 
noutamista, paikallaan pysymisen ja rauhal- 
lisuuden opettaminen tällä tavalla hyödyn- 
tää molempia ominaisuuksia. Säännöllisellä 
harjoittelulla saat tuloksia! Onnea matkaan... 
toivon, että nautit matkastasi flattisi kanssa! 


Judy Teskey on FCRSC (Sileäkarvaisten noutajien rotujärjestö Kanadassa) metsästyskoulutusvastaava sekä 


FCRSA:n (Sileäkarvaisten noutajien rotujärjestö USA:ssa) metsästyskoulutustoimikunnan jäsen. 


Judy rakastaa paitsi koirien koulutusta, myös artikkelien kirjoittamista. Erityisesti hän haluaa ymmärtää, miksi 


koulutus onnistuu — tai epäonnistuu. 


Judy kasvattaa sileäkarvaisia noutajia kennelnimellä Coastalight yhdessä Wendy Tisdallin kanssa. 

Teksti ja kuvat Camilla Leijona 


- KATSEKONTAKTI - 


Karsekonrakri — MITÄ, MITEN, miksi? 


Koira tarkkailee sitä, mistä se on kiinnostunut. Varsinkin pennut ja sellaiset aikuiset koirat, joilla on hyvä suhde ohjaajaansa, 


tarkkailevat ohjaajaa alituiseen. Jos koira ei ole meistä vähääkään kiinnostunut, on myös kouluttaminen hankalaa. Useissa 


koiraharrastuslajeissa koiran tulee olla kontaktissa ohjaajaan pitkiäkin aikoja. Esimerkkinä vaikkapa seuraaminen, joka on 


osa montaa harrastuslajia. 


Katsekontaktin opettaminen pennulle on yleensä melko mutkaton- 
ta. Tapoja on useita, tässä yksi. Ota kumpaankin käteesi makupala 
ja näytä ne koiralle. (Pennun kanssa voit aluksi mennä kyykkyyn tai 
istua tuolille.) Levitä sitten kätesi. Koira usein katselee aluksi käsiä, 
mutta jossain vaiheessa katsahtaa sinua. 


Jos mitenkään muuten koira ei sinuun katso, voit pitää suhinaa, sihi- 
nää tms. Älä kuitenkaan käytä koiran nimeä tässä kohtaa. Kun koira 
katsoo sinuun, merkitse hetki eli naksauta tai käytä palkkiosanaa ja 
anna koiralle makupala. Vaihtele kättä, josta palkkio tulee. Jos koi- 
ra on kiinnostuneempi oikeasta kädestä, anna nami vasemmasta, ja 
toisinpäin. Tee muutamia toistoja kerrallaan. Lisää tehtävään hiljal- 
leen myös kestoa satunnaistamisen kautta, eli vaihtelemalla aikaa, 
joka koiran tulee sinua katsoa. 


Kun tämä sujuu, tee samaa käsiäsi heiluttaen. Lisähaasteena voit 
myös esim. siirtää kädet selän taakse. 


Hyvä malttiharjoitus katsekontaktiin liitettynä on siirtää namit hil- 
jalleen avoimissa käsissä alemmas ja lähemmäs koiran päätä, lopul- 
ta leuan alle. Namit saa luvalla, kun sinuun katsoo. 


Kun koiralle on opetettu katsekontaktia, sitä 

voi hyödyntää myös arjessa. Katsomalla sinuun koira 
saa luvan tulla autosta, mennä tervehtimään vierasta, 
juoksemaan vapaana, mennä uimaan 

jne. Näin koiran mielentila on huomattavasti 
maltillisempi. 


Tee katsekontaktiharjoituksia paljon myös niin, että koira itse ilman 
mitään erityistä houkuttelua tai vihjettä katsoo sinuun. Toisin sa- 
noen palkitse kontaktia, jonka koira ottaa spontaanisti sinuun. Kun 
koira saa usein huomiota ja palkkioita ottaessaan kontaktia sinuun, 
se alkaa koko ajan enemmän ja enemmän tarkkailla sinua palkkioi- 
den ja mukavan tekemisen toivossa. 


Harjoittele katsekontaktia myös niin, että koira pitää sinuun kon- 
taktia, kun liikut esimerkiksi sivuttain tai peruuttaen. Voit välillä 
palkita koiraa heittämällä namia poispäin itsestäsi haettavaksi ja 
taas palkita uudelleen, kun koira palaa kontaktiin uudestaan. Vaih- 
televa palkkaus pitää varsinkin vilkkaan koiran mielenkiintoa yllä 
paremmin kuin se, että nami vain tuupataan koiran suuhun. 


Toista harjoituksia eri paikoissa ja erilaisilla häiriöillä, kunnes koira 
oppii asian ja alkaa tarkkailla sinua enemmän. Mitä suurempi häi- 
riö, sen paremmat palkkiot. Uudessa paikassa tai häiriöitä lisättäes- 
sä vähennä vaatimustasoa, eli koira saa palkkion tarvittaessa vain 
ihan nopeastakin vilkaisusta. 


Kannattaa reagoida koiraan myös lenkillä, kun se sattuu ottamaan 
sinuun kontaktia. Joka ikistä vilkaisua ei tietenkään tarvitse arjessa 
eikä treeneissä palkita, vaan välillä koiran kehuminen riittää. Pal- 
kitse kuitenkin varsinkin ne kontaktin otot, jotka ovat erityisen ar- 
vokkaita. 


Sivullasi perusasennossa istuessaan koira ei saa otettua katsekon- 
taktia silmiisi, jos katsot itse suoraan eteenpäin. Tällöin siis riittää, 
että koira on selvästi suuntautunut sinua kohden ja näin ollen kon- 
taktissa ja kuulolla. 


Kun koiralle on opetettu katsekontaktia, sitä voi hyödyntää myös 
arjessa. Katsomalla sinuun koira saa luvan tulla autosta, mennä ter- 
vehtimään vierasta, juoksemaan vapaana, mennä uimaan jne. Näin 
koiran mielentila on huomattavasti maltillisempi. 


Pyri harjoituksissa siihen, että vastuu katsekontaktin ottamisesta 
siirtyy oppimisen myötä koiralle itselleen. Fi siis niin, että joudut 
hokemaan koiralle ”Katso” joka ainokaisessa välissä. // 

Treeni-iloa! 

- NOME-SEURAAMINEN - 


NOME-SEURAAMINEN 


Teksti: Tarja Tuhola, kuva: Elisa Pekki 


Artikkelin kirjoittaja, Tarja Tuhola on harrastanut sileäkarvaisilla- ja kultaisilla noutajillaan noutajien rodunomai- 


sia lajeja ja kokeita vuodesta 1991. Hän on voittanut flattinarttunsa kanssa vuonna 2014 sileäkarvaisten noutajien 


Pohjoismaiden mestaruuden, joka kilpailtiin lämpimän riistan A-kokeena. Metsästys on kuulunut hänellä tärkeänä 


osana noutajien kanssa toimimiseen: aluksi pelkästään muiden metsästäjien apuna riistojen talteen ottamisen muo- 


dossa ja kohta kymmenisen vuotta omakin haulikko on kulkenut metsällä mukana. 


Nome-seuraamisen — opettaminen = lähde- 
tään rakentamaan seuraamisen perusteista. 
Vaikka nome-seuraaminen on hieman va- 
paamuotoisempaa kuin toko-seuraaminen, 
kannattaa se opettaa noutajalle vahvaksi, 
jotta koira osaisi koe-ja metsästystilanteissa 
ympäristön monista virikkeistä huolimat- 
ta kulkea lapa suunnilleen ohjaajan polven 
kohdalla ja nuuhkimatta maata. 


Seuraaminen itsessään ei ole läheskään kai- 
kille koirille palkitsevaa toimintaa ja siksi 
suullisilla kehuilla ja esim. namipalkkioilla 
on mielestäni tärkeä merkitys taidon opet- 
tamisessa. Välillä joutuu myös taluttimella 
tai suullisilla kielloilla rajoittamaan esim. 
liiallista vauhtia tai maan nuuhkimista. Itse 
tykkään käyttää nome-seuraamisen harjoit- 
telussa koiraa rauhoittavia signaaleja, kuten 
maltillista kehumista, nameja ja esim. koiran 
pään silittämistä pysähdyksissä (kokeissa 
koskeminen kielletty), koska toivon koiral- 
ta rauhallista käytöstä niin metsästyksessä 
kuin kokeissakin. 


HARJOITTELE MONIPUOLISESTI 
Seuraamisen harjoittelu on tärkeää tehdä 
koiralle mielekkääksi ja vaihtelevaksi. Har- 
joitukset on hyvä pitää ainakin alkuvaihees- 
sa lyhyinä, jotta koiran viretaso pysyy yllä, 
mutta toisaalta seuraamista voi oman viitse- 
liäisyyden mukaan harjoitella useitakin ker- 
toja päivässä muutamien minuuttien ajan. 
Mielenkiintoa harjoituksiin tuovat suun- 
nanmuutokset, käännökset, pysähdykset, 
temponvaihtelut ja seuraamisharjoitusten 
liittäminen esim. noutotehtäviin. Seuraa- 
misen opettelu erityisesti hitaassa tempossa 
kävellen hyödyttää myöhemmin koe- sekä 
metsästystilanteissa. Tärkeässä roolissa on 
myös harjoittelu vaihtelevissa maastoissa. Jo 
melko nuorelle noutajalle kannattaa piha-, 
kenttä-, tie-, polku- ja peltotreenien oheen 
ottaa säännöllinen seuraamisen harjoitte- 
lu metsässä, jossa maastopohja ei olekaan 
tasaista, puut ja risut hankaloittavat kulke- 
mista ja hajut kiinnostavat. Jos tavoitteet 
ovat koepuolella korkealla, koiralle on syy- 
tä opettaa mm. ahtaan paikan ohittaminen. 
Siinä koiran pitää siirtyä ohituksen ajaksi 

ohjaajan taakse, mikäli se ei mahdu ohit- 
tamaan puuta tai pensasta ohjaajan sivulla 
kulkien. Ojien ylityksiä kannattaa myös har- 
joitella siten, ettei koira hyppää voimakkaas- 
ti ojan yli ja tällä tavoin tarkoituksettomasti 
poistu hetkellisestikään ohjaajan sivulta 
(voidaan katsoa hylkääväksi virheeksi mm. 
A-kokeissa). Jos oja ei ole kovin syvä, voi itse 
kävellä ojan pohjan kautta ja ohjata koira te- 
kemään samoin. 


ohjaajaan. Omalla aktiivisella liikkumisella 
ja kehon kielellä tai namilla ohjaaja voi tehdä 
itsestään kiinnostavan seurattavan. 


Kun harjoittelu aloitetaan ilman talutinta, 
on hyvä ohittaa häiriöt ensin kauempaa ja 
suoritusvarmuuden kartuttua siirtyä lähem- 
mäksi kohteita. Damit ovat usein muita ta- 
varoita haastavampia häiriöitä, koska niitä 
noutaneelle koiralle ne tuottavat odotus- 


Jo melko nuorelle noutajalle kannattaa piha-, kenttä-, tie-, polku- ja peltotreenien 


oheen ottaa säännöllinen seuraamisen harjoittelu metsässä, jossa maastopohja ei 


olekaan tasaista, puut ja risut hankaloittavat kulkemista ja hajut kiinnostavat. Jos 


tavoitteet ovat koepuolella korkealla, koiralle on syytä opettaa mm. ahtaan paikan 


ohittaminen. Siinä koiran pitää siirtyä ohituksen ajaksi ohjaajan taakse, mikäli se 


ei mahdu ohittamaan puuta tai pensasta ohjaajan sivulla kulkien? 


Seuraamisen haasteet tulevat usein esille 
erityisesti silloin kun koiralla on odotusarvo 
noutamisesta ja esim. veteen pääsystä. Mi- 
käli tavoitteena on kokeissa menestyminen, 
kannattaa näihinkin panostaa harjoittele- 
malla seuraamista rannan suuntaisesti, kohti 
rantaa ja rannasta poispäin. Vesipedolle on 
hyvä opettaa, että veden näkeminen ei aina 
tarkoita uimaan pääsemistä. Esim. muisti- 
noutoja treenatessa on myös oltava tarkka- 
na, ettei koiran anneta edistää, kun kuljetaan 
kohti damia. 


LISÄÄ HÄIRIÖITÄ 
Kun nuori tai aikuisempikin koira on oppi- 
nut sen, mitä siltä seuraamisessa odotetaan, 
voidaan harjoitteisiin alkaa pikkuhiljaa li- 
säämään häiriöitä. Häiriöinä voivat olla esi- 
merkiksi erilaiset maahan laitetut tavarat, 
lelut ja damit. Flatti on yleensä luonnostaan 
utelias, joten sillä toimivat häiriöinä yhtä 
hyvin reppu, mehutölkki kuin pallokin. 
Nome-seuraamisessa koiralla on lupa kat- 
soa esineitä, mutta se ei saa siirtyä ohjaajan 
sivulta niitä haistelemaan tai noutamaan. 
Aluksi häiriöiden ohittaminen kannattaakin 
opettaa taluttimessa ja palkata koira, kun 
sen kiinnostuksen saa ohjattua häiriöistä 


arvon noutamisesta. Ei ole katastrofi, jos 
koira joskus seuraamisessa karkaa esineelle 
tai damille. Tällaisessa tapauksessa mennään 
koiran luokse ripeästi, otetaan esine suusta 
kehumatta koiraa, kytketään koira talutti- 
meen ja palautetaan esine alkuperäiselle pai- 
kalle. Harjoitusta jatketaan mielellään talut- 
timella varmistaen, jotta vältetään virheen 
toistuminen. Mikäli vaarana on karkaami- 
sen yhteydessä se, että koira lähtee juoksen- 
telemaan luovuttamatta esinettä ohjaajalle, 
kannattaa seuraamisharjoitukset tehdä tie- 
tysti taluttimessa. Myöhemmin taitojen hi- 
outumisen myötä häiriöinä voivat olla mm. 
heitetyt damit tai narun päässä koiran editse 
vedettävä ”saalis”. 


Häiriöinä kannattaa käyttää myös ihmisiä 
ja toisia koiria, koska useimmat flatit ovat 
halukkaita tutustumaan niin kaksijalkaisiin 
kuin nelijalkaisiinkin. A-kokeissa ja usein 
wt-kokeissa sekä nomen ylemmissä luokissa 
koiran pitää pystyä seuraamaan tuomarin ja/ 
tai toisen koiranohjaajan lähellä keskittyen 
tehtäväänsä. Monelle ovat koulutustapahtu- 
mista varmasti tuttuja erilaiset ohitustree- 
nit, pujottelut ja rivistössä kävelyt. Hyvä ja 
helposti kotiympyröissäkin yhden avustajan 


avulla toteutettava harjoitus on seuraamisen 
harjoittelu siten, että koira seuraa ohjaajan 
ja toisen henkilön välissä. Lisähaastetta har- 
joitukseen saa, kun vieressä kulkeva henkilö 
riiputtaa damia ensin koirasta kauempana 
olevassa kädessä ja kun se onnistuu, koiran 
puolella olevassa kädessä. Koiralla ei ole har- 
joituksessa lupa lähteä nappaamaan damia 
avustajalta. 


tosi erilaisia ”tyyppejä” ja sen vuoksi kou- 
luttaminen on tapahtunut ja tapahtuu eri 
tavoin. Toisille seuraaminen on lähtöjään- 
kin hyvin luontaista ja toisten kanssa joutuu 
tekemään paljon töitä. Osa koiristani on 
oppinut hyvän nome-seuraamisen jo nuore- 
na, toisten kanssa on joutunut odottamaan 
kypsymistä pidempään. Osan seuraamiseen 

olen ollut tosi tyytyväinen, joidenkin osalta 
se taito on jäänyt mielestäni vain kohtuulli- 
seksi. Flatti saattaa olla joskus hieman mo- 
nimutkainen tapaus, mutta ahkeralla ja oi- 
keantyyppisellä treenaamisella lähes kaikilla 
on mahdollisuus oppia seuraamisen taito, 
joten kannattaa harjoitella sitkeästi, osallis- 
tua koulutuksiin ja kysyä neuvoja. 


Välillä mielikuvituksen puute lamauttaa 
treenaamisen hyvin saman tyyppiseksi ja 
siksi ”takataskussa? on ideaköyhien päivien 

varalle kiva olla joitakin valmiita harjoittei- 
ta. Yksi pitkään käyttämäni mukava treeni, 
jossa yhdistyvät sekä liikkeellelähtö, pysäh- 
dyksestä istuminen, että koiran vireystason 
ylläpitäminen, on seuraavanlainen. Aloita 
seuraamisharjoitus yhdeksällä askeleella 
ja tee pysähdys niin, että koira istuu sivul- 
le. Jatka tästä seitsemällä, viidellä, kolmella 
ja yhdellä askeleella pysähdyksien ja sivulle 
istumisten kera. Voit jatkaa tästä suoraan 
vielä kolmosen kautta yhdeksikköön asti, 
jos koirallasi on hyvä vire tai pitää pienen 
tauon ennen treenin jatkamista. Käytä har- 
joitellessasi selkeää käskysanaa, jotta koira 
tietää pitääkö sen lähteä mukaan vai jäädä 
paikalleen istumaan. Käskysana tulee antaa 
ennen liikkeellelähtöä, että koira ehtii rea- 
goimaan siihen ennen kuin ohjaajan jalka 
liikkuu. Harjoituksessa lähdetään liikkeelle 
aina koiran puoleisella jalalla, koska koiran 
halutaan seuraavan juuri sen polven koh- 
dalla liikkeelle lähtiessä, liikkeessä ja pysäh- 
dyksessä. Tämän vuoksi treenissä käytetään 
parittomia askelmääriä. Pysähdyksessä on 
hyvä opettaa koira istumaan melko nopeasti 
ja siihen voidaan välillä yhdistää pilli, jol- 
loin pillipysäytystäkin saadaan vahvistettua 
samassa harjoituksessa. Tätäkin harjoitusta 
voi muuten tehdä myös metsässä. 


VAADI HYVÄÄ SUORITUSTA 
Oma mielipiteeni on, että metsästys- ja koe- 
koiran koulutuksessa seuraamisen harjoit- 
telussa kannattaa koiralta ja itseltä vaatia 
huippusuoritusta (...siis nipotusta). Koe- ja 
metsästystilanteissa ohjaajan ja koiran huo- 
mion vie monta seikkaa ja koiran viretaso 
yleensä nousee. Ohjaajakin saattaa jännittää 
ja menettää ”parhaan teränsä”. Vaikka seu- 
raamisen taso hieman putoaisikin treenien 
huippusuorituksesta, onnistumisen mah- 
dollisuudet ovat paljon paremmat, kun seu- 
raaminen on ns. automatisoitunut koiralle ja 
ohjaaja pystyy luottamaan koiraansa. 


MUISTA, ETTÄ ON ERILAISIA ”TYYPPEJÄ” 
Hyvän seuraamisen opettaminen ei ole ai- 
van kaavamainen juttu, sillä kuten tiedäm- 
me, niin koirat eivät ole samasta puusta veis- 
tettyjä. Nykyiset noutajani numerot 5-8 ja 
edesmenneet neljä ovat olleet ja ovat kaikki 


"Hyvä ja helposti kotiympyröissäkin yhden avustajan avulla toteutettava 


harjoitus on seuraamisen harjoittelu siten, että koira seuraa ohjaajan ja 


toisen henkilön välissä. Lisähaastetta harjoitukseen saa, kun vieressä kul- 


keva henkilö riiputtaa damia ensin koirasta kauempana olevassa kädessä 


ja kun se onnistuu, koiran puolella olevassa kädessä. 

- NUOREN KOIRAN RISTIKKOHARJOITUS - 


Teksti Riitta Koivisto 


Nuoren koiran ristikkoharjoitus 


Nykyiset vähälumisemmat talvet antavat mahdollisuuden harjoitella myös talvella. Joskus lumesta on jopa apua, joten 


etenkään nuoren koiran kanssa ei kannata vetäytyä talvitauolle. Talvella on hyvä opetella asioita, joita tarvitaan NOME- 


ja WT-kokeissa noutamisen lisäksi. Nämä usein jäävät sulan maan aikaan vähemmälle, kun treenataan vedessä ja 


erilaisissa maastoissa talvea enemmän ja keskitytään noutotehtäviin. 


Tämän harjoituksen voi tehdä milloin vain, 
mutta se on hyvä perusharjoitus talveen 
ja nuorelle koiralle on jopa apua lumessa 
olevista poluista. Myös matkoja saa pidem- 
mäksi polkujen avulla, kun reitti on koiralle 
selvä. Lumessa ja miksei muutenkin damit 
kannattaa jättää ainakin alussa pystyyn, 
jotta koira näkee ne nopeasti lähdettyään 
liikkeelle. Tavoite on, että koira päästessään 
noutoon etenee yhdellä käskyllä suoraan 
damille saakka. Pidä siis matkat riittävän ly- 
hyinä, jotta koira onnistuu. 

Harjoitus sopii koiralle, joka osaa tul- 
la luo, osaa perusasennon ja paikallaolon, 
seurata hihnassa tai vapaana sekä noutaa. 
Farjoitusta ei ole tarkoitus toistaa samanlai- 
sena, vaan heti kun koira selviää tehtävistä 
helposti, muutetaan tehtävää. Variaatioita 
on lukematon määrä ja vain ohjaajan mieli- 
kuvitus on rajana. Ohjaaja oppii tässä myös 
lukemaan koiraansa, kun seuraa mitkä teh- 
tävistä se selvittää helposti ja missä se tar- 
vitsee vielä kertausta. Jos koiralla on hanka- 
luuksia jossain osa-alueessa, harjoittele sitä 
erikseen ensin. 

Tässä perusversiossa harjoitellaan edellä 
mainittujen asioiden lisäksi kontaktia, luo- 
pumista damista, muistia, katseen kohdis- 
tamista ohjaajan näyttämään suuntaan ja 
malttia. 


HARJOITTELE NÄIN: 

Aloita harjoitus jättämällä dami 1. Seuruu- 
ta koiraa puoliväliin linjaa, mene itse riste- 
ykseen saakka ja kutsu koira luo. Ota koira 
sivulle ja käännä se istumaan rintamasuunta 
kohti damia 4. Seuruuta taas puoliväliin lin- 
jaa, jätä koira paikalleen ja vie dami 4. 

Palaa koiran luo, käännä se kohti damia 
1 ja jätä paikalleen. Kävele risteyskohtaan ja 
kutsu koira luo. Käännä sen rintamasuunta 
kohti damia 2. Jätä koira risteykseen ja vie 
dami 2. Palaa koiran luokse, mene sen si- 
vulle ja käännä se kohti damia 3, seuruuta 
puoliväliin linjaa. Jätä koira taas istumaan, 
kun viet damin 3. 

Palaa koiran luokse ja mene sen sivulle, 
käännä sen rintamasuunta kohti damia 2 ja 
jätä istumaan. Kävele risteyksen yli puolivä- 
liin linjaa kohti damia 2 ja kutsu koira luok- 
se. Ota koira perusasentoon sivulle, seuruu- 
ta risteykseen ja laita linjalle damille 4. 

Kun koira on palauttanut damin, ota se taas 
perusasentoon, käännä ympäri ja lähetä da- 
mille 1. Tämän jälkeen voit noudattaa damit 
2 ja 3 haluamassasi järjestyksessä. Jos koira 
ei muista niitä tai ei lukitse katsettaan koh- 
teeseen, jätä risteys ja mene lähemmäs da- 
mia. EFi haittaa, vaikka matka olisi alussa vain 
muutaman metrin. 

Ideana on, että koira alussa tottelee oh- 
jaajan käskyjä, vaikka on nähnyt kaikkien 
neljän damin viennin. Sen pitää olla hel- 
posti käännettävissä poispäin juuri viedys- 
tä damista ja tulla luo, vaikka yksi dami on 
sen takana ja kaksi sivuilla. Sen pitää myös 
malttaa olla paikallaan, vaikka dameja on 
ympärillä ja ohjaaja liikkuu. Matkat voivat 
olla alussa lyhyet, n. 15-20m. Kaikki tehtävät 
pitäisi onnistua helposti ennen kuin tehtävää 
vaikeuttaa. 

Kun koira onnistuu tässä, voit vaikeuttaa 
tehtävää lähettämällä sitä noutoon risteyk- 
sen yli, ensin niin että sivut ovat tyhjiä ja 
sitten niin että sivudamit ovat vielä paikal- 
laan. Voit myös seuruuttaa sitä kohti damia 
ja kääntyä pois ja laittaa sen noutoon vas- 
takkaiseen suuntaan. Myös luoksetulon ja 
paikallaolon voi viedä lähemmäs damia ja 


pidentää matkaa ohjaajaan. Tässä versiossa 
koiralle tehdään ensin tottelevaisuustehtä- 
viä ja sitten kaikki noudot peräkkäin, mutta 
näitten järjestystä voi ja kannattaa sotkea. 
Pääasia, ettei koira koskaan tiedä mitä ta- 
pahtuu seuraavaksi. Kokeneemmalle koiralle 
tähän harjoitukseen voi yhdistää pysäytykset 
ja sivusuuntakäskyt. Koiraa ei aina tarvit- 
se pysäyttää risteykseen eikä pysäytyksestä 
tarvitse aina seurata noutoa, välillä voi vain 
kävellä koiran luo ja palkata sen pysähtymi- 
sestä ja jatkaa sitten harjoitusta. 

Muistakaa olla monipuolisia ja luovia. 
Tätä harjoitusta voi tehdä jonkin kerran sa- 
massa paikassa, jos haluaa, mutta vaihtakaa 
paikkaa ja etenkin kokeneille koirille ha- 
kekaa maastonmuotoja, jotka koiralle ovat 
hankalia linjaa mennessä. 

Koiran pitää noudattaa käskyjä samalla 
lailla metsässä, rinteessä, ojien yli mennes- 
sä yms. Linjat voivat olla myös erimittaisia, 
kunhan ne eivät ole niin lyhyitä, että hou- 
kuttavat koiran väärään suuntaan noudos- 
sa. Linjan päässä voi olla useampi dami, jos 
koira ei vaihda, tai damit voivat olla jonossa 
linjalla. Muistakaa myös pidentää matkoja. 
Mukavia talvitreenihetkiä. 


Teksti Maija Sulonen 


Malttia damitreeNEIkiIN 


- MALTTIA DAMITREENEIHIN - 


Usein kun koira näkee ohjaajan ottavan damit esiin, niin koko koira muuttuu. Oletusarvo on, että kohta noudetaan 
ja tämän seurauksena saattaa ”korvat kadota”. Koiran oletusarvo dameista olisikin hyvä saada muutettua niin, että 
niiden ilmestyminen ei aina tarkoita, että pääsee noutamaan. Kontakti ja yhteys ohjaajaan tulee silti säilyttää ja vain 
tätä kautta pääsee tekemään noutoja. Usein on kannattavaa aloittaa noutotreenit jonkinlaisella malttiharjoituksella, 
tällöin koirat saadaan kuulolle ja ”muistamaan”, että yhteistyö ohjaajan kanssa on kannattavaa. 


HARJOITUS 1: Koirakot rivissä istumassa. 
Koirien tason mukaan koirat voivat olla kyt- 
kettyinä tai irti. Mikäli on epävarma oman 
koiransa paikallaolosta kannattaa se ennem- 
min pitää kytkettynä. Tällöin pääsee palkit- 
semaan koiraa oikeasta suorituksesta, eikä 
toisten treeni mene mönkään oman koiran 
mahdollisen karkaamisen takia. Harjoituk- 
sen edetessä ja koiran rauhoittuessa voi sen 
päästää irti taluttimesta. 


Avustaja heittää dameja koirakoiden ym- 
pärille: eteen, taakse ja väleihin. Ohjaajat 
palkitsevat koiraansa rauhallisesta paikalla- 
olosta, katsoa saa mutta ohjaajan vierellä tu- 


lee pysyä. Dameja ei noudeta vaan avustaja 
kerää ne lopuksi pois. 


HARJOITUS 2: Koirakot rivissä istumas- 
sa. Koirien tason mukaan koirat voivat olla 
jälleen kytkettyinä tai vapaana. Avustaja 
heittää damin koirakoiden eteen. Jokaisen 
koirakon vuoro tulee yksi kerrallaan. Koi- 
raan ohjaaja saa itse päättää hakeeko damin 
ohjaaja vai koira. Mikäli koira kiihtyy tai on 
muuten rauhaton, kannattaa ohjaajan hakea 
dami itse. Myös rauhallisen koiran voi välillä 
yllättää ja hakeakin damin itse. Mikäli koira 
on kytkettynä heittojen ajan, otetaan se irti 
taluttimesta kun ohjaaja lähtee hakemaan 


damia. Tällöin koira oppii, että hihnan irro- 
tus ei ole sama kuin lähtölupa. Jos koira saa 
itse noutaa heiton, irrotetaan hihna rauhal- 
lisesti, odotetaan hetki ja annetaan koiralle 
vasta sitten lähtölupa. 


Harjoitusten välissä koiran kannattaa antaa 
hetki levätä, rauhassa oleminen on yllättä- 
vän rankkaa. Näiden harjoitusten jälkeen 
voi aloittaa noutotreenit normaalisti. Tai 
lopettaa päivän treenauksen siihen. Noutot- 
reenienkin yhteydessä kannattaa tarkkailla 
koiraa ja tarvittaessa kävellä itse hakemaan 
dami. 

- LUOKSETULO - 


Luoksetulosta 


Teksti Katja Taskinen, kuvat Elisa Pekki ja Tanja Siltanen 


Harjoitus 5. 
*Yhdistä luokse- 
tuloon erilaisia 


[ - . (a 
Hauska leikki! E 


mielenkiin- 
toisempi. 


Luoksetulo on liikkeenä varsin yksinkertai- 
nen, koiran tarvitsee vain tulla omistajan 
luokse kutsusta. Miksi siis luoksetulossa on 
niin paljon haasteita koiralle? Usein käytökset, 
joita koira pääsee vapaana toteuttamaan ovat 
koiralle lajityypillisiä. Juokseminen vapaana ja 
haistelu voivat itsessään olla niin palkitsevia, 
että menevät omistajan tarjoamien palkkioi- 
den edelle. Koira on saattanut myös yhdistää 
luoksetuloon jotain itselleen epämiellyttävää 
ja mieluummin välttelee luoksetuloa. Tässä 
kohtaa kannattaa miettiä, mikä on useimmi- 
ten seuraus luoksetulosta. Kutsutaanko koira 
vaikkapa luokse vain silloin, kun se kytketään. 


Luoksetulo on koiralle tärkeä taito, joka mah- 
dollistaa sille enemmän vapauksia. Luokse- 
tuloa kannattaa harjoitella usein, aloittaen 
ensin helposta ja häiriöttömästä ympäristöstä. 
Harjoitukset voi aloittaa sisällä ja siirtyä sitten 
ulos. Ulkona voi ensin valita ympäristön, jossa 
ei ole niin paljon kiinnostavia hajuja. Hiek- 
kakenttä on varmasti aluksi helpompi ympä- 
ristö kuin metsä. Varmuuden vuoksi ulkona 
voi käyttää koiralla pitkää liinaa. Harjoitusten 
tavoitteena on saada koiralle mahdollisimman 
paljon onnistumisia, että haluttu luoksetulo- 
käytös vahvistuu. 


Luoksetulosta voi tehdä koiralle myös hauskan 
leikin, jolloin sen harjoittelu on molemmille 
mukavaa ja koira oppii yhdistämään luoksetu- 
lokäskyn johonkin itselleen mieluisaan. Aloita 
harjoittelu yksinkertaisilla ja helpoilla harjoi- 
tuksilla. Tarvitset makupaloja, joista osa on 
todella maistuvia ja osa jotain tavallisempaa 
esimerkiksi kuivanappuloita. 


Harjoitus 1: Ota käteesi maistuvia makupaloja 
ja kiinnitä koiran huomio niihin antamalla sen 
haistaa kättäsi. Ota muutama askel taaksepäin, 
sano luoksetulokäsky esimerkiksi Rekku, tule. 
Koiran seuratessa kehu ja palkitse koira. Toista 
harjoitusta useita kertoja. 


Harjoitus 2: Heitä itsestäsi poispäin muutama 
tavallisempi makupala ja anna samalla koiral- 
le vapaakäsky. Odota, että koira on löytänyt ja 
syönyt makupalat. Anna koiralle luoksetulo- 
käsky. Koiran tullessa luokse kehu ja palkitse 
koira maistuvilla makupaloilla. Harjoituksen 
onnistuessa voit lisätä välimatkaa heittämällä 
useamman etsittävän makupalan ja liikkumal- 
la kauemmas koiran etsiessä niitä. 


Harjoitus 3: Luoksetuloa voi harjoitella myös 
useamman ihmisen välillä. Koira on ensin jon- 


36 Flattiviesti NOME-Extra 2023 


kun ihmisen luona, jolloin toinen antaa luok- 
setulokäskyn. Koiran tullessa luokse kehutaan 
ja palkitaan koira, jonka jälkeen taas seuraava 
ihminen antaa luoksetulokäskyn. Tässä har- 
joituksessa on tärkeää, että vain yksi ihminen 
kutsuu kerrallaan koiraa. Kutsumisjärjestys pi- 
tää sopia etukäteen tai kutsuja vaikkapa nostaa 
käden ylös, että muut tietävät kuka kutsuu koi- 
raa seuraavana. Lisää haastetta ja samalla kes- 
toa luona pysymiseen harjoitukseen saadaan, 
kun lisätään koiralle tehtäviä luoksetulon yh- 
teyteen. Voit pyytää koiran vaikkapa istumaan 
palkitsemisen jälkeen ja palkita sen vielä uu- 
delleen istumisesta. 


Vinkki: Mikäli koira on yhdistänyt luoksetulon 
kiinni joutumiseen ja väistää, kun sitä yrite- 
tään tarttua pannasta kiinni, aloita harjoitte- 
lu tekemällä pantaan tarttumisesta koiralle 
kannattavaa. Voit harjoitella tätä ensin sisällä 
tarttumalla koiraa rauhallisesti pannasta kiin- 
ni. Odota, että koira ottaa sinuun katsekon- 
taktin ja kehu ja palkitse koira. Tämän jälkeen 
vapauta koira heti käyttämällä vapaakäskyä. 
Toista harjoitusta, jolloin koira alkaa yhdistää 
pantaan tarttumisen johonkin itselleen mielei- 
seen (makupala ja vapautus). Voit lisätä pan- 
taan tarttumisen luoksetuloharjoituksiin, kun 
se on koiralle mieleistä. 


Harjoitus 4: Mikäli harjoituksissa on käytettä- 
vissä avustaja, voidaan luoksetuloa harjoitella 
myös niin, että avustaja pitää koiraa kiinni oh- 
jaajan lähtiessä juoksemaan koirasta poispäin. 
Kun ohjaaja antaa luoksetulokäskyn avustaja 
vapauttaa koiran. Harjoituksessa voidaan käyt- 
tää myös lelua palkkiona, jolloin koiran saa- 
vuttaessa ohjaajan se voidaan palkita repimis- 


leikillä. Ohjaaja palaa koiran kanssa avustajan Tanradi: al- 


luo ja harjoitus toistetaan. Iisdikoitaa 
pannasta. Odota, 
Harjoitus 5: Luoksetuloon voi yhdistää erilai- että koira ottaa 
sia temppuja, jolloin siitä tulee koiralle mielen- katsekontaktin ja 
kiintoisempi. Kun annat luoksetulokäskyn ja kehu ja palkkaa 
koira tulee luoksesi, voit itse pyörähtää ympäri koira. Vapauta 
tai mikäli koirasi osaa kiertää sinut selkäsi ta- koira heti tämän 


kaa antaa kierrä käskyn, jonka jälkeen palkkio jälkeen... 
heitetään itsestä poispäin. Tässä harjoituksessa 
voi käyttää palkkiona myös palloa tai frisbeetä. 
Temppu voi olla jalkojen välistä meno, nenä- 
kosketus käteen tai ohjaajan kiertäminen oike- 
alta tai vasemmalta, mitä ohjaaja vain keksii. 


Vinkki: Näissä harjoituksissa voit käyttää myös 
pilliä suullisen luoksetulokutsun tilalla. 


Lukuisat onnistuneet toistot luoksetuloissa ja 
koiralle mieleiset palkkiot vahvistavat käytöstä. 
Hauskoja luoksetulotreenejä! 


Lukuisat onnistuneet toistot luoksetuloissa ja v 
mieleiset palkkiot vahvistavat käytöstä. 
Hauskoja luoksetulotreenejä! -| 


OTanja Siltanen 


- OPETA PILLIPYSÄYTYS LEIKIN KAUTTA - 


Teksti: Minsu Rauramo 


Opera pillipysäytys leikin kautta 


Pysähtyminen nopeasti ja kontaktin ottaminen ohjaajaan on yksi metsästysnoutajan perustaidoista. Jos koira harhautuu 


linjalta ohjaustehtävässä, tai laajentaa hakua väärään suuntaan vapaassa haussa, se pysäytetään ja annetaan sille uudet ohjeet 


minne mennä. Jos käytät koiraa ylösajavana koirana, haluat ehkä pysäyttää sen, kun se on ajanut riistan ylös, ettei se ole 


laukauksen tiellä. 


Yleensä vihjeeksi pysäyttämiselle käytetään 
yhtä pitkää vihellystä ja käsimerkkiä jossa 
käsi on nostettu ylös, kuin liikennepoliisin 
stop-merkiksi. "Pillipysäytys” on siis ihan ta- 
vallinen pysäytys, jonka vihjeenä on pilli. 


Kotikoirallekin pysähtyminen nopeasti vih- 
jeestä on hyvä taito, joka tuo turvallisuutta 
kun koira lenkkeilee vapaana. Esimerkiksi ti- 
lanteessa, jossa koira on palaamassa luoksesi, 
mutta välissä on tie, jolla lähestyy auto, voit 
pysäyttää koiran toiselle puolelle tietä ja vält- 
tää törmäyksen. 


Itse haluan että pysähdys on nopea ja sä- 
päkkä, eli koira reagoi heti pillin kuultuaan 
ja liike pysähtyy niin pian kuin suinkin me- 
kaanisesti on mahdollista. Kun koira ei valu 
metrikaupalla pillin vihellyksen jälkeen, koi- 
ran ohjaaminen ohjaustehtävissä on paljon 
helpompaa. Haluan myös, että pillipysäytys 
tarkoittaa "katso kättäni, se kertoo kohta lisää 
ohjeita”. Näin valmistan koiraa siihen että pil- 
lipysäytyksen jälkeen tulee käsivihje joka ker- 
too mihin suuntaan haluan koiran jatkavan. 
Perinteisesti koira opetetaan istumaan pillis- 
tä, mutta aivan yhtä hyvin se voi myös seistä. 


Tässä yksi tapa opettaa 
pysäyttäminen heittelyleikin kautta. 


1. VAIHE: TAAKSE LENTÄVÄ NAMI 
Kun koira on lähellä ja katsoo sinua, ota yksi 
nami käteen, ja heitä se yläkautta koiran yli 
niin että se lentää hieman koiran taakse. 
Anna koiran mennä hakemaan nami. Sillä 
välin kun koira hakee namia, kaiva seuraava 
nami käteen, ja heti kun koira kääntyy takai- 
sin sinua päin, nosta kätesi ja heitä uusi nami. 
Alkuun on tärkeää että olet valmis heittä- 
mään uuden namin heti kun koira on käänty- 
nyt sinua kohti; kun koiralla ei vielä ole jalois- 
sa vauhtia juuri ollenkaan, sen on helpompi 
havaita että uusi nami on jo matkalla. 


Vähitellen voit antaa koiran tulla ensin hie- 
man kohti sinua, niin saat lisättyä vähän 
vaikeusastetta sillä, että koira joutuu jarrut- 
tamaan voimakkaammin kun vauhtia on 
enemmän. 


Toista samaa, kunnes alat huomata, että koi- 
ra jo siirtää painoa taakse ennakoiden taakse 
lentävää namia heti kun nostat kätesi heit- 
tääksesi. Heittoliikkeestä yläkautta tulee siis 
käsivihje pysäytykselle. Siksi kannattaa vähän 

harjoitella peilin edessä: liioittele käden nos- 
tamista ylös, vaikka heität ihan lähelle, niin 
käden asento on alusta alkaen sellainen kuin 
lopullisessa käsivihjeessä. Vartalon edessä 
oleva käsi ei näy, kun etäisyyttä myöhemmin 
kasvatetaan. Katso siis peilistä, että kun heität, 
käsivarsi erottuu kunnolla. 


Tämä treeni on hyvä tehdä paikassa jossa 
koiran on helppo löytää nami maasta — ei ole 
tarkoitus että tästä tulee maanhaisteluharjoi- 
tus. Treenihallilla, sorakentällä, asfaltilla on 
hyvä tehdä. Sisälläkin, jos on tarpeeksi tilaa. 
Käytä tarpeeksi isoja nameja, niin ne löytyvät 
helposti. 


Jos pystyt tekemään montaa asiaa yhtäaikaa, 
voit merkata koiralle hetken josta pidit, eli 
hetken jolloin koira jarrutti. Tämä hetki voi 
välillä olla jopa sen jälkeen kun nami jo lähti 
lentoon kädestä. Käytä lyhyttä palkkasanaa 
tai naksua, jotta koiralle on mahdollisimman 
selkeää mikä se hyvä juttu oli. 


Kannattaa laittaa namit sellaiseen taskuun 
josta ne saa helposti, ja käyttää helposti käsi- 
teltäviä nameja että uuden namin saa nopeas- 
ti kaivettua esiin. 


Voit käyttää palkkana myös palloa, jos koi- 
ra ei innostu nameista. Alkuharjoittelussa 


suosin itse nameja, koska saan nopeammin 
tehtyä toistoja ilman pallon palauttelua. Ylen- 
palttinen pallon heittely myös kuumentaa 
koiraa enemmän kuin namit. 


2. VAIHE: PIENI VIIVE 

Kun koira jarruttaa kääntyäkseen joka kerta 
kun nostat käden, voit alkaa hiukan viiväs- 
tyttää namin heittämistä. Heitä ensimmäinen 
nami koira taakse kuten edellä, niin saat pe- 
lin käyntiin. Seuraavalla toistolla nosta kätesi 
aivan kuin heittäisit kuten edellä. Jos koira 
ennakoi heittoasi ja jarruttaa katsoen kättä- 
si, odota sekunnin murto-osa, ja heitä vasta 
sitten. Koira mitä luultavimmin odottaa pai- 
koillaan katsoen kättäsi, että eikös se nami 
jo ala lentää. Onnea, nyt sinulla on jo pieni 
pysäytyksen alkio! Voit merkata oikean käy- 
töksen naksulla tai palkkasanalla juuri ennen 
kuin heität namin. 


Jos koira ehtii liikahtaa sinua kohti ennen 
kuin heität, älä heitä! Käsi alas, ja uusi yritys. 
Älä jää pönöttämään käsi pystyssä jos koira ei 
pysähtynyt, opetat vain koiralle että pystyssä 
oleva käsi tarkoittaa *tule kohti minua”. Ha- 
luat opettaa koiralle, että heti kun käsi nousee 
ylös, koira vetäisee jarrut pohjaan, eikä kohti 
valumisella saa mitään. 


Kun tämä alkaa sujua, lisää välillä hieman 
pidempi odotus. Lisää aikaa varovasti ja tee 
välillä ihan helppoja lyhyitä toistoja. 


3. VAIHE: LISÄÄ MATKAA 
Kutsun tätä "lentävä lihapulla” -treeniksi, 
koska lihapullien aerodynaamiset ominai- 
suudet jäävät kakkoseksi vain tennispallolle! 


Pillipysäytyksessä monesti näkee, että koira 
kyllä reagoi pilliin, mutta sitten valuu ja valuu 
kohti ohjaajaa ennen kuin pysähtyy. Sellai- 
sesta pysähdyksestä ei ole paljoakaan hyötyä, 
kun tilanne meni jo. 


Siksi haluan koiran päähän ajatuksen, että 
palkkion voi ihan yhtä hyvin saada kaukana 
minusta kuin lähellä minua. Treeni on ihan 
sama kuin kakkosvaiheessa, mutta lisään vä- 
hitellen matkaa niin pitkäksi kuin pystyn niin 
että edelleen saan heitettyä palkkion koiran 
taakse. 


Ole edelleen valmis heittämään heti seuraa- 
va lihapulla kun koira on syönyt edellisen 
ja kääntyy sinua kohti, niin koiran vauhti ei 
kasva vaikka matka kasvaakin. Yksi uusi asia 
kerrallaan! Kun alkaa sujua, voit lisätä vauh- 
tiakin. 


Jos tuntuu että koira ei reagoi käden liikkee- 
seen pidemmältä matkalta, helpota vähän: 
voit esimerkiksi tehdä samaa treeniä kuin 
vaiheessa 1, eli vain heitellä koiraa lihapullilla, 
mutta pidemmältä matkalta. Kun reaktio kä- 
den liikkeeseen on taas välitön, voit kasvattaa 
uudelleen viivettä käden liikkeen ja palkkion 
heittämisen välillä. 


4. VAIHE: PILLIVIHJE 
Jos koulutat pysäytyksen asennoksi seisomi- 
sen, voit lisätä jo pillivihjeen. 


Tee muuten samoja harjoituksia kuin 
aikaisemmissa vaiheissa, mutta sa- 
maan aikaan kuin annat koiralle 
tutun vihjeen (nostat kätesi), pu- 
halla pilliin yksi napakka piip. Täs- 

sä vaiheessa sinun pitää olla hyvin 
varma, että koira todella reagoi heti 
kun nostat kätesi! Et halua yhdistää pilli- 
vihjettä löperöön pysähtymiseen. 


2. VAIHE: 
TESTATAAN PILLIVIHJETTÄ 

Kun olet toistanut muutamia kymmeniä 
kertoja pillin ja käsimerkin yhdistelmää, on 
aika testata, ymmärtääkö koira mitä pysäy- 
tyspilli tarkoittaa. Ota pilli suuhun ja nami 
valmiiksi käteen ja odottele kunnes koira kul- 
kee sinusta poispäin. Valitse sellainen hetki, 
ettei koiralla ole meneillään mitään erityisen 
kiinnostavaa joka vetäisi sitä puoleensa. Pu- 
halla pilliin ja nosta kätesi. Koska koira tietää, 
että pilli tarkoittaa että lihapulla on tulossa, 
se luultavasti kääntyy ja näkee tutun vihjeen 
eli ylhäällä olevan kätesi. Heitä palkkio koi- 
ralle ja ole kovin ylpeä siitä! 


Toista, kunnes koira luotettavasti kääntyy ja 
odottaa namia, kun pilli soi. 


6. VAIHE: YLEISTÄ PILLIVIHJETTÄ 
Yleistä pillivihjettä erilaisiin paikkoihin ja 
vähitellen haastavampiin tilanteisiin. Len- 
kin yhteydessä on helppo tehdä aina silloin 
tällöin pysähdys. Puhalla pilliin kun koira 
on menossa kovempaa vauhtia - onnistui- 
ko heti? Puhalla pilliin kun koira hieman 
nuuskuttelee maata - nousiko pää heti toi- 
veikkaasti? Puhalla pilliin kun avustaja rap- 
suttelee koiraa - kääntyykö koira heti ja ottaa 
kontaktin sinuun palkkion toivossa? Hajusta 
maata namin hajuiseksi, tai jos olet oikein 
varma asiastasi niin sivele maata riistan ha- 
julla, anna koiran nuuskuttaa ihania hajuja 
ja puhalla pilliin - tapahtuiko välitön reaktio 
pilliin edelleen? 


Vieritä tennispalloa pitkin maata ja vapauta 
koira pallon perään, puhalla pilliin - saitko 
yhteyden valitsemaasi koiraan? 


Muista edelleen palkita ruhtinaallisesti, kun 
koira luopuu siitä mitä oli juuri tekemässä ja 
sen sijaan pysähtyy ja ottaa kontaktin! Tässä 
vaiheessa kun ei enää tehdä sarjana toistoa 
toiston perään, voi olla näppärä alkaa palka- 
ta heittämällä koiralle pallo. Monille koirille 
pallo toimii paremmin palkkana varsinkin 
silloin kun on metsästys päällä. 


Tässä kohti kun pillivihje jo toimii ja ei ole 
enää niin oleellista että käsimerkki on joka 
kerta täydellinen, niin narupallokin on käte- 
vä koska se lentää kauemmas. 


- OPETA PILLIPYSÄYTYS LEIKIN KAUTTA - 


Haluan, että pysähdys on nopea ja säpäk- 
kä, eli koira reagoi heti pillin kuultuaan 
ja liike pysähtyy niin pian kuin suinkin 
mekaanisesti on mahdollista. Kun koira ei 
valu metrikaupalla pillin vihellyksen jäl- 
keen, koiran ohjaaminen ohjaustehtävissä 
on paljon helpompaa. — Kotikoirallekin 
pysähtyminen nopeasti vihjeestä on hyvä 
taito, joka tuo turvallisuutta kun koira 
lenkkeilee vapaana? 


7. VAIHE: YHDISTÄ SUUNTAKÄSKYIHIN 
Pillipysäytys ei valmiissa nome-suorituksessa 
ole päätepiste, vaan sitä seuraa aina jatko- 
käsky: suuntakäsky (oikea/vasen/eteen) tai 
lähihakukäsky. Kun olet erikseen opettanut 
koiralle suuntakäskyt, voit alkaa yhdistellä 
pillipysäytystä ja suuntia. Muista, että ei kan- 
nata yhdistellä keskeneräisiä asioita, treenaa 
siis molemmat erikseen vahvoiksi. Muuten 
käy helposti niin, että hyvää pysäytystä seuraa 
huono suunnanotto, koira ei onnistu löytä- 
mään damia, ja vähitellen pysäytyskin alkaa 
kärsiä. 


Sokko-ohjausten yhteydessä saattaa helposti 
käydä niin, että koiraa pysäytetään, ohjataan, 
pysäytetään, ohjataan... ilman että sen *kes- 
tokykyä” niin monelle käskylle on kasvatettu. 
Koiran saa hyvin helposti epävarmaksi, dami 
jää löytymättä, ja pillipysäytysvihje alkaa tar- 
koittaa "pieleen meni”. Treeneissä voi kääntää 
ajatusta niin päin, että tärkeintä ei ole saada 
damia ylös, vaan oleellista on että koiralla säi- 
lyy itseluottamus ja että se iloisesti noudattaa 
ohjaajan antamia neuvoja. Jos siis kokematon 
koira harhautuu linjalta ja pysäytät siksi sen, 
unohda dami ja palkkaa hyvästä pysäytyk- 
sestä heittämällä koiralle palkkio. Älä kuiten- 
kaan turhaan pysäyttele jos koira menee oike- 
aan suuntaan, muuten saat äkkiä koiran joka 
oppii kokeilemaan saisiko palkan jos ilman 
käskyä pysähdyn. 


Tätä voit kasvattaa portaittain eteenpäin; jos 
koira ottaa pysäytyksen, annetun suunnan ja 
uuden pysäytyksen, palkkaa pysäytyksestä. 
Kohta voit kokeilla kestäisikö koira useam- 
man pysäytyksen jo. Kun koira on tarpeeksi 
osaava ja alkaa ohjaajan merkkejä noudatta- 
malla löytää dameja, damin löytäminen tie- 
tysti toimii ihan samalla lailla palkkiona myös 
sitä ennen tapahtuneelle pysäytykselle. 

- OPETA LUOVUTUS KAUNIISTI KÄTEEN - 


Teksti Minsu Rauramo, kuvat Noora Saarikko 


Opera luovutus kauniisti käteEN 


Toimiva esineen luovutus tekee arjesta ja harrastuksista mukavaa. Opeta koirallesi luovutus käsikosketuksen avulla. 


Noutajan kanssa eläessä yksi useimmin tarvittu taito on iloinen ja toi- 
miva esineen luovutus ihmiselle. Useimmat noutajat etsivät itselleen 
jotain kannettavaa joka tapauksessa, joten varastetut hanskat ja pus- 
kasta löydetyt pallot on hyvä saada nätisti talteen. Metsästystilanteessa 
riistan tehokkaan talteen saamisen perusedellytys on, että riista tulee 
ohjaajalle käteen. Myös metsästyskokeissa arvostetaan korkealle riistan 
tuomista käteen asti, ja koemuodosta ja luokasta riippuen riistan tai 
damin tiputtaminen on jopa hylkäävä virhe. 


Hyvä luovutus on kaiken noutotreenaamisen pohja. Kun koiralle on 
selkeää, mitä sen pitää noutoesineellä tehdä (eli tuoda käteen), kaik- 
ki sitä edeltävät vaiheet (markkeeraus, haku, jälki tai linja) ovat käy- 
tännössä vain keinoja päästä luovuttamaan esine ohjaajalle: jotta saan 
luovutettua esineen, minun pitää ensin löytää se, tarttua siihen, kii- 
reesti kantaa se ohjaajalle ja laittaa se huolella ohjaajan käteen. Tree- 
naamisesta tulee mukavaa, kun voi luottaa siihen että luovutus toimii. 
Mikään ei ole tylsempää kuin että koira on juuri ylittänyt itsensä, vaik- 
kapa muistanut täydellisesti vaikean markkeerauksen paikan ja saanut 
damin ylös, ja sitten ohjaaja on koiraansa tyytymätön kun luovutus 
menee pieleen. 


Minulle täydellinen luovutus on sellainen, jossa koira on se aktiivinen 
osapuoli, joka pitää huolta että noutoesine päätyy tukevasti ohjaajan 
käteen, ja ohjaajan homma on vain tarjota käsi mihin koira voi lait- 
taa esineen. En halua nähdä pienintäkään välttelyä tai väistelyä, vaan 
iloisen, halukkaan ilmeen. Haluan että koira on aivan lähellä edessäni, 
jotta minun ei tarvitse kurotella. Haluan, että koira ojentaa minulle da- 
mia ylöspäin, kuono yläviistoon. Siten ennaltaehkäisen myös riistojen 
pudottelua: etenkin painavammat riistat tippuvat helposti, jos koiran 
pää on yhtään alaviistoon. Makuasia on, luovuttaako koira istuen vai 
seisten. Itse teen pohjia istumiseen, koska silloin saan luovutustilan- 
teen rauhallisemmaksi, mutta loppujen lopuksi valitsen sen, joka sille 
koiralle tuntuu helpommalta. 


Moni noutaja tuo mielellään esineet ihmiselle, ja voi olla että olet siinä 
onnellisessa asemassa, että asiaa ei tarvitse juurikaan harjoitella. Mut- 

ta mitä jos homma ei toimikaan, ja koira tiputtelee noutoesinettä jal- 
koihin, tai jopa väistelee käsiä tai ei tule luokse noutoesineen kanssa? 
Tässä kohtaa kannattaa laittaa varsinainen noutoharjoittelu tauolle, ja 
keskittyä saamaan aikaan sujuva ja iloinen luovutus. 


Jos luoksetulo ei ole kunnossa, noudostakaan ei oikein tule mitään. 
Harjoittele siis paljon luoksetuloa. Luovutuksen harjoittelua auttaa, jos 
luoksetulon kriteeri on olla ihan ihmisen lähellä; metrin päästä on hiu- 
kan hankala luovuttaa, joten treenaa luoksetulo niin, että koira tulee 
melkein iholle. 


Jotta koira voi luovuttaa esineen ihmiselle, sen pitää tietysti ensin ha- 
luta tarttua esineeseen ja kantaa sitä. Useimmille flateille tämä tulee 
aivan luonnostaan. Joskus kuitenkin pitää tehdä hiukan hommia asian 
eteen, siitä lisää seuraavassa jutussa. Oletetaan nyt, että koira mielel- 
lään tarttuu damiin. Silloin meidän tehtävänämme on vain olla aina 
tyytyväinen koiraan kun sillä on esine suussa. Älä toru noutajaasi, jos 
se on varastanut jotain, vaan opeta mieluummin koira antamaan kiel- 
letty esine pois, ja siivoa jatkossa kielletyt esineet koiran ulottumatto- 
miin. 


Jotta saisimme luovutuksen käteen asti, koiralla pitää olla oletus, että 
ihmisen lähellä on mukava olla esine suussa. Pidä huoli, ettei sinusta 
tule ankeuttajaa, joka aina vie kaiken kivan koiralta pois! Kehu siis koi- 
raa vuolaasti, kun sillä on esine suussa ja se esittelee sinulle löytämään- 
sä aarretta. Älä ole kiinnostunut esineestä alkuun ollenkaan, huomioi 
vain upea esinettä kantava koirasi. Se tekee juuri sitä mihin se on ja- 
lostettu, eli kantaa asioita! Jos koirallasi on luottamus siihen, että se 
voi pyöriä jaloissasi esinettä kantaen ilman, että se joka kerta menettää 
sen, luovutuksen harjoitteleminen on helppoa. 


Pikkupennun kanssa tämä ajatus on nopea ajaa sisään, kun pennulla 
ei ole mitään ennakko-oletuksia ihmisen kanssa toimimisesta. Jos saat 
itsesi kiinni ankeuttamisesta ja vahinko on jo tapahtunut, älä vaivu 


epätoivoon — tarvitset vain pidemmän ajan, jotta pankkitili saadaan 
miinukselta plussan puolelle. 


Mitäs sitten, kun luovutusta ei ole vielä ehditty treenata kuntoon, ja silti 
pitäisi saada koiralta jotain suusta pois ilman, että asia menee riitelyk- 
si? Tässä kohtaa käytän vanhaa kunnon harhautustekniikkaa: houkut- 
telen koiraa mukaani kulkemalla poispäin koirasta, ja kun koira tulee 
lähistölle, tiputan koiran nenän eteen pari namia, jolloin koira tiputtaa 
esineen maahan (olettaen että namit ovat tarpeeksi hyviä!), ja sitten 
heitän vielä pari namia vähän kauemmas. Kun koira on hakemassa na- 
meja, sujautan esineen taskuun. Yritän hoitaa homman niin, että koira 
ei näkisi että otan esineen, vaan esine on vain maagisesti kadonnut sillä 
välin kun koira on keräilemässä namejaan. Teen kaikkeni, että en saisi 
ankeuttajan leimaa ja että esineen poistuminen ei mitenkään liittyisi 
minuun. Jos koira ei ole nameista kiinnostunut, yhtä hyvin voin vaih- 
taa esineen johonkin sallittuun, vaikka tennispalloon. 


KÄDET, MERIROSVOSEKTORI VAI PARAS PAIKKA? 

Hyvin tyypillinen ongelma on, että noutoharjoittelussa on tullut vähän 
harpottua eteenpäin, ja ohjaaja herkästi alkaa kurotella noutoesinet- 
tä koiran suusta, tai arkielämässä otetaan puoliväkisin asioita koiralta 
suusta pois. Hyvin nopeasti saamme tällä tavoin opetettua koiralle, että 
ihmisen kädet ovat ikävä asia. Fiksuna koirana flatti nopeasti oppii, 
että järkevin strategia on pysytellä riittävän kaukana käsistä, vähintään 
vähän kääntää päätä pois käsien ulottuvilta, tai suorittaa näyttävä ohi- 
viuhahdus sen sijaan, että tulisi esineen kanssa ihmisen lähelle. 


Meidän tehtävämme on rakentaa koiralle mieluummin mielikuva, että 
kädet ovat mahtava juttu ja niiden lähelle kannattaa hakeutua, ja käsien 
lähellä kannattaa rauhassa pysyä. Rakennan koiralle ison odotusarvon 
käsiini useammalla eri tavalla, ensin aivan ilman esinettä. 


ENSIMMÄINEN VAIHE: KÄMMENESTÄ KASVAA NAMEJA 
Aivopesu alkakoon: ihmisen käsien lähellä on maailman kannattavinta 
olla! Ota toiseen nyrkkiin nameja, ja avaa toinen kämmenesi eteesi. 
Laita nyrkistä yksi nami kerrallaan avoimelle kämmenellesi. Koiran ei 
tarvitse tehdä muuta kuin syödä nameja. Ole antelias ja palkkaa ai- 
van sarjatulella, niin että koiralla ei olisi mitään syytä lähteä pois, vaan 
koiran kuono olisi kiinni kädessäsi koko ajan. Tätä on hyvä harjoitella 
kuurina, ja voit vaikka tarjoilla parin viikon ajan koiran kaikki ruoat 
tällä tavoin. Ruokakuppi saa kerätä pölyä! 


Mieti jo tässä vaiheessa, miltä lopputulos näyttää. Parasta on, jos koi- 
ra ojentaa sinulle damia ylöspäin, kuono yläviistoon. Yleensä varmin 
tapa saada luovutus käteen asti on kun koira on edessäsi aivan lähellä. 
Pidä siis kämmentäsi sellaisessa paikassa, että kun koira syö, koiran 
pää on siinä asennossa mikä olisi ideaali luovutusasento. Jos pidät rys- 
tyset kiinni omassa vartalossasi, et pääse vahingossakaan "auttamaan” 
koiraa kurottelemalla koiraan päin, vaan opetat sille että on tosi hyvä 
olla ihan lähellä. Testaile missä on paras käden paikka sinulle ja koiral- 
lesi — tämä riippuu omasta pituudestasi ja koirasi koosta. Ison uroksen 
kanssa saattaa olla, että ideaali käden paikka on jossain navan kohdilla, 
pennun tai pienikokoisen koiran kanssa voi olla että kätesi on suorana, 
rystyset kiinni etureidessä, ja joudut ehkä vielä taivuttamaan polviasi, 
jotta koira yltää syömään hyppimättä. Voi olla, että asento ei ole sinulle 
se kaikkein mukavin ja joudut pitämään kyynärvartta vähän omitui- 
sessa kulmassa, mutta pyri silti alkuun saamaan aikaan "täydellinen 
sijainti” — on helpompaa sitten myöhemmin vähän antaa löysää kuin 
korjailla liian väljää luovutuspaikkaa. Kun olet löytänyt hyvän sijainnin 
kädellesi, paina mieleesi missä kätesi on silloin, niin sinun on helppo 
toistaa sama paikka joka harjoittelukerralla. 


Harjoittele jo tässä, ettet koskaan kumarru koiran päälle, vaan pidät 
selkäsi suorassa! Useimmat koirat luonnostaan väistävät päälle kumar- 
tuvaa ihmistä, eivätkä mielellään silloin tule lähelle. Katso peilistä tai 
ota videota, niin näet mitä oikeasti teet. 


- OPETA LUOVUTUS KAUNIISTI KÄTEEN - 


"Tyypillinen ongelma on, että ohjaaja herkästi alkaa kurotella 
noutoesinettä koiran suusta, tai arkielämässä otetaan puoliväki- 
sin asioita koiralta suusta pois. Tällä tavoin saamme opetettua 
koiralle, että ihmisen kädet ovat ikävä asia. Fiksuna koirana flatti 
nopeasti oppii, että järkevin strategia on pysytellä riittävän kau- 
kana käsistä, vähintään vähän kääntää päätä pois käsien ulottu- 
vilta, tai suorittaa näyttävä ohiviuhahdus sen sijaan, että tulisi 
esineen kanssa ihmisen lähelle. 


Voit jo tässä harjoituksessa opettaa koiraa myös seuraamaan käsiäsi. 
Peruuta hitaasti taaksepäin samalla kun syötät koiraa avoimeen käm- 
meneesi edessäsi. Voit myöhemmin käyttää peruuttamista apuna *ve- 
tämään” koiraa luoksesi sen palauttaessa. 


TOINEN VAIHE: KÄSIKOSKETUS 

Itse opetan luovutuksen käsikosketuksen kautta, eli opetan koiraa 
tökkäämään avointa kämmentäni kuonolla, kun koiralla on noutoesi- 
ne suussa. Tällä tavoin saan siirrettyä vastuun luovutuksesta koiralle: 
on sinun hommasi laittaa esine minun käteeni, eikä minun hommani 
ottaa sitä pois sinulta. Aloita käsikosketuksen harjoittelu ensin ihan 
ilman noutoesinettä. Tämäkin harjoitus muuttaa koiran mielikuvaa 
käsistä: käsi on mahdollisuus, ei uhka! 


Ota toiseen nyrkkiisi muutamia nameja. Kun koira on edessäsi, avaa 
toisen käden kämmen koiran edessä. Edellisessä harjoituksessa lata- 
simme jo arvoa käsiin, joten luultavasti koirasi on positiivisen utelias 
käden ilmestyessä näkyviin, ja tulee tutkimaan sitä. Kun koira osoittaa 
mitään mielenkiintoa kämmentä kohtaan (katsoo sitä, liikuttaa pää- 
tään sitä kohti tai koskettaa sitä), merkitse oikea käytös naksulla tai 
kehusanalla ja palkkaa koira. 


Alkuun kannattaa viedä käsi välissä selän taakse ja tuoda se sieltä uu- 
delleen näyttävästi esiin, koska uutuusarvo yleensä nostaa koiran mie- 
lenkiintoa ja saamme halutun käytöksen esiin. Pidä huolta, että koira 
koskee kättä eikä käsi koiraa, malta siis mielesi, anna koiran oppia älä- 
kä tee koiran puolesta! 


Kannattaa pitää sormet selkeästi ojennettuna auki, jotta koira tule- 
vaisuudessa erottaa milloin haluat että koira tökkää käteesi ja milloin 
muuten vaan olet rapsuttamassa koiraa leuan alta. 


Kun homma alkaa sujua, voit pitää kättäsi koko ajan esillä ja antaa koi- 
ran tökätä uudelleen heti kun se on syönyt edellisen palkkansa. Tark- 
kaile, koskeeko koira heti kättä uudelleen kun se on nielaissut namin- 
sa. Käsikosketuskäytöksen pitää olla tosi vahva ja sujuva, jotta siitä on 
apua luovutuksessa! Vähitellen voit jättää palkkaamatta hentoisimpia 
kosketuksia, ja lähteä vahvistamaan (eli merkkaamaan ja palkkaa- 
maan) vain voimakkaampia kosketuksia. 


Kun koira paukuttaa sujuvasti kuonolla käteen, ala vaihdella käsikoh- 
teen paikkaa, niin että koira todella ymmärtää että oleellista on kos- 
kea käteen, missä tahansa käsi on. Harjoittele kuitenkin paljon käteen 
koskemista niin, että käsi on juuri siinä paikassa johon luovutuksen 
jatkossa haluat, jotta se paikka säilyy koiran mielessä vahvana ja ar- 
vokkaana! 


Perusteellisempi juttu käsikosketuksen opettamisesta ja monista erilai- 
sista käyttökohteista sille löytyy Flattiviestistä 2/2020, jonka voit lukea 
Flattiviestin arkistosta www.flatti.net/flattiviesti/flattiviestien-arkisto. 


KOLMAS VAIHE: LISÄÄ ESINE 
Kun käsikosketus on vahva, kuvioon vain lisätään mukaan esine. Toki 
helpommin sanottu kuin tehty, joten varaudu pieneen kaaokseen alku- 
vaiheessa — se menee kyllä ohi jos perusteet on tehty huolella. 

- OPETA LUOVUTUS KAUNIISTI KÄTEEN - 


Varaa taskuusi helposti saataville joku helposti pidettävä esine, lelu tai 
dami. Aloita harjoitus muistuttamalla käsikosketuksesta, eli tee muu- 
tama toisto pelkkää käsikosketusta ilman esinettä. Jos homma sujuu 
hyvin, anna koiran syödä palkkanaminsa, ja heti perään tarjoa sille 
esinettä. Kun koira tarttuu esineeseen, tuo näyttävästi avoin kämme- 
nesi esiin. Jos koira tekee mitään käsikosketusta muistuttavaa, merk- 
kaa oikea käytös (naksulla tai kehusanalla) ja palkkaa koira! Fi kannata 
vaatia yhtä täydellisiä käsikosketuksia kuin ilman esinettä. Nyt pitäisi 
saada koiran piuhat yhdistettyä, että esineenkin kanssa voi koskea kä- 
teen, joten mikä tahansa sinnepäin alkuun on hyvä. 


Muutaman kerran voit merkata ja palkata hyvästä yrityksestä vaikka 
koira tiputtaisi esineen ennen kuin se koskee käteen, mutta hyvin no- 
peasti odota, että esine pysyisi suussa kun koira koskee kättäsi edes hie- 
man. Valitse käden sijainniksi se, jonka arvelet olevan koiralle kaikkein 
helpoin — nyt ei kannata yrittää mitään maksimisuoritusta mihin pitää 
kurottaa, kun vaikeusaste tulee esineestä. 


Tässä vaiheessa en vielä ollenkaan yritä saada esinettä itse otettua kiin- 
ni, vaan annan esineen vain pudota, eli yritän edelleen selittää koiralle, 
että minähän en lainkaan siis ole kiinnostunut tuosta aarteestasi, vaan 
tämä on vain tällainen esineellä-käteen-tökkimis-leikki. Oikeastaan 
jopa haluan että koira pudottaa esineen kuullessaan merkkauksen: sil- 
loin tiedän, että minulla on hallussani jotain, mihin koira on valmis 
vaihtamaan aarteensa. Ja jos ei ole, silloin pitää tarkistaa palkkion laatu. 
Koiralle pitää saada aikaan mielikuva, että luovuttaminen on erittäin 
kannattavaa toimintaa, ja tässä vaiheessa helppo tapa saada ajatus läpi 
on käyttää niin hyviä palkkioita että koira mielellään antaa esineen. 


Kun koira on syönyt palkkansa, se luultavasti nostaa maahan pudon- 
neen damin jaloistasi. Silloin tuo taas avoin kämmenesi käsikohteeksi, 
ja anna koiran koskea käteesi. Vähitellen nosta rimaa ja merkkaa ja 
palkkaa vain niin hyvät kosketukset, että olisit voinut ottaa esineen, jos 
olisit halunnut. 


Lopeta harjoitus harhauttamalla koira pois esineeltä, eli heitä muutama 
nami lattialle ja kerää esine pois kun koira ei näe. Näin harjoituksen 
loppuunkaan ei tule ankeuttajavivahdetta, vaan kaikki oli pelkkää leik- 
kiä ja laulua vain. Teen tätä usein myös sohvalla istuen. Se kätevästi 
poistaa minulta mahdollisuuden lähteä kovasti kurottelemaan esineen 
perään, ja on muuten vain mukavaa ajanvietettä television katsomisen 
sijaan. 
NEIJÄS VAIHE: OTA-ANNA-LEIKKI 

Kun koira osaa sujuvasti tökkiä esineellä käteen, on aika alkaa ottaa 
esinettä vastaan koiralta. Kun koira tökkää esineellä käteen niin hyvin, 
että voin vain sulkea käteni ja esine on minulla, merkkaan hyvän tök- 
käisyn, otan esineestä kiinni, ja palkkaan koiran. 


Jos koulutettava tapaus on paatunut omija, saatan vielä tässäkin vai- 
heessa antaa esineen heti pudota kädestäni uudelleen lattialle, ja an- 
nan koiran nostaa ja antaa sen uudelleen. Ideana on edelleen, että ei, 
ei minua tuo esine kiinnosta, en oikeastaan halua pitää sitä itselläni 
ollenkaan. 


Vähitellen kuitenkin alan pitää esineen välillä kädessäni, ja heti kun 
koira on syönyt palkkansa, annan sille luvan ottaa esineen kädestäni, 
tai laitan esineen maahan ja annan koiran poimia sen uudelleen. Tässä 
kohti voi usein jopa jättää palkkaamatta namilla: palkkana alkaa toimia 
se, että koira saa luvan tarttua esineeseen uudelleen. Mikään ei tietysti 
estä tuplapalkkaamasta, eli nami + lupa ottaa uudelleen. 


Sitten kun luovutusta sovelletaan noutotreeneissä, niin ihan samalla 
tavoin seuraava nouto alkaa toimia vahvisteena: kun tuot minulle nä- 
tisti tuon damin, niin pääset seuraavaan noutoon. Kun homma alkaa 
toimia, tätä voi ja todellakin kannattaa käyttää hyväksi! Noutamaan 
pääseminen on se paras palkka noutajalle. 

VIIDES VAIHE: LISÄÄ VIHJEET 

Kun koira tuo sujuvasti esineitä käteeni ja saan niistä kiinni vain sul- 
kemalla käteni, alan nimetä luovutusta. Merkkauksen sijaan alan sa- 
noa haluamani vihjeen, vaikkapa Kiitos”. Eli opetan koiralle että tämä 
*tökkää käteen niin kovaa, että ohjaaja ehtii laittaa sormet esineen 
ympärille ja irrota” on nimeltään "Kiitos". Fi ole sinänsä välttämätöntä 
edes opettaa mitään sanallista vihjettä, varsinainen luovutusvihje on 
avoin kämmeneni. 


Jos koiralla on entuudestaan ollut jo luovutukselle vihje, mieti mitä se 
koiralle tarkoittaa. Jos luovutus on ollut ikävä tilanne koiralle, kannat- 
taa valita jokin uusi sana nyt kun kouluttaa luovutuksen uudelleen, et- 
tei saa vanhaa painolastia vihjeen mukana. 


Voit myös nimetä noutoa: juuri kun koira poimii esineen lattialta, sano 
noutovihjeesi, vaikka Nouda”. Noutomatkalla ei ole nimeämisen kan- 
nalta merkitystä, jos ajattelee että "Nouda” tarkoittaa *tartu tuohon 
esineeseen, jonka sijainnin tiedät”. Nyt vain esine on ihan lähellä, joten 
pystyy nopeasti opettamaan koiralle vihjeen, kun voi tehdä kymmenen 
toistoa muutamaan minuuttiin. Tässäkin kannattaa miettiä, ottaako 
uusi vihje, vai voiko vain vahvistaa vanhaa. 


ONGELMANRATKAISUA: 

KOIRA SYLKÄISEE ESINEEN NAMIA ODOTTAESSAAN 
Tyypillinen sudenkuoppa tällä tekniikalla luovutusta treenatessa on, 
että koira odottaa niin paljon palkkanamia, että sylkäisee esineen suus- 
taan ennen kuin on laittanut esineen käteen asti. Esine suussa on näet 
hankala syödä, joten on ihan loogista, että koira vähän ennakoi namin 
syömistä ja tyhjentää suunsa esineestä. Meidän hommamme on vain 
tehdä selväksi, että tällä lailla ei sitä namia ansaitse. 


Älä kiinnitä mitään huomiota jos koira sylkäisee esineen, odota vaan 
että koira nostaa esineen uudelleen ja antaa sen, ja palkkaa vain oikeas- 
ta käytöksestä. Älä maksa säälistä, vaan vain kelpo suorituksista! Voit 
helpottaa tehtävää alkuun niin että pidät namit poissa näkyvistä (tas- 
kussa vaikkapa), niin houkutus ei kasva yhtä suureksi kuin että namit 
olisivat valmiina nyrkissäsi. 


Usein kuitenkin parhaimman ymmärryksen saa rakennettua kään- 
teispsykologian kautta. Opetan koiralle, että esiin tuleva nami tarkoit- 
taa, että esineestä pitää pitää huolella kiinni. Ota toiseen käteen nami. 
Anna koiran poimia esine kuten ennenkin, mutta luovutuskäden esit- 
tämisen sijasta näytäkin koiralle namikättäsi. Jos koira malttaa pitää 
esineestä kiinni, esitä heti luovutuskätesi ja anna koiran luovuttaa, ja 
pistä isot bileet pystyyn! Jos homma sujuu, vaikeuta vähitellen, kunnes 
pystyt vaikka heiluttelemaan nakkia koiran nenän edessä ja koira pitää 
esineestä kiinni ja odottaa luovutuskäden ilmaantumista. 


Tässä kannattaa alkuun vähän pelata palkkion arvolla niin että "hou- 
kutusnami? on vähäarvoinen, tylsä kuivanappula vaikkapa, ja varsi- 
nainen palkkio on jotain aivan huikeaa (maksamakkara toimii lähes 
kaikille). 


Jos koira tiputtaa esineen kun namikäsi tulee esiin, vie heti namikä- 
si selkäsi taakse (ja jos ehdit jo näyttää luovutuskättä, vie sekin pois 
koska koiralla ei ole suussa mitään luovutettavaa sillä hetkellä). Odota 
että koira poimii esineen uudelleen ja tuo namikäsi esiin vähemmän 
houkuttelevasti kuin edellisellä kerralla, jotta koira onnistuisi. Jos koi- 
ra pystyy vastustamaan houkutusta sekunnin murto-osankin, näytä 
luovutuskäsi ja anna koiran luovuttaa. Voi olla, että joudut toistamaan 
tätä muutaman kerran jotta homma onnistuu. Jos näyttää siltä että 
tehtävä on liian vaikea, palaa harjoittelemaan vielä luovutusta ilman 
namihäiriötä. Lisäksi sinun kannattaa harjoitella namista luopumista 
ihan erikseen. 


- OPETA LUOVUTUS KAUNIISTI KÄTEEN - 

- HYVÄT PERUSTAIDOT YHTEISTYÖN PERUSTA - 


Hyvät pERUSTAIdot 


Teksti Camilla Leijona 


TOIMIVAN YHTEISTYÖN DERUSTA 


Kun otamme koiran, oletamme sen tuovan iloa elämäämme. Toivomme koiran olevan tottelevainen ja kuulolla. On 


kuitenkin asioita, jotka opettamalla yhteiselosta ja yhteistyöstä tulee huomattavasti miellyttävämpää. Tällaisia ovat 


arkielämässä mm. luoksetulo, odottaminen ja hyvä hihnakäytös. Näiden lisäksi on asioita, jotka osaamalla muiden 


asioiden opettaminen koiralle on huomattavasti helpompaa. Artikkelissa kerrotut asiat ovat sellaisia, joilla rakenne- 


taan yhteistyötä, motivaatiota, sopivaa viretilaa, mielenhallintaa ja kykyä pystyä toiminaan myös häiriöissä. 


KONTAKTI 
Kontakti ohjaajaan on ensimmäisiä perus- 
asioita, joita koiralle kannattaa opettaa. Pen- 
tu tarkkailee luontaisesti ihmisiä, ja sitä on 
helppoa hyödyntää. 


Kontakti tarkoittaa, että koira itsenäisesti 
tarkkailee ohjaajaansa, ja se on hyvä opettaa 
myös pyynnöstä. 


Ilman, että koira on meistä kiinnostunut, 
sen kouluttaminen on huomattavasti haasta- 
vampaa. Kuvittele vaikkapa istuvasti kaverisi 
kanssa kahvilla. Kaverisi koko ajan katselee 
viereisiin pöytiin, seurailee muiden keskus- 
teluja ja tarjoilijoiden puuhaamista. Vähän 
väliä kaverisi katselee kelloa ja kurkkii ulko- 
ovea. Tällöin kaverisi tuskin on ”kuulolla”. 

Sama on koiran kanssa, joka katselee muu- 
alle ja lähes välttelee ohjaajaan katsomista. 


OMAN KOIRAN TUNTEMINEN 
JA OIKEANLAINEN PALKITSEMINEN 

Koirat ovat yksilöitä. Toiset ovat ahneempia 
ja toiset vilkkaampia, ja myös saman rotuisia 
koiria kiinnostavat eri asiat. Joku flatti saat- 
taa olla kovin kiinnostunut haistelemaan ul- 
kona kaikkea mahdollista, joku on kiinnos- 
tuneempi toisten koirien seurasta, ja jollekin 
lasten kanssa leikkiminen on parasta. 


Myös leikkitapa vaihtelee. Toiset koirat ra- 
kastavat pallon perässä juoksemista, ja toiset 
nauttivat vetoleikeistä. Osalle koirista ohjaa- 
jalta saatava huomio, leikki ja rapsutukset 
ovat parasta, minkä koira tietää. Mitä suu- 


remman repertuaarin erilaisia palkkiota koi- 


ralleen saa, sitä helpompi koiraa on opettaa. 


Koiran peruskoulutuksessa arjen palkkioita 
kannattaakin reilusti hyödyntää. Esimer- 
kiksi lupa tulla autosta ulos heltiää rauhoit- 
tumalla ja ottamalla kontaktia ohjaajaan. 
Leikkimään pääsee, kun on ensin malttanut 
hetken istua jne. Tarkkaile siis koiraasi ja 
opettele, mistä juuri sinun koirasi pitää. Ei 
ole ollenkaan huono asia listata niitä. 


Älä jää palkitsemisessa kiinni yhteen tapaan. 
Esimerkiksi namipalkkauksessa koira voi 
saada palkkion kädestä, mutta myös pienen 
jahtauksen jälkeen, heitettynä, kopiksi, etä- 
palkkiona (koira saa juosta palkkiolle), na- 
midamin sisästä kaivaen jne. 


OIKEAN TOIMINNAN 

MERKITSEMINEN 
Koiralle kannattaa opettaa merkkiääni tai 
merkkisana sille hetkelle, kun koira tekee 
oikein, ja palkkio on tulossa. Tämä helpot- 
taa koiran kouluttamista, sillä koiran on 
helpompi tarkasti ymmärtää, mitä siltä ha- 
luamme. 


Koiran erilaisille viretiloille voi myös opet- 
taa erilaiset palkkiota merkitsevät äänet. 
Esimerkiksi kun haluamme koiran olevan 
rauhassa, merkkisana voi olla rauhallises- 
ti sanottu ”joo; kun taas innokas ”jes” voi 
viitata namipalkkioon, ja lelupalkkaan viit- 
taa korkeimman viretilan merkki ”zip”. 
Tämä vaatii myös ohjaajalta hieman harjoit- 
telua. 


OHJAAJAN KANSSA YHDESSÄ 

TEKEMINEN 
Meidän tulee olla paitsi johdonmukaisia 
koiran silmissä, myös mielenkiintoisia. Len- 
kistä toiseen kännykällä oleva ohjaaja tuskin 
jaksaa yhtäkään koiraa kauaa kiinnostaa. 
Ohjaajan kuuntelusta tuleekin tehdä kannat- 
tavaa. Ohjaaja on ikään kuin mahdollistaja, 
joka tarjoaa erilaisia mukavia asioita koi- 
ran elämään. Kun koira haluaa olla yhdessä 
omistajansa kanssa, luoksetulo tulee lähes 
ilmaiseksi. 


LUOPUMINEN 

Luopuminen tarkoittaa, että koira jättää jon- 
kin itseään kiinnostavan asian. Se voi olla 
suuhun laitettavat asiat kuten pupun papa- 
nat, räkäpaperit tai omenan raato. Suuhun 
laitettavien lisäksi se voi olla myös polku- 
pyörät, lenkkeilijät tai autot. Jokainen koira 
tarvitsee kykyä luopua asioista. 


Aivan perusluopuminen on jo se, että koira 
opetetaan ottamaan namit kauniisti kädes- 
tä. Tehtävän opettaminen on helppoa. Ota 
nyrkkiisi nameja, jotka koira haluaa ja tie- 
tää nyrkin sisällä olevan. Kun koira lopettaa 
käden raapimisen ja suulla hamuamisen ja 
peruuttaa kuonoaan taaksepäin pari senttiä, 
merkitse hetki ”jes”, avaa käsi ja anna koiran 
syödä nami. ”Jes” tulee sanoa tarkalleen sillä 
hetkellä, kun koira peruuttaa nenäänsä edes 
hieman. Koira oppii nopeasti, ettei raapi- 
malla ja kättä puremalla saa herkkuja. 


Hiljalleen koiraa voi leikittää kädessä ole- 
valla namilla (koira saa siis jahdata kättä), 
käsi pysähtyy ja heti, kun koira peruuttaa 
nenäänsä, ”jes” ja koira saa avatusta kädestä 
palkkion. Koira siis saa palkkion luopumalla 
sen saamisen yrittämisestä. 


Luopuminen tarkoittaa myös jonkin asi- 
an jättämistä. ”Jätä” onkin sitten jo eri asia. 

”Jätä tarkoittaa, että se mikä pyydetään 
jättämään, todellakin jätetään, eikä sitä seu- 
raa hetken päästä ottaminen. Esimerkkeinä 
vaikkapa ihmisen ulosteet, oksennukset jne., 
joita koira mielellään monesti pistelisi pos- 
keensa. 


MALITI 

Maltti tarkoittaa itsehillintää. Jokainen koira 
tarvitsee malttia. Paikalla oleminen ja odot- 
taminen ovat malttia vaativia tehtäviä. Mitä 
enemmän koira haluaa tehdä jotakin ja jou- 
tuu tuota odottamaan, sitä enemmän malt- 
tia se koiralta vaatii. Jos koira esimerkiksi 
haluaisi lähteä noutoon, mutta onkin kave- 
rikoiran vuoro, koira joutuu malttamaan ha- 
lunsa. Tätä taitoa kannattaa harjoituttaa jo 
pennusta alkaen. 


RAUHOITTUMINEN 
Rauhoittuminen tarkoittaa kykyä laskea vi- 
retilaa tehtävien välissä silloin, kun ei tarvit- 
se olla täydessä valmiustilassa. Koiralle voi 
opettaa rauhoittumisalustan eli alustan, jon- 
ka päälle koira käy makuulle ja rauhoittu- 
maan tehtävien välissä. Olennaista on, ettei 
koira ”suorita” rauhoittumista vaan on rento. 


Rauhoittuminen auttaa koiraa paitsi op- 
pimaan, myös jaksamaan niin treeneissä, 
kokeissa kuin metsästyksessä. Tehtävän voi 
opettaa myös vihjesanalle, kun koira on op- 
pinut käytöksen alustan avulla. 


TARKKAAVAISUUS 
JA KESKITTYMINEN 
Tarkkaavaisuus tarkoittaa kykyä pitää yllä 
huomiota tärkeään asiaan. Tätä ominaisuut- 
ta pystyy harjoittamaan. Koiralle voi myös 
opettaa vihjesanan / eleen tilanteeseen, jossa 
koiran halutaan olevan tarkkaavainen. 


VAPAUTTAMINEN 
Myös vapautussana kannattaa opettaa. ”Va- 
paa” tarkoittaa, että koira saa lopettaa teke- 
misen. Esimerkiksi ”jes, vapaa”: koira saa 
juosta palkkiolle, ja ”vapaa”: lähteä kirmaa- 
maan kavereiden kanssa. 


VIRETILA 
Kannattaa myös muistaa, että viretila, joka 
koiralla on uutta tehtävää opetellessa, liittyy 
tehtävään mukaan. 


Kun siis haluamme opettaa nopeita luok- 
setuloja, kannattaa koiran olla virkeä ja in- 
nokas. Sen sijaan paikalla oloa opetettaessa 
on syytä aloittaa tilanteessa, jossa koira on 
valmiiksi väsynyt, esim. lenkin jälkeen. Kun 
koira jo osaa, voidaan tehdä harjoituksia, 
jossa koiran viretilaa muutellaan korkeas- 
ta matalaan. Tällöin koiran tulee oppia itse 
säätelemään omaa viretilaansa. 


"Ohjaajan tulee olla koiran 
silmissä paitsi johdonmukainen, 


myös mielenkiintoinen. Ohjaajan 


kuuntelusta tulee tehdä koiralle 
kannattavaa. Kun koira haluaa 
olla yhdessä omistajansa kanssa, 
luoksetulo tulee lähes ilmaiseksi. 


Koira oppii liittämään tunnetiloja myös 
paikkoihin ja toimintoihin. Tämä tarkoittaa 
kaikkea innostuksen ja inhotuksen välillä. 
Mieti siis valmiiksi, millaisessa tunnetilassa 
haluat koirasi eri paikoissa ja tehtävissä ole- 
van. 


Myös harjoituksen tuoma viretila jää koiran 
mieleen. Esimerkiksi jahtausleikit saattavat 
jättää koiran hyvinkin korkeille kierroksil- 
le. Tämä saattaa näkyä ensin koiran hieman 
levottomana käytöksenä treenien jälkeen. 
Seuraavana kertana koiran korkeampana 
viretilana ja toistuessaan haukkumisena ja 
vinkumisena. 


Rauhoittuminen tarkoittaa kykyä 
laskea viretilaa tehtävien välissä 
silloin, kun ei tarvitse olla täydessä 
valmiustilassa. Koiralle voi opettaa 
rauhoittumisalustan eli alustan, 


jonka päälle koira käy makuulle ja 


rauhoittumaan tehtävien välissä. 
Olennaista on, ettei koira ”suorita” 
rauhoittumista vaan on rento. 


Tämä ei tarkoita, että palloleikkejä ei kos- 
kaan saisi leikkiä koiran kanssa, vaan sitä, 
että niitä ei tulisi tehdä jatkuvasti tai aina- 
kaan ilman tietoista rauhoittumista treenin 
lopuksi. Tämä toisaalta tarkoittaa myös sitä, 
että noutoja ei pitäisi käyttää koiran ainoa- 
na lenkittämis- ja aktivointimuotona, vaan 
tarjota vastapariksi esimerkiksi rauhallisia 
pitkäkestoisia lenkkejä ja haisteluun liittyviä 
tehtäviä. 


Positiivista näissä kaikissa asioissa on, että 
niitä voi opetella, ja opettaa läpi koiran iän. 


- Camilla Leijona 

- KOIRAN VIRETILA — 


KOoiRAN ViReTIIA 


Ei tästä mitään tule 

Muiden koirat ovat treeneissä rauhallisia ja 
käyttäytyvät mallikelpoisesti. Koirasi vin- 
kuu, haukkuu, läähättää, hyppii ja pyörii tai 
haistelee vain maata ja on niin kuin ei kuu- 
lisi yhtään mitään. Tuntuu, että muut katso- 
vat sinua joko paheksuen tai säälien. Hiki 
virtaa otsalla, ärsyttää ja tekee mieli jäädä 
kotiin, ennemmin kuin lähteä nolaamaan 
itsensä muiden silmien alle. 


Mistä on kyse? 

Koirien kohdalla puhutaan usein viretilas- 
ta. Mitä vire sitten tarkoittaa? Vire sanana 
määritellään draivina, fiiliksenä, henkisenä 
tai fyysisenä tilana. Viretila on siis melko 
epämääräinen sana sisällöltään ja jos joku 
sanoo, että koiran viretila on väärä, mitä se 
oikeastaan kertoo koiran ohjaajalle? 


Koira voi olla ylivireinen, se näkyy ja usein 
myös kuuluu. Ääntely voi olla läähättä- 
mistä, vinkumista ja voimakkaimmillaan 
haukkumista tai jopa kiljumista. Koira on 
usein huomattavan levoton, sen on vaikea 
pysyä paikallaan ja se voi hyppiä ja vetää 
hihnassa. Jotkut koirat voivat myös alkaa 
käyttää suutaan, koira voi napsia kiinni kä- 
siin tai alkaa pureskella damia, riistaa tai 
noutoesinettä. 


Alivireiseen koiraan kiinnitetään usein vä- 
hemmän huomiota, koska sen käytös ei ole 
niin näkyvää kuin ylivireisen koiran. Alivi- 
reinen koira voi alkaa haistella tai poistua 
tilanteesta. Viretila vaikuttaa siis koiran 
käyttäytymiseen. Tämä on tärkeää huo- 
mioida koulutuksen kannalta. On turhaa 
yrittää puuttua suoraan koiran käytökseen 
eli oireeseen, jos sen syy on väärä viretila. 
Pitää siis miettiä, millä vaikutetaan koiran 
vireeseen. 


Mikä vaikuttaa koiran vireeseen? 

Koiran vireeseen vaikuttaa valtava määrä 
asioita ja siksi yhtä ainoaa ratkaisua vireen 
säätelyyn ei ole. Koirat ovat yksilöitä ja siksi 
myös vireeseen kannattaa paneutua yksilö- 
kohtaisesti. Tässä on kerrottu muutamista 
asioista, mitkä vireeseen voivat vaikuttaa. 


Koiran persoonallisuus 


Koiran luonne vaikuttaa sen käyttäytymi- 
seen. Impulsiivinen ja vilkas koira näkee ja 

kuulee kaiken, reagoi nopeasti ja sen vire 
nousee helposti. Itsehillinnässä voi kuiten- 
kin tulla haasteita ja koira voi turhautua 
helposti. Perimä on siis yksi asia, joka vai- 
kuttaa koiran vireeseen. 


Opittu käytös 

Korkea tai matala viretila voi olla myös 
opittua ja hyvinkin tilanne- tai paikkasi- 
donnaista. Koira voi osata olla hyvinkin 
rauhallinen vaikkapa kotona, mutta har- 
rastushallissa tai metsästystilanteessa sen 
vire on ihan liian korkea. Tähän voimme 
vaikuttaa jo pennusta saakka kiinnittä- 
mällä huomiota siihen, millä käytöksellä 
ja missä tunnetilassa koira saavuttaa asioi- 
ta. On huomattavasti helpompaa vaikuttaa 
käytökseen jo tuossa vaiheessa, kuin alkaa 
muuttaa jo opittuja toimintamalleja. 


Korkea vire aiheuttaa usein haasteita niis- 
sä lajeissa, joissa koira kiihtyy tehdessään 
ja kokee itse suorittamisen mieleisenä ja 
palkitsevana. Nykypäivän kiireinen elä- 
mänrytmi on omiaan luomaan koiralle 
ennakko-odotuksia tilanteisiin ja paikkoi- 
hin liittyen. Treeneihin mennään kiireellä 
ja suoritetaan nopeasti oma osuus. Hetken 
päästä koira alkaakin vinkua jo autossa, 
kun lähestytään treenihallia tai käännytään 
metsätielle kohti nometreenejä. Treeneissä 
pitäisikin alusta alkaen enemmän panostaa 
odotteluun ja olemiseen, eikä vain itse lajin 
treenaamiseen. 


Hyvä vinkki on aloittaa treenit rauhoittu- 
misella ja lopettaa ne rauhoittumiseen (lue 
artikkeli rauhoittumisesta Flattiviestin nu- 
merosta 1/2019). Tällöin kiihtynyt mielen- 
tila ei ole ensimmäinen ja viimeinen tree- 
neissä. 


Konfliktit 

Konflikti sanana voidaan määritellä yh- 
teentörmäyksenä tai ristiriitana. Konflikte- 
ja koiran kanssa voi aiheutua vaikkapa siitä, 
että odotetaan koiralta osaamista, jota sillä 
ei ole. 


Esimerkkinä vaikka nomessa linja, yrite- 
tään lähettää koiraa linjaan ja se lähteekin 
tekemään hakua, koska ei ymmärrä teh- 
tävää. Koiran tekeminen keskeytetään ja 
kutsutaan tai haetaan se pois. Tässäkin ti- 


Teksti Katja Taskinen, kuvat Elisa Pekki 


lanteessa koiran mukaan, turhautuessaan se 
voi kiihtyä ja vire voi nousta, mutta se voi 
myös passivoitua ja vire voi laskea. 


Ohjaaja saattaa myös aiheuttaa omalla käy- 
töksellään koiralle konfliktin. Koirat luke- 
vat ohjaajan tunnetiloja erittäin taitavasti 
ja hermostunut, vihainen tai ohjeissaan 
epäselvä ohjaaja saattaa vaikuttaa myös koi- 
ran tunnetilaan. Koulutuksen suunnittelu ja 
asteittain eteneminen on tärkeää, että koira 
pystyy suoriutumaan sille annetuista tehtä- 
vistä onnistuneesti. 


Palkkiot voivat myös aiheuttaa koiralle 
konflikteja. Pitäisikin aina pysähtyä miet- 
timään, mitä koira tilanteessa, sillä hetkellä 
eniten tavoittelee. Ajatellaan vaikkapa nou- 
toa kahden erilaisen koiran kanssa. Toinen 
koirista on todella ahne ja ruoka on sille 
erittäin suuri palkkio. Damia heitettäes- 
sä, koiran saadessa ruokapalkkion sille on 
helppo vahvistaa paikallaan pysymistä sen 
sijaan, että se ryntäisi noutoon. Toinen koi- 
ra taasen ei ole juurikaan kiinnostunut ruo- 
asta, mutta jo pentuna se ryntäili lentävien 
lehtien perään. Kun tälle koiralle heitetään 
dami ja yritetään palkita sitä paikallaan py- 
symisestä ruoalla, aiheutuu konflikti. Koira 
ei halua ruokaa, vaan se haluaa juosta da- 
min perään. 


Vireenhallinta 

Millä sitten päästään haluttuun vireeseen. 
Vireen säätelyyn liittyvissä haasteissa kan- 
nattaa aloittaa siitä, että kirjoittaa ylös tar- 
kasti, miten ja missä tilanteissa koiran vire- 
tila muuttuu. 


Tämän jälkeen kannattaa lähteä mietti- 
mään syitä, mikä viretilan muutoksen ai- 
heuttaa. Löytyykö syy omasta tekemisestä? 
Vaaditaanko koiralta liikaa sen osaamiseen 
nähden, palkitaanko sitä oikeilla palkkioil- 
la, olemmeko opettaneet sen nostamaan vi- 
rettä tietyissä paikoissa tai asiayhteyksissä. 
Tässä tapauksessa meidän pitää muuttaa 
itseämme ja omaa tekemistämme. Jos koi- 
ra ei osaa säädellä virettään, sitä voidaan 
kouluttaa säätelemään virettä erilaisilla vi- 
reenhallintaharjoituksilla. — Harjoituksissa 
koira vuorotellen nostaa ja laskee virettään. 
Vireenhallinnasta on myös koulutuksia ja 
luentoja tarjolla. 


- KOIRAN VIRETILA - 


Nykypäivän kiireinen elämänrytmi on omiaan luomaan koiralle ennakko-odotuksia tilanteisiin ja paikkoihin liittyen. Treenei- 
hin mennään kiireellä ja suoritetaan nopeasti oma osuus. Hetken päästä koira alkaakin vinkua jo autossa, kun lähestytään 
treenihallia tai käännytään metsätielle kohti nometreenejä. Treeneissä pitäisikin alusta alkaen enemmän panostaa odotteluun 
ja olemiseen, eikä vain itse lajin treenaamiseen? 


Koira voi olla ylivireinen, se näkyy ja usein myös kuuluu. Ään- 
tely voi olla läähättämistä, vinkumista, haukkumista tai jopa 
kiljumista. Koira on levoton, sen on vaikea pysyä paikallaan 
ja se voi hyppiä ja vetää hihnassa. Jotkut koirat voivat käyttää 
suutaan, koira voi napsia kiinni käsiin tai pureskella damia, 
riistaa tai noutoesinettä. (kuvat 1, 2 ja 3) 


'Alivireiseen koiraan kiinnitetään usein vähemmän huomiota, 
koska sen käytös ei ole niin näkyvää kuin ylivireisen koiran. 
Alivireinen koira voi alkaa haistella tai poistua tilanteesta. Vi- 
retila vaikuttaa siis koiran käyttäytymiseen. Tämä on tärkeää 
huomioida koulutuksen kannalta? (kuva 4) 

Teksti: Sari Alho, kuvat: Juho Pajari 


Vaikka nimensä mukaisesti noutaja on ennen 
kaikkea noutava koira eli laukauksen jälkeen 
työnsä aloittava, noutajia käytetään hyvin 
monenlaisessa metsästyksessä. Flatti pärjää 
useimmissa metsästyslajeissa erinomaisesti 
rodunomaisten ominaisuuksiensa eli taipu- 
mustensa ansiosta. 

Koiran omistajan ei tarvitse itse kantaa 
asetta, sillä hän voi osallistua metsästykseen 
koiran ohjaajana. Vaikka metsästyskortti ei 
pakollinen koiran ohjaajalle olekaan, se kan- 
nattaa hankkia, jotta tietää metsästyksen pe- 
riaatteet. Monet metsästysseurat ja -seurueet 
ottavat mielellään mukaan noutavan koiran 
ohjaajineen. Kysy metsästysmahdollisuuksis- 
ta kasvattajaltasi tai ota itse rohkeasti yhteyt- 
tä metsästäjiin, vaikkapa paikallisten riistan- 
hoitopiirien kautta. 

Valinnanvaraa metsästyslajeissa on run- 
saasti. Käytännössä noutajan kanssa voi met- 
sästää lähes ympäri vuoden. Keväällä ja ke- 
sällä voi jahdata poikkeusluvalla haittalintuja 
ja esimerkiksi kyyhkyjä pelloilta. Elokuussa 
alkavat kyyhky-, hanhi- ja vesilintumetsäs- 
tys, syyskuussa vuorossa on merilinnustus, 
kanalintujahti ja myöhemmin syksyllä eri 
sorkka- ja jänisjahdit. Haittaeläimiä, kuten 
supia ja minkkejä, voi saalistaa lähes koko 
vuoden. Jopa keskitalvella noutajalle on käyt- 
töä esimerkiksi kanalintujen ajojahdeissa ja 
jänis- ja rusakkojahdissa. 

Moneen metsästyslajiin kuuluu jäljestys. 
Yleisemmin noutajan kanssa jäljestetään 

Mersästys 


Oon Ilarin laji 


Syksyn metsästyskauden alkaessa moni flatti 
omistajineen suuntaa erilaisiin metsästystapahtumiin. 
Mitä kaikkea flatin kanssa voi metsästää ja miten, selviää 

tästä tekstistä. Lähde siis rohkeasti mukaan hienoon 


harrastukseen! 


haavoittunutta sorkkaeläintä. Jäljestykseen 
flatti soveltuu erinomaisesti, koska se yleensä 
seuraa verijälkeä uskollisesti kiinnittämättä 
huomiota muiden eläinten jälkiin. 


FLATTI PASSISSA 

Flatti mielletään usein vilkkaaksi, tauotta 
häntää iloisesti heiluttavaksi, hiukan jopa 
säheltäväksi koiraksi. Vesilintuja, kuten 
kyyhkyjäkin, metsästetään usein passissa 
odottamassa, eli noutajan tehtävä on odottaa 
kärsivällisesti paikallaan hiljaa, jopa tunti- 
kausia. Kun vihdoin jotain tapahtuu, koiran 
pitää olla valppaana ja noutaa pudonneet lin- 
nut nopeasti. 

Jos flattisi on kovin vilkas, on syytä opet- 
taa rauhoittuminen jo nuoresta pitäen. Rau- 
hallisuus ja maltti ovat edellytyksiä myös 
hyvälle keskittymiskyvylle, jota tarvitaan asi- 
oiden oppimiseen ja muistamiseen. 

Flatilla on monia hyviä ominaisuuksia 
passilinnustukseen. Flatin markkeerauskyky 
on yleensä erinomainen, joten se muistaa 
helposti useidenkin lintujen putoamispai- 
kat. Vesilinnustuksessa flatin parhaita puolia 
on kylmänsieto, ja se on usein itsenäinen ja 
sitkeä työskentelijä haavoittuneen saaliin et- 
simisessä vaikeassakin maastossa. 


FLATTI YLÖSAJAVANA 
Sekä vesi- että kanalinnustuksessa ylösajavan 
noutajan tehtävä on löytää linnut haulikon 
kantaman eli noin 30 metrin etäisyydeltä. 


Usealla flatilla on seisomistaipumus, eli riis- 
tan haistaessaan ja paikallistaessaan ne käyt- 
täytyvät kuten seisojat. Tätä ominaisuutta ei 
voi opettaa, mutta sitä kannattaa vaalia sekä 
jalostuksessa että voimistaa toiminnan aika- 
na, koska se antaa metsästäjälle aikaa lauka- 
ukseen valmistautumiseen. 

Flatti sopii ylösajavaksi koiraksi erinomai- 
sesti, sillä flatti on usein parhaimmillaan 
itsenäisessä, itseluottamusta vaativassa työs- 
sä. Monilla flateilla on voimakas riistavietti, 
mikä osaltaan tekee niistä väsymättömän ja 
sitkeän hakutyöskentelijän, vaikka riistaa oli- 
si maastossa vain vähän. 


FLATTI SEURUEMETSÄSTYKSESSÄ 
Hyvää keskittymiskykyä, sosiaalisuutta ja 
rauhallista odottamista tarvitaan niin kutsu- 
tuissa ajojahdeissa, joita nykyään Suomessa 
järjestetään paljon. Noudettavia lintuja ovat 
yleensä fasaanit tai peltopyyt, ja metsästä- 
jiä on useimmiten useita. Pudotuksia ja sitä 
myöten noutoja saattaa tulla lyhyessä ajassa 
kymmeniä, lisäksi noutajia on paikalla yleen- 
sä useita ja ne työskentelevät yhtä aikaa. Flatti 
on yleensä sosiaalinen eikä osoita aggressiivi- 
suutta toisia koiria kohtaan. 

Kannattaa muistaa, että ajojahti saattaa 
olla hyvin kiihdyttävä varsinkin nuorelle koi- 
ralle. Jos nuori flattisi on kovin vilkas ja malt- 
tamaton luonteeltaan, on tärkeää opettaa sille 
luopuminen ennen ajojahtia. Luopuminen 
tarkoittaa, että koiralla on itsehillintää. Esi- 


merkiksi ylösajoon käskystä pysähtyminen 
on hyvä esimerkki: koiran on kyettävä luo- 
pumaan linnusta, jotta ei menisi sen perään 
ja aiheuttaisi vaaratilanteita. 


FLATTI SORKKAJAHDISSA 
Noutajia voi käyttää myös sorkkajahdissa. 
Haavoittuneen sorkkaeläimen jäljestämisen 
lisäksi noutaja voi toimia myös ajoketjussa 
karkottavana koirana. Noutajan tehtävä on 
kulkea ajoketjun mukana ohjaajan hallinnas- 
sa, toisin kuin varsinaiset ajavat ja pysäyttävät 
koirat. 

Flatti yleensä soveltuu myös tähän lajiin 
hyvin, tosin ehdoton tottelevaisuus on tärke- 
ää. Metsästyslaissa on määritelty, miten sork- 
kaeläimiä metsästetään koirien kanssa. 


MUUT METSÄSTYSLAJIT 

Nykyään metsästyksen viihteellinen ja kult- 
tuurinen arvo on korostunut, sillä harva on 
enää taloudellisesti riippuvainen metsästyk- 
sestä. Metsästyksen luonteen muuttuminen 
on vaikuttanut myös pyyntivälineisiin ja kei- 
noihin ja sitä myöten myös erilaisten metsäs- 
tyskoirien tarpeeseen ja käyttöön. 

Alussa jo mainittiin useita metsästyslaje- 
ja, joissa kaikissa noutajaa voi käyttää apuna. 
Flatti saattaa soveltua myös esimerkiksi su- 
pijahtiin, jossa sen tehtävä on etsiä ja pitää 
paikallaan supi, kunnes metsästäjä voi lopet- 
taa saaliin. Pienpetojahti vaatii luonteelta te- 
rävyyttä, jota flatissasi saattaa perinnöllisesti 
olla. 

Jänis- ja rusakkojahdissa noutajaa käy- 
tetään etsimään ja ajamaan ylös saalis. Osa 
flateista saattaa jopa äännellä ja ajaa saalista 
jonkin aikaa. 

Viime aikoina Suomessa ovat yleistyneet 
hanhet ja sitä myöten niiden metsästys. La- 
jissa vaaditaan samoja ominaisuuksia kuin 
muissa passijahdeissa. Pienehkökin flatti- 


narttu kantaa isoa, noin 5-kiloista hanhea 
yleensä ongelmitta voimakkaiden leukojensa 
ansiosta. 

Merilinnustus on ehkä vaativin ja toisaalta 
myös harvinaisin metsästyslaji nykyään. Syk- 
syinen telkkä- tai allijahti hyisessä, tuulisessa 
meressä ja liukkailla kallioilla vaatii koiralta 
rohkeutta ja peräänantamattomuutta suuren 
riistainnon lisäksi. Mitä rohkeammin koira 
hyppää kalliolta aallokkoon, sen vähemmän 
sen kynnet kuluvat ja sitä useamman noudon 
se voi tehdä. Flatti soveltuu lajiin erinomai- 
sesti, koska se sietää hyvin jäätävääkin vettä 
ja fysiikaltaan pärjää vaikeissa olosuhteissa. 


KOULUTA, MENE KOKEISIIN JA KOKEILE 
Jotta flattisi olisi miellyttävä ja taitava kump- 
pani metsästykseen, se vaatii hyvän pe- 
ruskoulutuksen lisäksi harjoittelua. Tässä 
artikkelissa emme niinkään pureudu koulu- 
tukseen, mutta muutama perusasia on hyvä 
tietää jo pennun hankkimista suunnitellessa 
si tai heti pennun saavuttua. 

Jos mietit flattisi kanssa metsästystä, on 
koulutus aloitettava jo heti kotiin tultua. 
Ehdottoman tärkeitä taitoja ovat satapro- 
senttinen paikalla pysyminen ja hyvä riistan- 
käsittely. Koira, joka ei pysy paikallaan, voi 
aiheuttaa vaaratilanteen sekä itselleen että 
metsästysseurueelle. Koira, joka puremalla 
tai raatelemalla rikkoo arvokkaan saaliseläi- 
men, ei sovellu metsästyskäyttöön. Monia 
muitakin taitoja kannattaa nuorelle noutajal- 
le opettaa, esimerkkinä veneessä käyttäyty- 
minen ja malttiharjoitukset. 

Mistä sitten tiedät, milloin olette flattisi 
kanssa valmiita metsälle vaikkapa vieraan 
seurueen mukaan? "Taipumuskoe mittaa 
tiettyjä perusvalmiuksia kuten uimahalun, 
itseluottamuksen ja riistankäsittelyn, mutta 
NOME eli noutajien metsästyskoe kertoo 


Flatilla on monia hyviä ominaisuuksia passilinnustukseen. Flatin markkeerauskyky 


on yleensä erinomainen, joten se muistaa helposti useidenkin lintujen putoamispaikat. 


Vesilinnustuksessa flatin parhaita puolia on kylmänsieto, ja se on usein itsenäinen ja 


sitkeä työskentelijä haavoittuneen saaliin etsimisessä vaikeassakin maastossa? 


- METSÄSTYS ON FLATIN LAJI - 


jo enemmän flattisi taipumuksista ja omi- 
naisuuksista sekä ennen kaikkea koulutet- 
tavuudesta ja sitä kautta soveltuvuudesta eri 
metsästyslajeihin. Kokeiden läpäisemistä tai 
niihin osallistumista ei tietenkään vaadita, 
jotta voit itse metsästää flattisi kanssa. Niihin 
kannattaa kuitenkin osallistua, jos tiedät fla- 
tillasi olevan hyviä metsästyskoiran ominai- 
suuksia. 


Eri metsästyslajeissa vaaditaan ja arvoste- 


taan noutajassa erilaisia ominaisuuksia. Ihan 
jokaisesta flatista ei ole jokaiseen lajiin, mut- 
ta sinulle ja flatillesi varmasti löytyy laji, josta 
molemmat nautitte. 


Muutama vinkki, jos haluat kouluttaa 
itsellesi hyvän metsästyskoiran 


1. 


Vie pentu ennen puolen vuoden ikää 
mahdollisimman erilaisiin maastoihin ja 
rantoihin. 


. Opeta pentu rauhoittumaan ja vahvista 


sen itseluottamusta. 

Opeta 100-prosenttisen varma paikallaan 
olo ja hyvä riistankäsittely. 

Käy katsomassa eli kuunteluoppilaana 
erilaisissa koulutuksissa ja valitse itsellesi 
sopiva tapa kouluttaa. 

Luota AINA koiran nenään. 


Kirjoittaja Sari Alho on omistanut flatteja 
80-luvulta lähtien ja osallistunut niiden kanssa 
aktiivisesti erilaisiin metsästyslajeihin ja käynyt 
myös rodunomaisissa kokeissa. Pentueitakin 
on ollut muutama. Vuosien varrella kirjoitta- 


jan järjestämiin koulutuksiin ja treeneihin on 
osallistunut satoja koiria. 

Bozita Robur on Ruotsissa valmistettu superfunktionaalinen koiran- 
ruoka. Luonnollisista raaka-aineista valmistettu korkealuokkainen 
ravinto vahvistaa kehon omia toimintoja. Kun haluat antaa koirallesi 
parhaat mahdolliset edellytykset - täytä sen kuppi aterialla joka on 
täynnä luonnon omaa voimaa. 


Www.bozita.fi 


